
Capitolul 1 


— Eşti însărcinată! 

Claudia, care în ultimele luni avusese puţine 
lucruri de care să se bucure, îşi privi pântecul 
acoperit de rochiţa de bumbac şi zâmbi. 

— Aşa e, sunt însărcinată! exclamă ea 
încântată către străinul brunet care se încrunta în 
faţa ei. Şi când te gândeşti la câţi bani am cheltuit 
la Clubul de Fitness Weight Watchers! glumi ea. 


În loc să se amuze, bărbatul se încruntă şi 


mai tare şi-şi ascuţi privirea. Era un bărbat înalt, 
bine făcut, cu o alură de atlet, cu păr şaten-închis 
şi plin de aroganță. De fapt, dacă n-ar fi fost 
îmbrăcat atât de elegant şi n-ar fi arătat prin asta 
atâta bun-gust, Claudia ar fi putut spune că îi este 
frică. Dar acum, credea doar că are în faţă un om 
care a bătut la uşa greşită. 

— Foarte amuzant, spuse el acid, iar Claudia 
păru şi mai amuzată. 

— Mulţumesc. Şi eu cred la fel. De obicei, 
începi să vorbeşti cu necunoscuţii spunând ce e 
evident? 

— Dacă ceva e evident aici, atunci tu eşti 
aceea. Foarte evidentă chiar, o spuse el cu un 
dezgust pe care nu încercă deloc să-l ascundă, în 
timp ce-i privea pântecul umflat. 

Tânăra oftă. 

— Bine, mă predau, spuse ea. Ce vinzi? 
Aspiratoare? Enciclopedii? îl cântări cu privirea, 
gândindu-se că nu putea fi un vânzător ambulant 
pentru că deşi era arătos îi lipsea ceva: 


sociabilitatea. 


— Nu vând nimic, spuse el, înţepat. 

— În niciun caz mie, completă ea. E prima zi 
la slujba asta? Dacă e aşa, fă ceva în legătură cu 
tehnica asta dacă vrei să supravieţuieşti din 
vânzările pe teren... 

— Nu sunt vânzător! aproape strigă el, iar 
Claudia tresări şi decise că e mai bine să scape de 
acest om ciudat care o răscolea cu privirea. 

— Bineînțeles că nu eşti, spuse ea, 
tacticoasă. 

— Nu mă lua pe mine cu astea, domnişoară 
Lawson. 

Faptul că ştia că nu era căsătorită şi că-i 
cunoaşte numele fu ca un duş rece pentru ea. 

Zâmbetul i se şterse de pe faţă şi parcă abia 
acum simţea căldura soarelui de afară. Oare cine 
era acest om? Vreun reporter? Nu, în zilele astea, 
redacţiile nu plătesc atât de bine reporterii încât 
să-şi permită să poarte costume atât de scumpe. 

— Atunci, spune ce vrei, domnule...? 

Bărbatul ignoră cererea ei de a-i afla numele. 


— Mark e acasă? 


— Mark? Fiindcă se aştepta să-i atace din 
nou reputaţia, Claudia rămase surprinsă când 
bărbatul se interesă de chiriaşul ei. 

— Mark Stone. 

— Mark Stone, repetă ea numele, încercând 
să tragă de timp ca să poată gândi. Oare ce era cu 
bărbatul ăsta? Ce legătură avea el cu Mark? Să fie 
motivul pentru care băiatul se purta atât de ciudat 
de câteva zile? Oare avea probleme pe care nu i le 
spusese că s-o scutească de alte griji? 

Claudia privea vizitatorul care aştepta, fără 
să ascundă lipsa de răbdare. 

Era stăpân pe el şi cerea adevărul. Venise să 
întâmpine greutăţi şi cu siguranţă ştia cum să se 
descurce cu ele. 

Oare era vreun debitor, care venise să le ia 
banii? Ochii ei trecură de la străinul din faţa ei la 
Jaguarul argintiu parcat în faţa casei sale. 

— Nu e aici, spuse ea dintr-odată. 

— Ştiu că aici locuieşte, zise el. 

— Ei bine da, dar acum nu e acasă. 


— Serios? Nu-i acasă? pufni el, fără s-o 


creadă. Nu e acasă? 

Sau nu e acasă pentru mine? 

— Din moment ce nu ştiu cine eşti, bănuiesc 
că ambele răspunsuri, spuse ea, crispată. 

— Mulţumesc, zise el şi, dintr-odată, trecu pe 
lângă ea şi intră în holul răcoros, de unde privi în 
camerele care aveau uşile deschise. Le cercetă pe 
toate, cu neruşinare. 

— Hei! Ce crezi că faci? strigă ea. 

Cum nu se putea ţine după el în starea în 
care era, îl lăsă să inspecteze casa. Oricum, ştia că 
nu poate să-l oprească. Îl aşteptă în sufragerie. 

— După cum vezi, Mark nu e aici, spuse ea 
din nou. Poate vrei totuşi să verifici şi prin 
dulapuri, pe sub covoare sau poate în pivniţă! 
sugeră ea, enervată. 

— Aveţi pivniţă? 

Claudia se holbă la el. Nu putea crede că este 
posibilă atâta neobrăzare. 

— Nu! izbucni ea. Dar mi-ar plăcea să am, ca 
să te pot închide acolo până vor veni doctorii să te 


ia! 


— Crezi că sunt nebun? Ei bine, n-ai văzut 
încă nimic, domnişoară Lawson, spuse bărbatul, 
zâmbind plin de îngâmfare. 

Oh, deci acest bărbat putea zâmbi. Hm, ar fi 
putut jura că nu era în stare să facă asta. Oricum, 
pe ea n-o consola cu nimic. lar zâmbetul de pe faţa 
lui nu era deloc al unui om amuzat şi nici nu 
intenţiona să pară aşa. Ochii însă, erau cei care o 
intrigau cel mai mult. Erau foarte frumoşi, da, 
acum îi putea vedea mai bine. Erau albaştri şi 
pătrunzători. 

— Unde e? 

— De ce ţi-aş spune? 

— Pentru că am întrebat. 

Tânăra aproape râse. 

— Numeşti asta „întrebat”? Eu aş numi-o 
invadare de intimitate. 

— Nu ştiam că mai ai vreo intimitate care ar 
putea fi invadată, domnişoară Lawson. Din nou 
cinismul ăsta în privire. După felul în care tu şi 
iubitul tău faimos aţi oferit atâtea poveşti presei, 


mă mir că mai cunoşti acest cuvânt. 


Claudia şi-ar fi dorit să-i poată da peste nas, 
să-l facă să tacă, dar trebuia să recunoască faptul 
că iubitul ei o pusese şi pe ea în lumina 
reflectoarelor, din moment ce slujba lui era de 
pilot de curse. Iubind şi fiind iubită de el, a 
însemnat să-i împărtăşească faima, dar şi povestea 
lor publicului, dacă nu cu inima deschisă, măcar 
cu demnitate şi graţie. 

În primele luni după moartea lui, care 
avusese loc la un concurs, presa a fost şi mai 
insistentă şi mai speculativă, dar Claudia s-a lăsat 
pur şi simplu dusă de val, fără să permită să mai 
apară pe primele pagini, fără să dea ziarelor 
materiale de scris. Doar astfel a putut aluneca în 
acest anonimat, care acum îi făcea atât de bine. 
Dar nu-i va permite acestui ticălos să pângărească 
ceea ce a avut ea şi Chris, doar pentru că el a ales 
să creadă ziarele... 

— Mulţumesc pentru această descoperire a 
moralității tale... 

— Ba chiar din contră, spuse el, am chiar o 


părere modernă despre moralitate. Spre exemplu, 


nu consider că un copil care nu se naşte având 
parte de ambii părinţi trebuie considerat ilegitim. 
Dacă eşti de părere că fiul meu se va căsători cu 
tine doar fiindcă ai fost destul de isteaţă ca să 
rămâi gravidă, atunci te înşeli amarnic. 

Claudia îşi dădu seama despre ce era vorba 
şi îşi dădu seama şi cu cine vorbea acum. Dar 
bineînţeles! Cum de nu-i trecuse până acum prin 
minte? Statura, ochii, părul, alura de atlet, toate 
astea îi reaminteau de Mark! Oare cum de nu 
băgase de seamă din prima clipă? Mark îi dăduse 
impresia că are un tată mai în vârstă, dar bărbatul 
din faţa ei abia de avea patruzeci de ani! Şi nici 
nu-i de mirare că a fost atât de şocat s-o vadă 
gravidă când i-a deschis uşa. 

— Oh, dacă aş fi ştiut că fiul tău vrea să se 
însoare cu mine, aş fi fugit mâncând pământul, 
domnule Stone, spuse ea, cu sinceritate. Te 
numeşti Stone, nu-i aşa? 

— Ştii bine că da. 

— Oh, cum să ştiu? Doar ai intrat fără să te 


prezinti. De unde aş fi putut ghici cine eşti? 


Mark îi povestise foarte puţine lucruri despre 
el. Era din Wellington, mama lui murise când el 
era mic, şi fusese crescut de un tată pretenţios şi 
arogant, cu aspirații nerealiste şi cu aşteptări mari 
de la unicul fiu şi moştenitor. Era student La 
Facultatea de Afaceri din Auckland şi după o 
ceartă care avusese loc în urmă cu şase luni, 
rupsese orice legătură cu tatăl lui. Claudia, 
văzându-l acum pe tatăl lui, îşi dădea seama de ce 
tânărul era atât de încăpățânat să reuşească pe 
cont propriu. 

— Dacă testele confirmă că porţi copilul lui 
Mark, o să-ţi asigur suport material pe toată 
perioada gravidităţii, continuă Morgan Stone, cu 
răceală. Dacă te hotărăşti să-ţi creşti singură 
copilul, voi stabili o pensie. Avocatul meu de 
încredere va avea grijă ca banii care îţi revin să 
fie, cheltuiţi strict pentru creşterea copilului, aşa 
că să nu-ți închipui că o să trăieşti pe picior mare 
pe cheltuiala mea. Iar dacă nu vrei să-ţi baţi capul 
cu bebeluşul, voi face aranjamente să... 


Claudia simţi cum o trec fori reci pe şira 


spinării. Cum putea spune cu atâta cruzime că 
acest copil nu era dorit? Dar ea îl dorea cu 
ardoare. Avea nevoie de el... 

— Dacă sugerezi un avort, să ştii că e prea 
târziu pentru asta. Acesta e copilul meu! N-are 
nicio legătură cu tine! 

— E nepotul meu, aşa că are de-a face cu 
mine. Şi nu mă refeream la avort, ci la faptul că aş 
fi dispus să adopt copilul, dacă tu nu l-ai dori. 

Bărbatul acesta să fie bunicul copilului ei? 
Ideea i se părea ilară, iar dacă se gândea mai 
bine, chiar îi repugna. 

Bărbatul se apropie de ea, iar tânăra făcu un 
pas înapoi, uşor speriată, gata să cadă când se 
împiedică de un picior de scaun. Morgan o prinse 
repede de mână, iar Claudia, din reflex, dori să se 
elibereze. 

— Lasă-mă! spuse ea. 

— Ce credeai că o să-ţi fac? Să te lovesc? Nu 
lovesc femei, mai ales femei în starea ta. Te 
albiseşi la faţă o clipă. Am crezut că o să leşini. 


Mai bine te-ai aşeza. 


— Nu vreau... Chiar împotriva voinţei sale, 
bărbatul o împinse pe un scaun şi o forţă să se 
aşeze. Nu era doar puternic, era şi foarte 
încăpățânat. 

— Te albeşti la faţă când auzi de avort, dar se 
pare că n-ai nimic împotrivă dacă flămânzeşti. 
Presupun că îţi faci griji să nu-ţi pierzi formele 
delicate, de aceea poate te încăpăţânezi să nu 
mănânci cum trebuie. În câte luni eşti? Patru? 
Cinci? Eşti prea slabă pentru o gravidă. 

— Sunt de fel mica în oase, spuse Claudia în 
apărarea ei, fără chef să-i povestească acestui 
bărbat despre sarcina dificilă pe care o avea de 
şapte luni. Abia aştepta să-l vadă cerându-şi scuze 
când avea să-i spună adevărul. Acum, poţi să-ţi iei 
mâna de pe mine? Nu vreau să am de-a face cu 
şovini ca tine, care habar n-au despre sarcina 
mea. 

— Ştiu că o femeie de vârsta ta ar trebui să 
evite nişte riscuri... 

— O femeie de vârsta mea? izbucni Claudia, 


nevenindu-i să creadă. Ce-are a face vârsta mea 


cu asta? Am doar douăzeci şi patru de ani! 

— Cu şase ani mai mare ca Mark! pufni el. 

— Ştiu bine câţi ani are Mark! 

Când dăduse spre închiriere o cameră din 
casa ei, preferase să ia în gazdă o studentă, dar 
apăruse un băiat frumos, timid şi speriat, care o 
cucerise într-o clipită. Îl acceptase pe Mark şi de 
şase luni acesta era chiriaşul ei. 

— Dar sunt surprinsă că ştii. Nici măcar nu-i 
trimiţi o felicitare de ziua lui! 

— Pentru că nu s-a gândit că ar fi bine să-mi 
spună care e noua lui adresă şi se pare că nici tu 
nu te-ai preocupat de asta... 

— Nu fi ridicol! Mark e un băiat responsabil, 
inteligent... 

— Dar e prea tânăr... 

— Care e capabil să ia decizii proprii, spuse 
ea, ca şi cum n-ar fi întrerupt-o. Poate dacă ai fi 
fost mai receptiv la sentimentele lui, n-ar fi... 

— Alergat în braţele tale doritoare? 

— Vrei să încetezi să-mi mai pui vorbe în 


gură? Claudia se ridică în picioare, gata de luptă. 


Domnule Stone, dacă astfel îţi conduci afacerile, 
nu m-aş mira să aflu că ai probleme... 

— Dar tu, în schimb, eşti chiar faimoasă când 
vine vorba de afaceri, nu-i aşa? Când trăia 
Christopher Nash, strigai sus şi tare că-l iubeşti şi 
că e sufletul tău pereche, dar acum, la şapte luni 
de la moartea lui, eşti gravidă cu un băiat care are 
pe jumătate anii lui, şi căruia îi iei toţi banii pe 
care-i câştigă. Adăugă satisfăcut, când văzu că 
reuşise s-o surprindă: oh, da, ştiu că şi-a luat două 
slujbe cu jumătate de normă, ca să-ţi cumpere 
loialitatea scumpă, în ciuda faptului că studiile lui 
lasă de dorit. E prea orb ca să-şi dea seama că 
loialitatea ta e asigurată de numele lui de familie. 
De ce să-ţi pese ţie dacă îşi trece cu bine 
examenele sau nu? Nu ceea ce ar putea deveni, ci 
ceea ce este acum te interesează pe tine. Pun 
pariu că ai calculat totul, dar ascultă-mă ce-ţi 
spun: dacă se va căsători cu tine, nu va primi 
niciun ban de la mine! 

Claudia rămase fără cuvinte. Ştia că Mark nu 


se atinsese de fondul de studii pe care i-l trimitea 


lunar tatăl său. Ştia că-şi plăteşte camera din banii 
câştigaţi ca pizzer, dar nu ştia că şi-a mai luat şi o 
a doua slujbă. Nu comentase prea mult nici când îi 
adusese flori şi parfumuri, gândind că are bani 
prea mulţi dacă îi putea cheltui pentru ea. 

Trase are în piept. Toate astea merseseră 
prea departe. 

— Domnule Stone, ai înţeles greşit. 
Bineînţeles că nu sunt îndrăgostită de fiul tău... 

Bărbatul izbucni în râs. 

— Nu-mi spui nicio noutate. Păcat că n-am 
adus ceva ca să te înregistrez. Sunt sigur că Mark 
va găsi treaba asta foarte încurajatoare. 

— Şi nici el nu e îndrăgostit de mine, 
continuă ea. 

— Doar crede că e? Oh, da, domnişoară 
Lawson, cunosc şi treaba asta, infatuarea îl face 
maleabil. Nu-i aşa? Bineînţeles, cu experienţa ta, 
ştii prea bine cum să faci un băiat de vârsta lui să 
creadă ce doreşti tu. Păcat că te-ai agăţat atât de 
mult de pilotul ăla de curse, cât trăia. Dacă îl lăsai 


mai liber, acum poate te-ar fi lăsat într-o situaţie 


materială mai bună. Cu siguranţă, locul ăsta nu se 
compară cu hotelurile de cinci stele, unde 
obişnuiai să petreci cu iubitul tău şi cu haita 
voastră de prieteni beţivi. 

Claudia strânse pumnii. Cine era el de o 
critica aşa? Ştia oare cât de greu îi fusese să 
asigure un cămin pentru ea şi pentru copilul care 
avea să vină pe lume, în lipsa tatălui lui? Ce ştia 
el? Să critice şi să arunce cu noroi! Atât! 

— Crezi mereu ce citeşti în ziare, domnule 
Stone? Nu credeam că eşti atât de naiv... 

— Fiul meu e cel naiv. A fost întotdeauna 
prea blând cu cei din jurul lui, prea blând pentru 
binele lui. 

— Pentru binele lui sau pentru al tău? Ştii 
care e ironia, domnule Stone? Că nici nu l-am 
crezut când mi-a povestit despre tine. Am crezut 
că doar exagerează. Ba chiar am insistat să ia 
legătura cu tine, ca să vă rezolvaţi lucrurile. 

— Ai sugerat o împăcare? întrebă el, 
neimpresionat. Ce profund! Şi ce profitabil ar fi 


pentru tine dacă Mark ar fi primit din nou în sânul 


familiei, nu-i aşa? Dar poate există şi o altă 
variantă, una la fel de profitabilă pentru tine... 

— Dacă te oferi să mă plăteşti, uită de asta! 
spuse Claudia, simțind cum durerea de cap 
violentă pe care o avusese dimineaţă se întorsese. 
Vreau să ieşi din casa mea. Acum! 

— Casa ta? râse el. Parcă această locuinţă 
aparţine băncii la care plăteşti cam jumătate din 
profitul pe care-l scoţi. Zilele astea trăieşti din 
comisioane, nu-i aşa, domnişoară Lawson? Se pare 
că n-ai mai încercat să-ţi găseşti vreo slujbă. 
Bineînţeles, acum când statul a decis să acorde 
fonduri atât de mari gravidelor, de ce n-ai profita 
şi tu de treaba asta? Dar ia spune, ce crezi că ar 
zice statul dacă ar afla că tatăl copilului este un 
băiat care nu e nici măcar major? Un băiat care 
munceşte pe brânci ca să-ţi dea bani şi să-ţi 
cumpere cadouri? 

— Nu înşel pe nimeni! spuse ea, privindu-l cu 
neînfricare. Statul ştie de Mark şi de situaţia mea. 
Aşa că, domnule Stone, să nu te gândeşti să mă 


şantajezi cu asta, dacă nu reuşeşti cu mita! 


— Dacă? observă el o scăpare în vorbele ei. 
Deci nu excluzi posibilitatea de a accepta nişte 
bani, atâta timp cât suma e destul de mare? 

Din păcate, vorbele lui o făcură să-şi piardă 
controlul... 

Mai târziu, scenele care urmaseră se 
derulară din nou şi din nou în mintea ei ameţită. Îl 
atacase pe acel bărbat cu toate înjurăturile pe 
care le cunoştea de la Chris, îl izbise cu pumnii în 
piept, îl lovise cu picioarele. Îşi aminti cum 
bărbatul o luase de cot şi încercase să-i calmeze 
isteria, cum ea se trăsese cu putere din mâna lui, 
dezechilibrându-se şi căzând lângă el... 

Stătuse nemişcată pe covor cu bărbatul acela 
îngenuncheat lângă ea, speriat, preocupat, privind 
cercetător faţa palidă, ochii mari, pipăindu-i 
pântecul umflat. 

— Eşti bine? întrebase el. 

— Nu mă atinge! strigase ea. Dacă ar fi atins- 
o, ar fi început să tremure, să ţipe, să leşine. Toată 
frica pe care o trăise de la moartea lui Chris 


devenise acum palpabilă. Chiar din prima, când se 


simţise rău, se rugase la Dumnezeu s-o ajute să 
ducă până la capăt sarcina aceasta. Se pare că era 
momentul când trebuia să plătească pentru 
păcatele din trecut. Dar nu în felul acesta, nu aşa, 
gemu ea. 

— Domnişoară Lawson, Claudia, eşti rănită? 

— Pleacă, lasă-mă în pace... o durere îi 
săgetase trupul şi o făcuse să îşi înghită cuvintele. 
Închisese ochii şi se întorsese cu spatele la el, ca 
să nu-l mai vadă. 

— Nu pot să fac asta. Nu acum, când ai putea 
fi rănită! E aici? E copilul tău? Mâna lui îi atinsese 
pântecul şi durerea pe care o resimţise Claudia 
fusese mai mult psihică decât fizică. Gemuse din 
nou şi-l simţise cum îi ridicase fusta şi îi cercetase 
picioarele. Cu ochii măriţi de uimire şi de ruşine, îl 
privise zicând: nu e sânge, Claudia. Nu sângerezi 
şi nici nu ţi s-a rupt apa. Nu plânge - nu eşti 
singură. O să am grijă de tine. Cine e doctorul 
tău? 

Claudia îşi simţea capul zvâcnind şi broboane 


reci de sudoare îi apăreau pe frunte. 


— O să mi se facă rău, spuse ea, printre dinţi. 

Se simţise mizerabil. Bărbatul o ridicase şi o 
aşezase mai confortabil, pe canapea. Apoi mersese 
şi sunase după salvare. După ce făcuse asta, îi 
ştersese faţa cu un prosop ud şi-i vorbise calm şi 
blând, fără să arate că-i pasă că ea nu-l asculta. 
Claudia ţinuse tot timpul ochii închişi, rămăsese 
crispată, pregătindu-se pentru ce avea să urmeze. 

Urcase în ambulanţă cu ea şi, din reflex, 
Claudia se agăţase de mâna lui şi-l strânsese până 
când personalul din spital îl luase de lângă ea. 

Restul zilei şi noaptea fuseseră un amestec 
de durere şi de oroare, astfel că în dimineaţa 
următoare când se trezi, avu impresia că a trăit 
cel mai urât coşmar din viaţa ei. 

Apoi, îşi dădu seama că poartă o cămaşă de 
noapte albă şi că pântecul ei devenise aproape 
plat. Asta însemna că totul fusese adevărat. Prea 
adevărat. Închise ochii care o dureau şi o ardeau 
şi când îi deschise, doctorul se afla lângă ea. Era 
acelaşi care avusese grijă de ea pe toată durata 


sarcinii. 


Acesta îi spuse cu simpatie şi regret că 
bebeluşul ei era băieţel. După aceea, se aşeză 
lângă ea, pe un scaun şi începu s-o întrebe despre 
ceea ce făcuse zilele trecute. 

— Ai observat că fătul nu se mai mişca atât 
de mult, Claudia? 

Tânăra avea ochii goi şi se simţea de parcă 
îmbătrânise cu o sută de ani. 

— Era bine? Perfect? Adică nu era...? 

— Deformat? Nu, Claudia. Dar nu-i mai bătea 
inima când te-au adus, aşa că a fost necesară 
cezariana pe care ţi-am făcut-o. Făcu o pauză, apoi 
continuă cu blândeţe: nu cred că l-ai mai simţit 
mişcându-se de ceva timp, Claudia. 

Lacrimile se prelingeau fierbinţi pe obrajii ei. 

— Nu era... niciodată activ în timpul zilei. 
Noaptea obişnuia să dea din picioare. 

— Şi în ultimele nopţi cum a fost? 

— Eu... nu ştiu, am fost foarte obosită în 
ultima vreme şi am dormit profund. Dar se pare că 
atunci când am căzut, am... 


Bărbatul îi luă mâna într-a lui. 


— N-a fost din cauza căzăturii, draga mea. 
Cred că, în sinea ta, ştii treaba asta. N-a fost deloc 
din vina ta. Căzătura n-a făcut decât să urgenteze 
naşterea prematură. Dar toate analizele arată că 
fiul tău murise de câteva zile... 

— Nu! ţipă ea îngrozită, ducând mâna la 
pântecul gol. Nu! Aş fi ştiut dacă ceva nu era în 
regulă cu el. Aş fi făcut ceva... 

— Mă îndoiesc că cineva ar fi putut face 
ceva, Claudia. Uneori, se întâmplă lucrurile 
astea... 

— Ce lucruri? 

— Ai spus că fătul era perfect, aşa că trebuie 
să existe o cauză pentru ce s-a petrecut. Cu ce am 
greşit? 

— N-ai greşit cu nimic, draga mea. Şi sunt de 
acord că fătul arăta perfect din punct de vedere 
fizic, dar nu pot garanta nimic în rest. Te-am 
avertizat încă de la început că erau lucruri care 
indicau faptul că n-ai fi putut duce sarcina la bun 
sfârşit... 


— Dar am făcut tot ce mi-ai spus, şopti 


Claudia, cu ciudă. 

— Ştiu asta, Claudia. Ai făcut tot ce s-a putut 
pentru copilul tău. Poate mai târziu, când voi şti 
mai multe, o să reuşesc să-ţi dau informaţii mai 
exacte în legătură cu ce s-a întâmplat, între timp 
însă, trebuie să încerci să te odihneşti cât poţi de 
mult. Pierderea unui copil în stadiu avansat de 
sarcină e la fel de traumatizantă pentru corp ca un 
avort. Şi ştiu că poate acum nu vrei să afli treaba 
asta, dar doctorul care te-a operat mi-a comunicat 
că nu există nicio complicaţie care să pună în 
pericol o sarcină viitoare. Sunt şanse mari ca data 
viitoare să naşti un copil normal şi sănătos, chiar 
fără să apelezi la cezariană... 

— Data viitoare? Claudia nu-şi putea imagina 
că va mai fi în stare să treacă prin atâta durere 
încă o dată. A fost o greşeală, şi ştii treaba asta, îşi 
aminti ea. N-am vrut să rămân însărcinată... a fost 
un şoc pentru mine să... crezi câ...? 

— Nu, nu cred, şi sunt sigur că şi tu eşti de 
aceeaşi părere. Oricare ar fi fost sentimentele tale 


la început, te-ai luptat din greu să aduci pe lume 


copilul ăsta, iar acum trebuie să lupţi ca să treci 
peste ce ţi s-a întâmplat şi să mergi mai departe. 
Acum, pot să-i spun prietenului tău că poate intra? 
Poate rămâne câteva minute. Asistentele mi-au 
spus că a stat toată noaptea în sala de aşteptare, 
punându-le o grămadă de întrebări în legătură cu 
tine... 

— Prieten? Mark era plecat, aşa că nu-şi 
putea închipui cine venise s-o vadă. Şi doar el şi 
părinţii ei din Australia erau trecuţi ca persoane 
de contact, pe fişa ei medicală. 

— Un domn care se cheamă Stone. Asistenta 
Dawson spune că e încăpățânat ca un catâr şi nu 
acceptă informaţiile pe care le-a primit pe 
parcursul nopţii. Insistă să vorbească cu doctorul 
tău. Cel care te-a operat a avut de lucru toată 
noaptea, iar eu abia am intrat în tură, dar dacă 
vrei, pot să-i spun ce... 

— Nu! strigă Claudia, panicată. Dintr-odată îi 
veni în minte pedeapsa perfectă pentru ce 
îndurase. Oh, cât ura lumea aceea! Cât îl ura pe el 


că a fost de faţă când corpul ei i-a respins copilul! 


Nu! Nu vreau să-i spui nimic. Nu e un prieten. 
Abia îl cunosc. Nu vreau să ştie nimic despre 
mine! 

— Ştie deja că te-am operat şi că bebeluşul s- 
a născut mort. Din moment ce a fost cu tine atunci 
când s-a întâmplat, nu crezi că... 

— Nu, nu cred. Agitaţia ei ajunse aproape de 
isterie. Promite-mi că n-o să-i spui! Trebuie să ai 
permisiunea mea pentru a discuta detaliile 
medicale cu el, nu-i aşa? Ei bine, nu-ţi dau voie sä- 
i spui nimic. Nu vreau să vină la mine. Vreau să 
plece! 

Bărbatul nu avu altceva de făcut decât să fie 
de acord, aşa că, după ce o consultă, plecă. 

Claudia plânse încet după copilul ei mort, 
încă refuzând să creadă că fericirea pe care o 
simţise până atunci se transformase atât de uşor 
în durere şi regret. 

— Claudia? 

Deschise ochii şi-l văzu pe Morgan Stone 
aplecat peste ea. 


Chiar şi în starea de şoc în care se afla, 


Claudia observă schimbarea care se produsese pe 
chipul bărbatului din faţa ei. Avea părul răvăşit, 
ochii roşii de nesomn, trăsăturile crispate şi 
privirea îngrijorată. Costumul era mototolit. Îl 
privi cu o oarecare plăcere ascunsă cum aşteaptă 
disperat ca ea să vorbească. El trebuia să zacă 
rece undeva în spitalul acela, şi nu fiul ei iubit... 

— Ce faci aici? întrebă ea, răstit. Probabil 
ignorase cu aroganță rugămintea doctorului de a 
nu intra la ea. Lui Morgan Stone nu-i păsa decât 
de el. 

— Trebuia să te văd. Să văd ce faci. Să văd 
dacă ai nevoie de ceva, dacă îţi pot aduce ceva... 
Gura lui era subţire, o linie tensionată. 

— Da, am nevoie de ceva. De copilul meu. 
Întreg şi sănătos, izbucni ea. Poţi să faci asta 
pentru mine, domnule Stone? Sau poate accepţi 
acum faptul că sunt lucruri pe care banii tăi 
preţioşi nu le pot cumpăra? Lucruri ca dragostea? 
Ca viaţa? 

Bărbatul se albi la faţă, afişând o privire 


vinovată. Se simţea prost şi inconfortabil, în faţa 


ei, dar părea să îndure totul cu demnitate. 

— Nu, nu pot, spuse el. 

— Atunci, de ce eşti aici? Copilul meu e mort 
şi mă simt de parcă am în mine zeci de cuțite. 
Pedeapsa asta e de-ajuns pentru îndrăzneala mea 
de a exista pe aceeaşi planetă cu tine şi de a avea 
o relaţie cu fiul tău? 

— Doamne, nu, Claudia, a fost un accident! 
Doar nu crezi că am vrut să ţi se întâmple aşa 
ceva! 

— Nu cred? Hm, oare asta nu rezolvă perfect 
una dintre problemele tale? încă un parazit pe 
care să-l scoţi din averea familiei Stone? Dar 
bineînţeles, faptul că Mark n-o să-ţi mulţumească 
pentru că ţi-ai omorât nepotul doar ca să nu se 
căsătorească cu mine, e cu totul o altă poveste! 

Ochii albaştri deveniră opaci, iar Claudia se 
simţi vinovată pentru ceea ce spusese. Dar asta 
era ce merita el, sau cel puţin aşa credea ea. 
Morgan Stone o torturase cu relaţia ei cu Mark, 
pe când ea nu-i fusese fidelă decât lui Chris, chiar 


şi atunci când acesta o înşelase. De fapt, dacă n-ar 


fi murit, acum ar fi fost căsătoriţi, aşa cum 
plănuise Chris, înainte de accident. Însă Chris nu 
mai era şi nici copilul lui... 

— Asta o să-i spui lui Mark? întrebă tăios 
Morgan Stone. 

— Nu e ăsta adevărul? Tu m-ai împins, eu am 
căzut şi am pierdut copilul. Tu mi-ai ucis copilul! 
Trebuia să dea vina pe cineva. Simţea că nu poate 
supravieţui dacă nu face asta. 

— Claudia, te rog... 

— Oh, nu-ţi face griji, nu trebuie să mă 
implori. N-o să-i spun. Şi dacă ţi-a mai rămas ceva 
pentru fiul tău, nici tu n-o să-i spui. Crezi că eu aş 
dori să-l rănesc în felul ăsta? Crezi că vreau să 
poarte vina ta pentru toată viaţa? Ştiind că tu ai 
făcut asta, din cauză că e prieten cu mine? 

Claudia nu voia ca Mark să sufere. Acest 
bărbat oribil din faţa ei trebuia să sufere. Nu 
altcineva. El era cel care i-a distrus copilul. 

— Claudia... eu... spuse el, făcând un gest cu 
mâna. Nu ştia ce să spună, ce să facă să îndrepte 


lucrurile. 


— Oh, ieşi afară! Mă simt rău doar din cauza 
prezenţei tale aici. Şi nu trebuie să-ţi faci griji în 
privinţa mea sau a lui Mark. N-o să ne căsătorim. 
Oricum, niciodată nu s-a pus problema să facem 
asta. 'Ţi-aş fi spus încă de la început, dacă n-ai fi 
vorbit întruna despre moralitatea mea îndoielnică. 
Ţi-aş fi spus că e plecat o săptămână cu prietenii 
lui şi că se va întoarce abia sâmbăta viitoare... 

Morgan Stone se crispă şi o privi 
pătrunzător, aşa că tânăra mai întoarse o dată 
cuțitul în rană. 

— Băânuiesc că ceea ce ţi-ai dorit, s-a 
întâmplat. Poate într-o zi mă voi bucura că nu ti- 
am adus nepotul pe lume. În momentul ăsta însă, 
simt că nu mai suport să te văd nici pe tine şi nici 


pe fiul tău. Niciodată. 


Capitolul 2 


Claudia privi în ochii înceţoşaţi ai unei 
faimoase vedete rock şi încercă să mintă cât mai 


credibil. 


— Sunt sigură că nu s-a întâmplat nimic. 
Probabil că menajera a interpretat greşit un gest 
inocent din partea soţului tău... 

Femeia era supărată. Ştia că se află într-un 
loc în care n-ar trebui să fie, aşa că spuse primul 
lucru care îi veni în minte, pentru a-i distrage 
atenţia... 

— Ei bine, a fost un lucru prostesc cel pe 
care l-ai spus. Scorpii ca astea n-ar trebui să fie 
lăsate să lucreze în hoteluri. Dacă tu n-o 
concediezi, o să vorbesc cu directorul. El cu 
siguranţă că n-o să mă ignore... 

— Bineînţeles că fata va fi concediată, minţi 
Claudia uşor, încercând s-o calmeze pe vedeta 
care sub influenţa alcoolului şi a oboselii făcuse un 
scandal monstru. Eliza Mitchell era pe ultima sută 
de metri a turneului mondial care începuse în ţara 
ei natală - Anglia - şi oboseala părea să pună 
stăpânire pe ea. Claudia o simpatiza pe această 
femeie şi încerca s-o înţeleagă, dar sub nicio 
formă n-ar fi permis ca slujba unei fete inocente să 


fie pusă în pericol doar din cauza unui soţ 


destrăbălat. 

Îi trebuiră douăzeci de minute s-o calmeze pe 
vedetă, iar când ieşi în holul hotelului, se simţi şi 
ea obosită. 

Bărbatul care era la recepţie o privi cu 
simpatie. O plăcea, şi-i zâmbi când spuse: 

— Probleme, domnişoară Lawson? 

Claudia oftă. 

— Poţi, te rog, să rogi o menajeră cu 
experienţă, de preferinţă de vârstă mijlocie, să 
meargă să aranjeze lucrurile în apartamentul 
matrimonial? Dar aşteaptă până domnul şi 
doamna Mitchell ies. Ea trebuie să ajungă la o 
conferinţă de presă în patruzeci de minute. 

— Aşa voi face, domnişoară Lawson. Ştii, ar fi 
trebuit să te faci diplomat. 

— Nu cunosc limbi străine, spuse ea, cu toate 
că Eliza Mitchel m-a învăţat câteva cuvinte pe 
care nu le ştiam până acum. 

Îl salută pe bărbat şi traversă holul. Nu-i 
plăcea să mintă. Dar nu putea face altceva ca s-o 


calmeze pe Eliza Mitchell, care devenise isterică. 


Ea ştia cum stăteau lucrurile, dar n-ar fi 
recunoscut asta în faţa nimănui. Oricum, era de 
datoria ei ca toate să fie aşa cum trebuie. Ca 
specialist în relaţii publice angajată a Hotelului 
Baron Harbour Point, avea de-a face de multe ori 
cu astfel de situaţii, dar minciuna pe care o 
spusese azi le întrecea de departe pe toate 
celelalte. 

Întoarse capul şi privi în treacăt prin 
ferestrele masive ale hotelului portul Wellington, 
unde bărcuţe mici şi iahturi jucau neliniştite pe 
apa limpede. Nu, nu fusese cea mai mare 
minciună aceea spusă Elizei. Cea mai mare 
minciună i-o spusese lui Morgan Stone, pe patul 
de spital, în urmă cu doi ani. O minciună pe care 
după aceea o regretase, dar pe care spera ca într- 
o zi s-o uite. Adânc în sufletul ei, însă, minciuna nu 
era uitată. Era acolo şi o măcina, ştiind că a 
acuzat un om nevinovat de moartea copilului ei. 

Uşile liftului se deschiseră şi cineva păru s-o 
strige. 


— Claudia? Claudia? 


O mână aşezată ferm pe umărul ei o făcu să 
se întoarcă şi să privească nedumerită bărbatul 
din faţa ei. 

— Ştiu că a trecut mult timp, Claudia, dar 
parcă nu chiar atât de mult, nu-i aşa? Sunt eu, 
Mark, nu-ţi aminteşti de mine? Am locuit 
împreună... Hei, nu face faţa asta, sper că nu ţi-am 
amintit de ceva rău, dar... îmi pare atât de bine să 
te văd! 

— Bună... Mark, spuse ea, după câteva 
momente, timp în care încercă să-şi dea seama 
dacă bărbatul se află în realitate în faţa ei, sau e 
doar o fantasmă. Îl privi. Era atât de frumos... îmi 
pare rău, eram cu gândurile departe. Ce faci aici? 

— Am o întâlnire de afaceri. Mă văd cu 
cineva care e cazat aici. Dar tu? îi privi uniforma 
şi insigna din piept. Lucrezi aici, la hotel? 

— Mă ocup de partea de relaţii cu publicul a 
hotelului. 

— E fantastic! Şi bănuiesc că locuieşti în 
Wellington. Atunci, de ce nu m-ai căutat? Ţi-am 


spus doar că dacă treci vreodată prin oraş... 


— Sunt aici doar de vreo două luni. Încă 
încerc să mă adaptez, spuse Claudia. Nu-i putea 
spune cât s-a străduit să amâne transferul din 
Auckland aici, doar pentru a evita această 
reîntâlnire. Cererea îi fusese refuzată, aşa că îşi 
luase inima în dinţi, spunându-şi că Noua 
Zeelandă are o capitală mare, unde este imposibil 
să dea exact peste Morgan Stone şi fiul lui. 

— Nu mi-ai răspuns niciodată la scrisori. Mi- 
am făcut griji din cauza ta. Am crezut că te-ai 
supărat pe mine fiindcă am plecat atât de repede 
după... după ce ai pierdut copilul... 

— Bineînţeles că nu m-am supărat, spuse ea. 
Am înţeles de ce ai făcut asta. N-avea de gând să 
mai facă încă o persoană să se simtă vinovată din 
cauza ei. 

Din nefericire, înţelesese chiar foarte bine 
cum Morgan Stone reluase imediat relaţiile cu fiul 
său, oferindu-i un parteneriat favorabil, cu 
condiţia de a se întoarce la Wellington. Mark 
plecase la trei săptămâni după ieşirea ei din spital, 


încredinţat că relaţia cu tatăl lui merita o nouă 


şansă. 

— Lucrurile s-au derulat rapid după plecarea 
ta. Am decis să urmez un curs de perfecţionare, să 
vând casa şi mă tem că răspunsul la scrisorile tale 
a fost amânat până în ultimul moment. 

Acum, chiar dacă fusese luată prin 
surprindere de apariţia lui, se putea relaxa pentru 
că din privirea pe care băiatul i-o adresa, 
observase că acesta nu ştia nimic despre ceea ce 
se întâmplase. Nu aflase de vizita tatălui său din 
ziua accidentului şi nici minciuna pe care i-o 
spusese acestuia. 

— Ei bine, trebuie să spun că acum arăţi 
bine. Fantastic, chiar! 

Claudia era de acord cu el. Ştia prea bine că 
arăta mult mai sănătoasă decât în perioada 
gravidităţii, atunci când o cunoscuse Mark. 
Uniforma crem a personalului hotelului se 
potrivea de minune cu tenul ei închis la culoare, 
cu silueta graţioasă, iar mesele la ore fixe, 
programul de somn şi abonamentul la sala de 


sport a hotelului, făcuseră minuni şi o ajutaseră să 


arate mai bine şi mai sănătoasă ca niciodată. 

— Nici tu nu arăţi rău deloc, spuse ea. Era 
într-adevăr frumos, un tânăr sofisticat, cu alură de 
zeu grec. Din câte văd, ai devenit om de afaceri. 

Tânărul râse. 

— Cred că mă confunzi cu tatăl meu. Ele cel 
sofisticat. Eu sunt abia o copie a lui. 

Referirea la tatăl lui îi trimise Claudiei fiori 
pe şira spinării. Oare acesta să fie băiatul care în 
urmă cu doi ani îşi dispreţuia tatăl pentru răceala 
şi indiferența cu care-l trata? 

— Hei, ce-ai zice dacă ne-am întâlni mai 
târziu şi am vorbi despre vremurile trecute? 

— Vremuri trecute? Claudia se încordă şi îşi 
privi ceasul. Ei bine, eu sunt cam... ocupată, Mark. 
Trebuie să merg la câteva şedinţe, apoi trebuie să 
vizitez muzee cu nişte oaspeţi ai hotelului, apoi 
trebuie să particip la o degustare de vinuri... 

— Bine, bine, spuse Mark, care acceptă 
refuzul ei fără prea mare bătaie de cap. Ne vedem 
altă dată, atunci. Mi-a făcut plăcere să te 


întâlnesc, Claudia. La revedere! 


Claudia privi surprinsă cum tânărul se 
îndepărta de ea şi nu-i veni să creadă cât de uşor 
fusese să scape de el şi de o întâlnire care nu i-ar 
fi făcut niciun bine. 

Dar nu era aşa uşor. 

Claudia stătea la o masă, bând un pahar de 
vin cu un tânăr înalt şi blond, când simţi lângă ea 
o prezenţă cunoscută. Se întoarse, râzând încă de 
gluma pe care i-o spusese bărbatul de lângă ea. 

— Ti-am spus că o să ne revedem, Claudia! 
Mark era încântat de această întâlnire. 

— Dacă eşti de părere că am evitat să mă văd 
cu tine din cauza acestui domn, atunci ar trebui să 
te avertizez că acesta este Simon Moore, 
directorul hotelului. Claudia făcu prezentările, 
menţionând în treacăt faptul că-l cunoştea pe 
băiat de când a fost chiriaş în casa ei. 

— N-am venit să te caut. Pur şi simplu am 
ajuns aici cu unul din partenerii mei de afaceri, 
spuse el şi-i arătă un bărbat scund, care purta o 
conversaţie cu una din doamnele venite neînsoţite 


la degustare. E singur, spuse el, când Claudiei îi 


alunecară ochii pe mâna fără verighetă cu care 
ţinea paharul. Şi e în căutare de parteneră. Dacă 
vrei, pot să vă fac cunoştinţă. 

— Poţi să-ţi iei gândul de la asta. Claudia e 
căsătorită cu hotelul ăsta, la fel cum sunt şi eu. E 
o angajată loială şi o prezenţă proaspătă pentru 
noi, care a venit cu multe idei geniale în scurta 
perioadă de când o avem aici. 

— Ei bine, mulţumesc, Simon, spuse Claudia, 
care nu se simţea deloc în largul ei, fiind lăudată 
atât. 

Bărbatul râse şi se scuză că trebuie să plece. 

— Mi-a făcut plăcere să te cunosc, domnule 
Stone. Sper să-ţi placă hotelul nostru. 

— Sunt sigur că aşa va fi, murmură Mark, 
când bărbatul se îndepărtă. E ceva între voi doi, 
Claudia? 

— E şeful meu, Mark, spuse Claudia, uimită 
de întrebarea lui. 

Ea şi Simon s-au înţeles bine încă de la 
început, dar niciodată n-a fost vorba de mai mult 


în relaţia lor. 


— Deci? E singur, nu? Şi arată şi bine, ştie să 
vorbească... sau poate ai deja o relaţie... 

— Nu, n-am şi nici nu vreau să am... 

— Hm, atunci poate e puţin cam nepotrivit 
pentru tine. Cine ştie, poate e mai bine să n-ai de- 
a face cu el. 

— Mark! protestă Claudia, izbucnind în râs. 
Nu există interes nici din partea mea şi nici din a 
lui. Din felul protector în care se purta cu ea, 
Claudia îşi aminti cum fusese viaţa alături de el. 
Dar trecuse mult timp de atunci şi între ei nu mai 
exista nicio legătură. Şi chiar dacă ar fi, n-ar fi 
treaba ta. 

— Îmi spuneam şi eu părerea, ca prieten, 
completă tânărul. Aşa că se apropie şi se aşeză pe 
scaunul liber din faţa ei, spunând: hai să ciocnim 
pentru prieteniile reluate. Acum, spune-mi ce ai 
făcut în anii ăştia, în timp ce eu am devenit un om 
de afaceri prosper. Cred că slujba la hotelul ăsta 
ţi-a făcut mult bine, nu? 

Claudia privi în jurul ei şi se gândi că ar fi 


mai bine să-i spună că nu se afla acolo de dragul 


amuzamentului, ci pentru a munci. Se uită după 
şeful ei şi dădu cu ochii de un bărbat rigid, cu 
privirea albastră. Oh, nu! Oare el să fie? Privi cu 
atenţie lângă partenerul de afaceri care venise cu 
Mark şi-l văzu pe Morgan Stone. lar acum se 
îndrepta spre masa lor! 

Simţi cum lumea în care respira şi trăia se 
prăbuşeşte în jurul ei. Bărbatul să grăbea să 
ajungă până la ei, iar Claudia nu putea decât să 
privească îngrozită ce se petrecea. Simţea cum 
fiori o ţintuiau pe loc şi pentru o clipă se gândi să 
fugă. Dar nu putea face asta. Avea mândria ei. 

Îl auzi pe Mark spunând ceva, după care 
încercă să se întoarcă spre el, dar privirea îi era 
ţintuită de bărbatul care se apropia tot mai mult 
de ei. 

— Ei bine, Mark, am ajuns, spuse el, 
înfăţişându-se în faţa lor. Şi asta bănuiesc, e 
surpriza despre care mi-ai vorbit, nu-i aşa? Vocea 
lui era la fel de puternică şi de pătrunzătoare cum 
şi-o amintea ea. 


— Da. Aceasta e domnişoara la care am 


locuit cât am stat în Auckland. Mark îşi puse o 
mână pe umărul ei. A fost o drăguță. Nu puteam 
să doresc o gazdă mai bună. 

— O gazdă este o experienţă pe care fiecare 
student trebuie s-o aibă pe parcursul facultăţii, fu 
de acord tatăl lui. 

Oh, Doamne, la ce se referea? Mâinile de 
gheaţă ale Claudiei începură să transpire. Îşi 
iubea munca. Nu voia să-şi piardă slujba din cauza 
unei scene în public. Bărbatul o măsură cu 
privirea şi spuse, în cele din urmă: 

— Ei bine, Mark, n-ai de gând să ne faci 
cunoştinţă? 

Oh, deci avea de gând să pretindă că nu s-au 
cunoscut niciodată. 

— Tată, vreau să ţi-o prezint pe minunata 
Claudia Lawson. Este specialistul în relaţii publice 
de la acest hotel. Claudia, acesta e tatăl meu, 
Morgan Stone. 

Bărbatul întinse mâna, iar Claudia nu avu 
altă opţiune decât să i-o strângă. Mâna ei era rece 


şi fără vlagă, în comparaţie cu cea fierbinte a lui. 


Simţi cum milioane de fiori o săgetează din creştet 
până-n tălpi. Se îmbujora şi fu luată prin 
surprindere de Mark, care spuse: 

— Lasă asta, tată. O faci să se îmbujoreze. Şi 
oricum, îţi pierzi timpul. Nu e interesată de aşa 
ceva. 

— Oh? 

— Se referă la faptul că directorul hotelului l- 
a asigurat că m-am căsătorit cu slujba mea, spuse 
Claudia repede. 

— Înţeleg. Atunci, nu eşti căsătorită? 

— Încă nu. 

— Oh, asta înseamnă că eşti logodită? 

— Nu, spuse ea, înţepată. 

— Înţeleg. 

Ce naiba înţelegea? 

— Te-ai mutat de curând în Wellington, 
Claudia? 

— Am fost transferată din Auckland, în urmă 
cu două luni. 

— La cererea ta? 


— Nu, îmi plăcea acolo. Dar se pare că asta e 


politica practicată de companie, aceea de a roti 
personalul peste tot în ţară. 

— Şi nu puteai să refuzi oferta asta, nu-i aşa? 
întrebă el. Asta e prima ta vizită aici? 

— Da. 

— Înţeleg. Şi unde locuieşti acum? 

— Aici, la hotel, dar e o acomodare 
temporară, până găsesc un apartament, spuse ea. 
Dar tu, unde locuieşti? întrebă ea, de dragul 
conversaţiei. 

— Am o casă pe Marine Drive. 

Deci, locuia în cartierul rezidenţial, situat pe 
malul opus al portului Nicholson. Claudia era 
surprinsă. Putea să jure că un om atât de pasionat 
de muncă, aşa cum Mark îşi descrisese tatăl, ar 
dori să locuiască în centrul oraşului. Dar să stea 
atât de departe de viaţa socială şi economică... 
Hm, probabil că era mai mereu plecat de acasă şi 
plaja şi marea i se păreau insignifiante. 

— Şi eşti căsătorit? întrebă ea. 

— Încă nu, răspunse el, parodiind-o. 


— Oh, asta înseamnă oare că ai ochit pe 


cineva? Cine e... fericita? 

Bărbatul o privi lung câteva clipe, până 
Claudiei începu să-i pară rău pentru ce spusese. 
Apoi, imediat, el zâmbi. 

— Regret să spun că sub masca pe care o 
afişez zace un bărbat obişnuit. lar când şi dacă voi 
decide să mă recăsătoresc, va fi cu o femeie şi nu 
cu o domnişoară. Domnişoarele sunt pentru a fi 
puse pe piedestale, în schimb, femeile sunt pentru 
a deveni soţii. E o diferenţă puţin sesizabilă, dar 
care totuşi există. E la fel ca în cazul bărbaţilor şi 
al băieţilor. 

— Nu băgasem de seamă treaba asta, spuse 
ea. 

— Serios? Oh, atunci, draga mea Claudia, n- 
ai avut pe nimeni care să te înveţe. 

— Hei, sper că nu vă certaţi, nu? interveni 
Mark, părând uşor nedumerit. Credeam că voi doi 
vă veţi înţelege de minune. Doar aveţi un lucru în 
comun: eu! 

Gluma lui produse o tăcere de scurtă durată. 


— Oh, dar ne înţelegem bine, nu-i aşa 


Claudia? Doar că trebuie să ne cunoaştem mai 
bine. 

— Poftim? 

— Hei, eu mă duc să mai aduc vin, bine? 
spuse Mark, abia aşteptând să scape din 
atmosfera tensionată care se crease în jurul lui. 

Claudia se simţi agitată când rămase singură 
cu Morgan Stone. 

— Arăţi foarte bine, nici nu mă mir că e atât 
de încântat să te revadă. 

— Poftim? 

— Eşti chiar foarte frumoasă, spuse el, 
ignorând întrebarea ei. Tunsoarea asta te 
întinereşte. Făcu o pauză, după care spuse: nu i-ai 
povestit niciodată ce s-a întâmplat. Ai fi putut face 
asta ca să lărgeşti prăpastia dintre noi, dar n-ai 
făcut-o. Îţi mulţumesc pentru asta. 

— Am crezut că o s-o faci tu, spuse ea, luată 
prin surprindere de vorbele lui. 

— Mi-ai spus că nu vrei s-o fac, zise el 
simplu. 


— Şi conta ce voiam eu? Bineînţeles, dacă n- 


avea de-a face cu interesele tale. 

— Nu neg asta. Dar dacă mi-ar fi povestit 
despre tine, probabil i-aş fi spus. Dar niciodată nu 
mi s-a confesat. N-am fost apropiaţi mult timp 
după întoarcerea lui. A trebuit să las mult de la 
mine. Şi el la fel. Când vorbea despre tine, o făcea 
la modul general. A vorbit despre faptul că tu ţi-ai 
pierdut copilul, dar n-a recunoscut niciodată că ar 
fi fost al lui. De fapt, mi s-a părut atât de uşurat şi 
dornic să vină acasă, încât mi-am închipuit că 
şocul prin care a trecut a fost poate prea mult 
pentru el. Mi-am dat seama că a fost frumos din 
partea ta să nu intervii... 

— Să nu intervin? Dar prezenţa ta la spital ce 
a însemnat? Şi faptul că imediat după accident te- 
ai decis să reiei relaţiile cu fiul tău? 

— Am încercat să mă port uman cu el, să 
admit că am greşit şi să-i dau şansa de a alege. 

— Ştiind că va alege să nu mai stea la mine... 

— Dacă te-ar fi iubit, ar fi rămas acolo, sau 
te-ar fi luat cu el. A fost decizia lui să se întoarcă 


acasă singur. Chiar tu ai recunoscut că nici tu nu-l 


iubeai. 

Claudia privi în altă parte. Oare ce făceau? 
Se certau? 

— Oricât de mult m-ai uri, Claudia, să ştii că 
în momentul acela am făcut ce am crezut că era 
mai potrivit pentru fiul meu... Şi privindu-te acum, 
sunt sigur că şi pentru tine a fost... 

— Bănuiesc că eşti de părere că a fost cel 
mai bine şi pentru copilul meu! izbucni Claudia, 
îndurerată. 

Bărbatul o privi cu multă compasiune, când 
spuse: 

— Să ştii că îmi pare rău pentru ceea ce s-a 
întâmplat. Am fost chiar îngrijorat din cauza ta. De 
asta veneam în fiecare zi la spital. Pentru că îmi 
părea rău pentru tine. Nimeni nu venea să te 
viziteze. 

— N-am avut nevoie atunci de mila ta şi cu 
siguranţă n-am nevoie de ea nici acum! 

— Nu. Dar aveai nevoie de ceva de la mine. 
De bani. Şi chiar o sumă importantă, îi reaminti el. 


Claudia îşi aminti ce se întâmplase. Morgan 


Stone nu plecase imediat cum îi ceruse. N-o lăsase 
singură nicio clipă. Trei zile o vizitase mereu, 
aducându-i flori, fructe şi ziare, ca să fie la curent 
cu ce se mai întâmplase prin lume. Şi făcuse toate 
astea chiar dacă tânăra refuzase de fiecare dată 
să-l vadă, prefăcându-se mereu că doarme când îşi 
făcea apariţia în cameră. 

Când îşi revenise, îşi dăduse seama că se afla 
într-o clinică privată şi că Morgan Stone avusese 
grijă să-i plătească toată şederea acolo. Se simţise 
umilită atunci de manipularea lui. Niciodată nu şi- 
ar fi permis luxul de a beneficia de atâta atenţie, 
dar gestul lui final o necăjise şi mai mult, în 
momentul în care, înainte de plecare, bărbatul îi 
trimisese un plic ce conţinea o sumă mare de bani. 
Alături de cec, era un bilet în care era rugată să se 
gândească la relaţia cu Mark, din moment ce 
acum era independentă din punct de vedere 
financiar. 

Claudia nu avusese posibilitatea de a-i 
arunca bărbatului în faţă cecul, pentru că plicul îi 


fusese trimis printr-o asistentă, fără să-l mai vadă 


de atunci pe Morgan Stone. Alesese să cheltuiască 
banii oferiţi de el, ca pedeapsă pentru ceea ce-i 
făcuse. 

— Chiar te aşteptai să-ţi refuz banii pătaţi de 
sânge? Ei bine, n-am făcut-o! I-am cheltuit pe toţi! 

— Aşa m-a infommat şi contabilul meu, spuse 
el, privindu-i faţa îmbujorată. Sper totuşi că i-ai 
folosit cu cap. 

— Bineînţeles că asta am făcut. l-am cheltuit 
pe haine, pe bijuterii şi pe distracţii. 

— Aşa ai făcut, Claudia? 

De ce avea oare sentimentul că, în spatele 
acestei figuri autoritare, era de fapt amuzat? îl 
privi. N-avea de unde să ştie că banii aceia au fost 
folosiţi să se întreţină şi să participe la cursul de 
perfecţionare cu care reuşise să obţină acea 
slujbă. 

— Nu asta te aşteptai să facă o femeie ieftină 
ca mine? 

— Oh, nu ieftină, Claudia, niciodată ieftină. 
Am crezut că orice ai fi făcut, ar fi fost exact pe 


dos de ceea ce aş fi dorit eu să faci, doar pentru a 


mă pedepsi pentru că am gândit altfel. Şi după 
cum bine ai spus cândva, nu te cunoşteam destul 
de bine încât să te judec. 

— Dar ai făcut asta, totuşi! 

— Din păcate, da. Am o voinţă de fier şi îmi 
pierd repede răbdarea. Astea două fac o 
combinaţie mortală. Din cauza asta m-am certat 
cu Mark atunci când a crescut şi a început să-mi 
pună la încercare autoritatea. Mi-ar plăcea să cred 
că m-am mai maturizat, odată cu vârsta... 

— Maturizat? 

— Crezi că exagerez spunând asta? 

— Nu văd nicio dovadă a acestui fapt. 

— Asta din cauză că ţi-e teamă să mă 
priveşti, Claudia. De ce nu ieşi din spatele cortinei 
după care te-ai refugiat odată cu trecutul? De ce 
nu vii faţă în faţă cu mine şi cu prezentul? 

Ai fi surprinsă să descoperi că... 

— Unde o fi Mark? Parcă a plecat să aducă 
vin? îl întrerupse ea. 

— Se pare că ne oferă timp ca să ne 


cunoaştem mai bine. Vrea să ne plăcem. Se pare 


că e un lucru important pentru el, aşa că hai să 
nu-l dezamăgim, Claudia. 

— Dacă nu, ce se întâmplă? 

— Va trebui să-i explic motivul pentru care 
nu eşti atât de entuziasmată să mă cunoşti... 

— I-ai spune asta, acum? 

— De ce n-am vorbi despre asta la cină? 

— Cină? Cu tine? 

— Da, şi cu Mark, şi cu logodnica lui. 

— E logodit? întrebă ea. 

— Nu ţi-a spus? zâmbi el, cinic. 

— Abia am schimbat câteva cuvinte. Ne-am 
întâlnit în dimineaţa asta şi n-aveam de gând să-l 
revăd, dacă la asta te gândeşti. Aşa că dacă e 
logodit sau nu, nu e treaba mea. 

— Dar dacă el vrea să te vadă? 

— l-aş spune să n-o facă! 

— Şi dacă nu acceptă un răspuns negativ? 

— De ce spui asta? E cumva o trăsătură de 
familie să hărţuiţi oamenii? Uite ce e, domnule 
Stone... 


— Morgan, numele meu e Morgan. Uite că 


vine spre noi. Îi spuse în şoaptă: dacă nu vrei să 
aduc trecutul în discuţie, mai bine ai coopera. 

— Ăsta e şantaj, zise Claudia, uimită. 
Morgan, nu crezi că ai înţeles totul greşit? Ai mai 
multe motive de care să te temi dacă se află 
trecutul. Eu aş fi cea care te-ar putea şantaja. 

— Aşa e, dar ai putea face asta, Claudia? 

— S-ar putea s-o fac, spuse ea printre dinţi. 

— Te provoc! zise el şi apoi se adresă fiului 
său, care ajunsese lângă ei: Claudia tocmai mi-a 
sugerat că ar fi plăcut să cinăm împreună într-o zi. 
Ce zici, Mark? Poate o poţi suna pe Serita şi facem 


asta diseară. 


Capitolul 3 


— De ce faci asta? întrebă Claudia, în timp ce 
se mişca încordată, pe podeaua lustruită. 

— De ce dansez cu tine? întrebă el, mirat. 
Parcă ai spus că-ţi place să dansezi. Morgan Stone 
o roti cu delicateţe. 


— Mă refer la cina asta falsă, spuse tânăra. 


— Doar tu ai vina asta. [i-am oferit 
posibilitatea de a vorbi cu mine pe teren neutru... 
dar ai fost laşă şi ai ales calea asta... 

Claudia se văzuse nevoită să accepte această 
ieşire în patru. Cum altfel să facă? Doar nu era în 
stare să-l facă mincinos pe marede Morgan Stone, 
dacă acesta decidea să spună cum s-au petrecut 
lucrurile. Se văzuse nevoită să scornească o scuză 
şi-i venise în minte un festival care era găzduit de 
hotel. 

— Ei, dar cu atât mai bine, spusese Morgan 
Stone atunci. Putem cina aici, la hotel, şi tu poţi 
supraveghea ca lucrurile să se desfăşoare în 
ordine. 

— Oh, nu cred că... 

— Dacă vrei, vorbesc eu cu Simon. 

— Simon? 

— Moore, şeful tău. Suntem prieteni. De fapt, 
am fost şi la aceeaşi şcoală privată... 

— Oh, nu! exclamase ea, oripilată. 

— Dar te asigur că bărbatul se poate 


descurca. 


— Nu, adică, vreau să spun că nu trebuie să-i 
spui lui Simon, zise ea repede. Festivalul care era 
găzduit de hotel fusese pus la punct în detaliu 
chiar de către ea. 

— Sigur? Nu vreau să ai probleme, murmură 
el, inocent. 

Doamne, ce ticălos! 

— Sunt sigură, spuse ea, încercând să 
zâmbească. Dar mă gândesc doar că e cam târziu 
să obţinem o rezervare pentru patru persoane, la 
această oră. Vezi tu, restaurantul acesta este 
popular în zonă şi mesele sunt rezervate de obicei 
cu mai multe zile înainte, îl lămurise ea pe Mark. 

Dar Claudia trebuia să-şi dea seama că nimic 
nu putea sta în calea lui Morgan Stone. Dacă 
dorea ceva, acesta obținea şi nu conta cum. 

Aşa că a rezervat o masă pentru patru 
persoane în cel mai bun loc al restaurantului, cu 
faţa spre port. Claudia nu mâncase nimic. Fusese 
foarte atentă la ce spunea Mark, fiind tot timpul 
conştientă de privirea insistentă a lui Morgan 


Stone, care-i pândea orice mişcare. 


Ea vorbise despre cariera ei, fiindcă era un 
subiect neutru şi pentru că-i plăcea să facă asta, 
chiar dacă în ochii altora părea doar că este foarte 
ambițioasă. 

— Dar n-a fost vorba despre alegerea mea, 
spuse tânăra, amintindu-şi cele petrecute. N-am 
vrut să cinez cu tine nici aici, nici în altă parte. Cu 
atât mai puţin să dansez cu tine! 

— Ai fi preferat să dansezi cu Mark? 

— Nu m-a invitat. 

— Dar voia s-o facă. 

— Şi care-i problema? Ce crezi că s-ar putea 
întâmpla în mijlocul unui ring de dans? 

— Trebuie să întrebi? Bărbatul o privi în ochi 
şi o trase mai aproape de el, lipind-o de pieptul lui 
mare şi puternic, aducând-o mai aproape de gura 
care acum îi săruta părul. 

— Ce naiba crezi că faci? şopti ea, nervoasă. 

— Dansez, spuse el calm. De ce te aprinzi 
aşa, Claudia? Ce crezi că se poate întâmpla în 
mijlocul unui ring de dans? o parafrază el. 


Bărbatul o roti şi se amuză de figura ei 


enervată. 

— Foarte amuzant, bombăâni ea şi la 
următoarea mişcare, îşi înfipse tocul de la sanda 
în pantoful lui. Bărbatul se crispă de durere, dar 
nu's puse nimic. Mai vrei, domnule Stone? Sau ţi-a 
ajuns atâta dans? 

— E o provocare, Claudia? 

— Nu, dar nu-mi place să... 

— Dansezi cu mine? Sau ocoleşti problemele? 
Pentru că asta facem, nu? Evităm să vorbim 
despre problemele din trecut. Spui că n-ai de gând 
să te împaci cu Mark. Dar dacă el vrea altceva? 

— Nu din vina mea logodnica lui n-a putut 
ajunge în seara asta! 

— Dacă ar fi întrebat-o... 

— Oh, e ridicol! 

— Oare? A vrut într-adevăr să vină la cină, 
dar ce bărbat în toate minţile ar vrea să aşeze la 
aceeaşi masă prietena actuală cu fosta amantă? 

— Prietenă? Parcă ai spus că sunt logodiţi... 

— Se cunoaşte cu Serita de un an şi în 


ultimele şase luni s-au întâlnit foarte des. E o fată 


frumoasă inteligentă, foarte dulce şi foarte 
potrivită pentru Mark... 

— Şi Mark ce părere are despre acest cumul 
de virtuţi? Presupun că tu le-ai făcut cunoştinţă... 

— De fapt, tatăl lor s-a ocupat de asta. Este 
Michael Glenn, membru de vază în guvernul... 

— Şi fără îndoială ai fost şi cu el la şcoală. 

— De fapt, a fost la aceeaşi şcoală, dar nu în 
aceeaşi perioadă cu mine. E mai mare cu zece ani. 

— Ah, înseamnă că se apropie de pensie şi nu 
vei mai putea beneficia de avantaje 
guvernamentale mult timp. 

În loc să se simtă ofensat, Morgan Stone 
izbucni în râs. Era un râs gutural, blând, care 
merita ascultat. 

— Dacă îţi spun că şi eu am început să 
scârţâi, ai fi bucuroasă? Am trecut de mult de 
tinereţe. 

— Aveai optsprezece ani când s-a născut 
Mark? 

— Da. Aceeaşi vârstă pe care ar fi avut-o şi 


Mark, dacă bebeluşul tău ar fi supravieţuit şi el ar 


fi devenit tată. lar eu, la vremea mea, eram la fel 
de luat prin surprindere de responsabilităţi, la fel 
ca şi el. 

— Şi ce ai făcut? întrebă ea. 

— Am luat-o de soţie, bineînţeles. Claudia îl 
privi uimită. 

Da, continuă el, am lăsat-o însărcinată pe 
prietena mea în timpul studenţiei. De ce crezi că 
eram atât de hotărât să nu-l las pe Mark să repete 
greşelile pe care le-am făcut eu? Cu douăzeci de 
ani în urmă, căsătoria era singura obţinue dacă se 
întâmpla aşa ceva. Abia terminasem liceul. Marina 
nu avea familie, iar ai mei nu erau dispuşi să mă 
ajute cu nimic decât dacă mă căsătoream cu ea. 
Aşa am făcut, dar am refuzat ajutorul pe care 
voiau să ni-l acorde părinţii mei. Am renunţat la 
facultate şi am început să muncesc pentru a 
întreţine familia. N-a fost deloc o căsnicie reuşită. 
Fiecare dintre noi voia lucruri diferite de la viaţă. 
Dacă Marina n-ar fi murit, am fi fost divorţaţi 
demult. 


Claudia privi în altă parte. Îi venea greu să-şi 


dea seama că bărbatul cu care dansa avea un 
suflet, că era uman, că era un om de onoare. 

— Morgan, eu... începu ea. 

— Vă supăraţi dacă intervin? 

Mark o luă pe Claudia la dans şi întrebă, 
curios: 

— Despre ce vorbeaţi atât de precipitat? La 
masă, abia aţi schimbat două cuvinte. 

— Am crezut că vrei să ne înţelegem bine, 
spuse ea, zâmbind uşor şi încercând să-şi ferească 
privirea de la Morgan, care acum îi urmărea de la 
masă. 

— Da, să vă înţelegeţi, dar nu să deveniți 
apropiaţi, spuse tânărul. Claudia, trebuie să te 
avertizez că tata n-are o reputaţie prea bună la 
femei. Are un mare defect. E foarte ambițios. Se 
pare că nu poate să piardă o provocare. Dar când 
câştigă, îşi pierde imediat interesul pentru ea. 

— Mark, tu crezi că pe mine mă vede ca pe o 
provocare? întrebă Claudia. 

— Ei bine, afişezi un aer de „nu-mă-atinge”, 


rânji el, chiar şi în rochia asta apetisantă. Şi tatii 


nu-i place deloc să i se spună ce să nu facă... 

— Dar ceva îmi spune totuşi că tatăl tău nu e 
un mare cuceritor, zise ea. Nu mi se pare că are 
alura asta... 

Mark râse. 

— Tu, dintre toţi oamenii, ar trebui să ştii că 
nu poţi judeca o carte după copertă. Problema 
tatii e că mereu a făcut ce a vrut, cea crezut că e 
mai bine. De câte ori şi-a dorit să obţină ceva, a 
mers pur şi simplu şi s-a servit. Multe femei 
consideră lucrul ăsta foarte excitant. Eu 
obişnuiam să-mi duc prietenele acasă şi ele, de 
cum îl cunoşteau pe tata, făceau tot ce puteau 
doar ca el să le ia în seamă. 

— Şi le lua în seamă? Ăsta este unul dintre 
motivele pentru care v-aţi certat? nu se putu 
abţine Claudia să nu întrebe. 

— Poate în subconştient am gândit şi treaba 
asta... admise Mark, de parcă niciodată nu se mai 
gândise până atunci la această posibilitate. Dar să 
ştii, el nu făcea niciodată ceva ca să le ia în seamă. 


Probabil din cauza asta era atât de atrăgător. Cu 


mine nu stătea decât atunci când n-avea ceva mai 
bun de făcut. Şi e adevărat că niciodată nu mi-a 
lipsit nimic, dar... niciodată n-am simţit că fac 
parte cu adevărat din viaţa lui. Niciodată nu m-am 
simţit făcând parte din lumea lui, din afacerile 
care-l făceau să fie atât de sigur pe el, atât de 
mulţumit. Ştiam că pentru mine face totul, dar mai 
ştiam şi că niciodată nu voi putea să mă ridic la 
nivelul lui, nu mă voi putea compara cu el, nu voi 
fi cel cu care îşi va împărţi responsabilităţile, 
victoriile. Era incapabil să pună pe alţii să facă un 
lucru. El voia controlul suprem. O vreme, ştiu că i- 
am făcut viaţa un iad şi ştiu că i-am forţat mâna. 
Oh, Claudia, dacă l-ai fi cunoscut în urmă cu doar 
câţiva ani, ai fi înţeles ce spun. S-a schimbat 
foarte mult în ultimul timp. Aproape nici mie nu- 
mi vine să cred. În ultimul timp e mai relaxat, mai 
în elementul lui, mai... 

— Maturizat? sugeră Claudia, sec. 

—  Maturizat. Da, cred că asta e. S-a 
maturizat. Acum e mult mai accesibil. La asta m- 


am referit când vorbeam despre relaţia lui cu 


femeile. Se pare că în ultima vreme a început să-şi 
conducă viaţa socială cu aceeaşi încăpățânare şi 
devotament ca în afaceri. 

— Mi se pare că îl dezaprobi, spuse Claudia, 
amuzată de turnura pe care o luaseră lucrurile. 
Acum, fiul îşi critica tatăl pentru comportamentul 
afişat în societate. Nu crezi că are destule pe cap? 
De ce simţi nevoia să-l critici? Până la urmă, acum 
lucrezi pentru el. 

— Nu pentru el, ci alături de el - şi numele 
meu e în afacere acum, o corectă Mark. M-a mirat 
şi pe mine când a spus că vrea să adauge şi 
numele meu la firmă. Dar acum, ceea ce nu 
înţeleg eu, este de ce se încăpăţânează atât să mă 
căsătorească pe mine, când el se pare că se 
distrează atât de bine? 

— Oh, e vorba despre Serita, nu? 

— Mda, exact. E o fată drăguță, dar dacă tata 
crede că o să mă căsătoresc cu ea doar ca să-i pot 
oferi nepoți de care să se bucure cât mai e încă 
tânăr, atunci se înşală amarnic. 


Mai dansară puţin, după care tânărul spuse: 


— Uite, s-au adus apetitivele. Nu crezi că ar 
fi bine să facem o pauză, ca să gustăm ceva? 

Bărbatul turnă vin în pahare şi-i înmână 
Claudiei unul: 

— Ia-l, spuse el. Cred că ai nevoie de el mai 
mult decât mine. Bănuiesc că în urmă cu câţiva 
ani, reuşeai să dansezi toată noaptea. Pe mese, 
fără îndoială. 

— O dată! izbucni tânăra. O singură dată am 
făcut asta, atunci când Chris a câştigat cupa la 
curse. Cred că aveam tot dreptul să mă bucur 
pentru el, nu-i aşa? 

De fapt, nu dorise să facă asta, dar Chris, 
uşor ameţit de succes, o făcuse să urce pe o masă 
şi să pozeze pentru presă. 

Mark privi ezitând, de la unul la altul. 

— Nu credeam că ştii de Nash, tată... 

— Ştiam totul despre Claudia de când am 
văzut-o prima oară, spuse bărbatul, fără să-şi ia 
ochii de la faţa ei palidă. N-am crezut că e un 
secret. 


Claudia se încorda. Oare aveau să urmeze 


explicaţii în privinţa locului unde se petrecuse 
acea primă întâlnire? 

— Nu, dar presa i-a făcut Claudiei viaţa un 
calvar după moartea lui Nash. Abia şi-a revenit şi 
cu greu a reuşit să ducă apoi o viaţă normală. 

— Bănuiesc că te referi la povestea cu cerceii 
şi la scandalul iscat de familia lui, atunci când a 
aflat că trebuia să-i moşteneşti toată averea, care 
de fapt era inexistentă. 

Claudia înclină din cap, realizând că Morgan 
Stone se informase din ziare despre ea. La 
început, privise amuzată cum în ziare apăreau tot 
felul de ştiri neadevărate despre ea. Presa de 
scandal o făcuse să pară o femeie fatală şi ea se 
amuza cu Chris pe această temă, fiindcă amândoi 
ştiau că atunci când se cunoscuseră, fusese o 
tânără de douăzeci de ani crescută la ţară, naivă şi 
timidă, care aterizase fără să-şi dea seama cum, în 
această lume strălucitoare a vedetelor. 

Naivitatea se risipise curând, dar nu şi 
personalitatea timidă, care rămăsese 


neschimbată. Părinţii ei n-au iertat-o niciodată 


pentru că alesese să trăiască în concubinaj cu 
iubitul ei faimos şi poate tocmai din această cauză 
Claudia nu plecase niciodată urechea la ce 
scrisese presa. 

— Crezi că au reuşit să obţină ceva? întrebă 
Mark. Am auzit că au ajuns departe cu procesul. 
Cred că în asemenea împrejurări, tu aveai cele 
mai multe şanse să... 

— Nu! Se pare că nu eram mai bună ca 
familia lui să am grijă de bani, aşa că... oricum, 
vreau ca toate astea să rămână în trecut. 

— Oh, sigur... 

— Ce împrejurări, vru Morgan Stone să ştie? 

— Ei bine, Nash era cetăţean american şi, 
după legea de acolo, Claudia putea obţine un 
procent din averea lui, calculat la anii cât a trăit 
cu el. Asta dacă exista o avere... 

— Cât timp ai trăit cu Nash? întrebă dintr- 
odată Morgan Stone. 

— Patru ani, spuse Claudia. Patru ani 
minunaţi, spuse ea şi-şi promise că nu-l va lăsa 


niciodată pe Stone să descopere adevărul. 


— Trebuie să fi fost minunati, pentru că Nash 
nu era un bărbat statornic. Aşa că dacă a rezistat 
lângă tine atâta timp, înseamnă că a făcut-o dintr- 
o cauză anume, nu? Trebuie să ai tu ceva special. 

— Tată! aproape strigă Mark. 

Dar protestul lui nu fu luat în seamă de 
niciunul dintre cei doi. Claudia, după ce îşi mai 
reveni după întrebarea auzită, spuse: 

— Da, aveam ceva special. Se numeşte 
iubire. Ştii ce e iubirea, Morgan, nu-i aşa? Este 
atunci când doi oameni au o relaţie şi... 

— O relaţie? Oh, te referi la aventura ta. E 
păcat că iubirea voastră n-a fost atât de puternică 
pentru a vă determina să faceţi un pas mai... 
oficial. 

— Oficial? Oh, te referi la căsătorie? spuse 
ea, acid. Dar în zilele noastre, căsătoria nu mai 
ţine atât de mult. Mulţi oameni se căsătoresc din 
motive care n-au de-a face cu dragostea. 

Dar Morgan Stone, în loc să-i trântească o 
replică acidă, se lăsă pe spatele scaunului şi 


spuse, amuzat: 


— Touché! Ţi-a spus cineva cât de frumoasă 
eşti atunci când eşti o scorpie? 

— "Ţi-a spus cineva că ai un vocabular la fel 
de limitat ca mintea? 

— Nimeni la fel de frumos ca tine, prinţeso, 
zise el şi luă o gură de vin, fără s-o scape din ochi. 
Dacă mă port puţin cam nervos în seara asta, este 
din cauză că mă iei prin surprindere. Îmi cer scuze 
dacă te-am jignit în vreun fel, dar încerc să 
combin amanta scoasă în lume a unui aventurier, 
pilot de curse, cu imaginea de fată de carieră, 
muncitoare şi dedicată pe care te străduieşti atât 
de mult s-o afişezi acum. 

Oare ce încerca, să facă? se întreba Claudia. 

— Tată, ce naiba se întâmplă cu tine? O faci 
să se simtă jenată, spuse Mark, vizibil enervat că 
tatăl lui monopolizase discuţia şi atenţia Claudiei. 

— Ba nu, nu fac asta, nu-i aşa, Claudia? 

— Nu. Dacă ai avut de-a face o singură dată 
măcar cu jurnalişti agresivi, dornici de vulgaritate, 
atunci un afacerist cu gură mare e doar o 


ameninţare insipidă. 


— Insipidă. Se pare că va trebui să muncesc 
serios ca să-ţi schimb părerea despre mine, spuse 
el. 

— Hei, tată, interveni Mark, vrând să atragă 
atenţia asupra lui. Tocmai îi spuneam Claudiei că 
în ultimii doi ani ai fost mai relaxat şi te-ai bucurat 
mai mult de viaţă. 

— Vrei să spui, de când am încetat să mă 
port ca un tiran şi să risc să dau faliment doar 
pentru a hrăni orgoliul tău de băieţel ambițios? 

— Să rişti să dai faliment? rânji Mark. Ştii 
bine că vânzările au crescut de când m-am 
alăturat companiei. E evident că îţi trebuie nişte 
prospături printre veteranii de acolo... 

— Bineînţeles că vânzările au crescut, dar 
asta doar datorită sponsorului nostru. El e cel de 
la care adunăm acum atâţia bani, spuse Morgan 
Stone. 

— Hm, zâmbi Claudia, nu mi-am dat seama 
că afacerea cu maşini uzate e atât de interesantă. 

Cei doi bărbaţi se uitară pieziş la ea, iar 


Claudia tăcu, întrebându-se dacă nu cumva a făcut 


o gafă. 

— Maşini uzate? 

— Da, nu cu asta se ocupă compania voastră? 

— Care dintre ele? 

— N-am ştiut că sunt mai multe. A... Mark 
mi-a spus că majoritatea banilor ies din afacerea 
asta. 

— Asta ţi-a spus? 

— Ei bine, da. N-am vorbit prea multe despre 
trecutul lui sau despre tine, spuse ea. 

— Mda, cred şi eu că nu v-aţi petrecut prea 
mult timp vorbind... spuse el şi, până să poată 
interveni, Morgan Stone continuă: da, eu deţin o 
franciză, dar cel mai mare profit îl scoatem din 
maşinile de lux, noi sau vechi - Lamborghini, 
Ferrari, Jaguar, Porsche. Şi sponsorizăm şi 
maşinile de curse. 

— Maşini de curse? întrebă ea, gâtuită, 
amintindu-şi de cele pe care Chris le iubea mai 
mult decât pe ea, mai mult decât însăşi viaţa. 

— Nu de Formula Unu, Claudia, nu din 


acelea pe care le conducea Chris. Maşini sport şi 


de serie. Dar niciodată nu ţi-am spus despre asta, 
fiindcă ştiam cât de mult te-ar răscoli să-ţi 
aminteşti de Chris. Îmi cer scuze în numele 
tatălui. Nu trebuia să-ţi spună una ca asta, zise el 
şi-i aruncă o privire acuzatoare lui Morgan. 

— Nu, e în regută, serios, spuse Claudia, albă 
la faţă. Am trecut... peste tot ce a fost. A trebuit să 
fac asta. 

— Te rog să mă ierţi dacă ţi-am adus aminte 
de ceva neplăcut, se scuză Morgan. N-a fost 
intenţionat. 

— N-am de ce să te iert, zise ea. 

La sfârşitul cinei, încercă să-şi plătească 
partea de consumaţie, dar Morgan Stone nu vru 
să audă de aşa ceva, spunând că a fost invitata lui. 
Mark merse să plătească nota şi Morgan spuse: 

— Pot să te conduc în camera ta? 

— N-aş îndrăzni să-ţi cer aşa ceva, spuse ea. 

— Oh, dar nu-i nimic, şi eu merg sus. Hai, îţi 
poţi lua rămas-bun de la Mark la recepţie. Mâna 
lui pe talia ei o făcu să simtă că n-are de ales 


decât să se lase condusă de acest bărbat. 


— Dacă te aştepţi să te invit în camera mea 
pentru cafea, uită de asta, scrâşni ea din dinţi. 

Îşi spuse că după acea seară, se va asigura 
că niciodată nu li se vor mai întâlni drumurile. 

— Hm, aveam de gând să te invit în camera 
mea, spuse el, prinzând-o şi mai strâns de braţ. Nu 
ştiai oare că în hotelul ăsta există un apartament 
doar al meu? Ei bine, sunt printre norocoşii care 
se pot bucura de acest privilegiu. Îl pot folosi 
oricând doresc. Şi cu siguranţă asta voi face 
diseară. Cine ştie, poate şi pe viitor vom face asta, 
din moment ce pot sta aici oricând doresc, iar tu 
eşti o angajată atât de devotată şi de dornică să 


faci lucrurile să meargă bine... 
Capitolul 4 


— Doar peste cadavrul meu! 

Peste patru zile de la această întâlnire, 
răspunsul pe care i-l dăduse bărbatului revenea s- 
o hăituiască. Zâmbi uşor când ieşi din baie, 


înfăşurată într-un prosop. Corpul ei vibra în mod 


ciudat când îşi aducea aminte de Morgan Stone. 
Bănuise că va fi o ameninţare pentru mândria şi 
echilibrul ei psihic... iar acum era sigură de acest 
lucru. Biletul care era aşezat pe măsuţa de toaletă 
îi confirma asta. 

La naiba cu bărbatul ăsta! Nici măcar din 
gândurile ei nu-l putea alunga! 

Pentru a treia oară la rând, Morgan Stone 
înnoptase la hotel, pe motiv că nu se putea 
deplasa până acasă, din cauza oboselii. Bineînţeles 
că prezenţa lui în hotel o făcuse să fie încordată 
tot timpul, mai ales că îl întâlnise de multe ori 
exact în locurile în care se aştepta mai puţin. Dar 
asta nu însemna că ea nu-şi putea face meseria, 
lucru pe care-l realiza cu eficienţă şi corectitudine. 

După ce-i închisese uşa în nas în acea seară, 
după ce auzise propunerea lui indecentă, mersese 
repede la telefon şi sunase la recepţie, unde o 
ceruse pe Joy Castle. Aceasta era o femeie scundă, 
în vârstă de aproximativ treizeci de ani, cu care 
Claudia se înţelesese foarte bine de când fusese 


repartizată în Wellington. 


— Joy, întrebă ea când îşi auzi prietena, ai 
auzit de Morgan Stone? 

— Draga mea, nu poţi să locuieşti în 
Wellington şi să nu ştii nimic despre acest bărbat! 
E perfecțiunea mărcilor înregistrate. Dacă te 
gândeşti la Morgan Stone, te gândeşti la maşini. 
Vrei să-ţi achiziţionezi un Ferrari? 

— Cu salariul meu? izbucni ea în râs. Nici 
vorbă! N-am văzut niciun nume Stone care să 
figureze pe listele de la recepţie, dar spune că are 
aici un apartament pe care-l poate închiria oricând 
doreşte... 

— Nu el personal, ci compania lui: Morgan şi 
Fiul - R5. Îl au cam de cinci ani. Trimite mulţi 
clienţi să se cazeze la hotel, mulţi dintre ei fiind 
chiar persoane sofisticate, vedete de televiziune, 
piloţi de curse, genul ăsta de persoane. 

Claudia simţi că-i fuge pământul de sub 
picioare. Hotelul avea treisprezece etaje, dar la 
ultimul nu erau camere, ci sala de gimnastică, 
sauna şi era notat cu R de la recreere. Pe lângă 


locurile de relaxare, acolo mai erau amplasate şi 


cinci dormitoare duble şi un restaurant - bar. 

Morgan şi Fiul. Cu siguranţă a mai dat peste 
acest nume cândva, în prima ei săptămână la 
hotel, când se obişnuia cu dosarele, dar atunci n-a 
acordat mare importanţă acestui lucru. 

— Înţeleg... Şi stă des aici? 

— Nu des, dar obişnuieşte să rămână mai 
ales când are vreun prieten apropiat care 
locuieşte în hotel... 

— Apropiat? Te referi la o femeie? 

— Claudia, mă întrebi dacă îşi foloseşte 
apartamentul pentru a-şi satisface nevoile 
sexuale? 

— Nu, bineînțeles că nu, spuse repede 
Claudia. Doar că... 

— Ei, relaxează-te, te tachinam doar. Ştiu că 
ai un motiv să mă întrebi toate astea. E singur, aşa 
că oricum n-are de ce şi de cine să se ascundă. 
Cred că unele dintre ele au fost femei, dar 
bărbatul are gusturi bune, dacă asta te preocupă 
pe tine. N-are de gând să discrediteze hotelul... 


— Nu, bineînţeles că nu, spuse Claudia, care 


se gândi că mai degrabă ea ar fi cea care ar putea 
aduce un scandal în hotel, dacă n-ar fi atentă la 
relaţiile pe care le are cu presa. Dar se pare că în 
Wellington a reuşit, să facă impresie bună. Sună 
vreodată pentru vreun serviciu special? mai vru ea 
să ştie, încercând să păstreze un ton oficial. 

Dar Joy nu se lăsă păcălită: 

— Vorbim despre aceeaşi persoană? 

— Nu! aproape strigă Claudia şi se îmbujoră 
imediat. Doar că... 

— Servicii de secretariat, masaje după ce 
merge la sală, uneori ţine conferinţe în sala de 
consilii şi are câteva mese rezervate la restaurant, 
spuse Joy, aproape pe nerăsuflate. Cred că 
singurul lucru pe care nu-l foloseşte este limuzina 
hotelului. Mai vrei să ştii ceva? Am deja vreo zece 
telefoane care aşteaptă să le răspund... 

— Oh, nu, mulţumesc, Joy, spuse Claudia, şi 
închise. Aflase mai multe decât ar fi dorit să ştie 
de la început. Se pare că Morgan Stone era mai 
familiarizat decât ea cu hotelul. Avusese un noroc 


chior că nu dăduse peste el până atunci. Noroc 


care acum se terminase. 

Se îmbrăcă atent şi începu să se machieze. 
Învăţase destul de multe lucruri despre ce trebuia 
să facă pentru a arăta bine în timpul relaţiei cu 
Chris, când acesta era înconjurat peste tot de fete 
frumoase. După ce termină machiajul, îşi perie 
părul şi mai privi o dată biletul strecurat de Simon 
pe sub uşă, cu o seară în urmă. 

„Întâlnire în biroul meu, mâine dimineaţă la 
ora nouă, cu Morgan Stone. Are o propunere 
foarte interesantă pe care vrea s-o facă!” 

Claudiei îi trecu prin minte că Morgan Stone 
ar putea s-o şantajeze ca să se căsătorească cu el. 
Toată noaptea nu dormise din cauza acestei griji, 
iar acum venise clipa când trebuia să înfrunte 
realitatea. 

Merse mai întâi în biroul ei, situat undeva în 
spatele sălii de recepţie, îşi verifică mesajele şi 
întâlnirile pentru acea zi, după care bău o cafea 
neagră şi se duse în biroul lui Simon. 

Venise intenţionat mai devreme, ca să poată 


afla dinainte de la şeful ei despre ce avea să-i 


spună Morgan, dar când se apropie de uşă îşi 
dădu seama că bărbatul se afla deja acolo. 

Tânăra ciocăni şi intră demnă, aproape 
împiedicându-se de valiza lăsată lângă uşă de 
Morgan Stone. 

— Îmi cer scuze, spuse bărbatul şi o mută din 
loc, după care o luă de braţ şi o ajută să se aşeze 
pe un scaun. 

Claudia se aşeză crispată şi stătu ţeapănă în 
scaun, pregătită să înfrunte ce era mai rău. Începu 
prin a-i studia pe cei doi bărbaţi din faţa ei. Pentru 
un bărbat care nu era tocmai frumos, Morgan 
Stone ştia ce să facă pentru a arăta bine. Simon 
era îmbrăcat într-un costum obişnuit şi era plăcut 
privirii, dar Morgan Stone, îmbrăcat ca pentru 
vara de afară, arăta devastator. O jachetă vişinie 
purtată peste o cămaşă albă, cu mânecă scurtă şi 
o pereche de pantaloni din în îi dădeau o eleganţă 
şi un rafinament nemaipomenite. Şi pantofii erau 
la fel de albi şi întregeau ţinuta. 

— Au fost alegerea croitorului, spuse 


Morgan, văzând unde priveşte. Pantofi albi, de lac. 


— Şi o personalitate care să se potrivească 
lor, nu rezistă Claudia să adauge. 

— Nu credeam că vă cunoaşteţi atât de bine, 
interveni Simon încet, iar Claudia deschise gura 
pentru a-l asigura că nu era aşa, dar se răzgândi, 
decizând că nu era cazul să facă asta. 

— Oh, avem câteva amintiri comune, nu-i 
aşa, micuţo? 

—  Micuţo? întrebă Simon. Aveţi amintiri 
comune? 

— Nu, e doar o glumă pe care domnul Stone 
obişnuieşte s-o spună tuturor, zise ea înţepată, 
arătând clar că nu-i făcea deloc plăcere treaba 
asta. 

— Cred că ar trebui să laşi deoparte 
formalităţile. Nu-l putem prosti pe Simon, spuse 
Morgan. Eu şi Claudia ne cunoaştem de vreo doi 
ani şi chiar am cinat împreună aici, în restaurantul 
hotelului, cu câteva seri în urmă. 

— Oh, înţeleg, spuse Simon, care nu 
înţelegea de fapt, dar care era în stare să-şi dea 


seama ce se întâmplă. Este cumva vreo 


problemă...? întrebă el, cu delicateţe. 

— Nu în ceea ce mă priveşte pe mine. 
Claudia? 

Tânăra îl privi surprinsă pe Morgan Stone, 
realizând că el crease, fără voia ei, o relaţie 
inexistentă, iar dacă nu era atentă ce spunea, 
Simon era posibil să-şi facă o impresie greşită în 
ceea ce o priveşte. 

— Bineînţeles că nu, spuse ea, şi, când zări 
privirea satisfăcută a bărbatului, adăugă: de fapt, 
am avut o relaţie amicală cu fiul lui, Mark, şi toţi 
trei am cinat aici în restaurant, seara trecută. Eu 
şi Morgan nu ne prea cunoaştem, de fapt ne-am 
văzut o perioadă scurtă de timp... 

— Dar una memorabilă, zise el, galant. Hai să 
spunem că eşti o prietenă de familie, bine? Ceea 
ce e foarte potrivit pentru mine, pentru că tu ştii, 
Simon, că îmi face plăcere să fac afaceri la nivelul 
cunoştinţelor apropiate. În ceea ce o priveşte pe 
Claudia, ştiu exact cum să mă port cu ea. 

Claudia îşi dorea ca şi ea să fi ştiut cum să se 


poarte cu el. 


— Poate unul dintre voi doi îmi va spune şi 
mie de ce ne-am adunat aici, zise ea cu blândeţe. 

— Bineînțeles. Morgan, vrei mai întâi o 
cafea? Şi tu, Claudia? Nu arăţi prea în formă în 
dimineaţa asta. Ai avut o noapte grea? 

Claudia reuşi să glumească la tachinările lui 
Simon şi încercă să se arate cât mai relaxată sub 
privirile autoritare şi curioase ale lui Morgan 
Stone. 

— Acum, Claudia, fiindcă nu eşti din 
localitatea asta, poate nu ştii că anul ăsta Morgan 
sponsorizează Concursul 500. Aceasta este o 
cursă de maşini care se desfăşoară pe o distanţă 
de cinci sute de kilometri, în jurul străzilor 
Wellingtonului. În trecut a fost sponsorizată de o 
companie petrolieră, dar acum, Morgan şi Fiul, au 
preluat toate responsabilităţile şi e firesc ca prin 
această activitate să dorească să facă multă 
publicitate, companiei sale. Din moment ce 
majoritatea şoferilor vor fi cazaţi aici, la hotel, 
publicitatea va afecta şi hotelul. Aşa că a sugerat 


să organizăm o festivitate ca cea de care te-ai 


ocupat tu săptămâna trecută, pentru a preveni 
dublarea costurilor de întreținere. Acea 
manifestaţie a avut un succes enorm, dar fiindcă 
tu eşti un cunoscut de-al nostru, Morgan, şi 
fiindcă ai cerut ca doar Claudia să se ocupe de 
această problemă, n-o să considerăm că îţi vindem 
serviciile ei ţie... 

— Exact. 

— De fapt, am putea profita de acest lucru. 
Dacă totul va ieşi bine, l-am putea transforma într- 
un eveniment anual, cu temă sportivă. Ce crezi, 
Claudia? Te încântă ideea asta? 

— Încântată nu e cuvântul cel mai potrivit, 
spuse ea. 

— Incitată, extaziată, emoţionată? îi oferi 
Morgan Stone câteva variante. 

— Mă gândeam mai mult la implicaţiile 
acestui eveniment, spuse ea. Poate „terifiată” este 
cuvântul potrivit. 

— Serios? Morgan se arătă mirat şi se sprijini 
de spătarul scaunului, relaxându-se imediat. Eşti 


diferită faţă de toate persoanele care se ocupă de 


relaţiile cu publicul. Orice alt agent de publicitate 
mi-ar fi expus până acum vreo zece idei despre 
modul de organizare a evenimentului... 

— Stilul Claudiei este diferit, interveni 
Simon. De asta e atât de bună în ceea ce face. Nu 
se lasă dusă de val şi nu face ce ar fi de aşteptat 
să facă. E grijulie şi foarte practică, obişnuind să 
cântărească problema din diferite unghiuri, 
înainte de a lua o decizie. Şi dacă acceptă să facă 
un lucru, atunci înseamnă că e sigură că va face 
un succes pentru hotel. Şi niciodată până acum n- 
a făcut o greşeală. Reuşitele ei ne-au făcut să ne 
bucurăm că a fost transferată aici... 

— Precaută? mă surprinzi, spuse Morgan, 
care nu-şi luase deloc privirea de la expresia 
îngheţată a tinerei. Mie mi se pare că e mai mult o 
fată pasională, explozivă... Râse. 

— Claudia avea dreptate. N-o cunoşti deloc. 
Dar linişteşte-te, Morgan. Dacă se decide să 
accepte acest proiect, atunci vei putea fi sigur că 
va face din el un adevărat succes. 


— Abia aştept. 


— Să mă decid? întrebă Claudia. Adică pot 
alege să refuz? Simon păru puţin contrariat de 
sarcasmul ei, dar Morgan interveni: 

— Bineînţeles, dacă nu crezi că te poţi 
descurca... 

Claudia îşi dădea seama ce încerca Morgan 
Stone să-i facă. 

Dar o credea cumva proastă? 

— Ştiu că sunt capabilă, zise ea calm. Dar nu 
trebuie să dovedesc asta acceptând să-mi asum 
riscuri stupide... 

— Riscuri? E un cuvânt interesant, dacă e 
folosit de tine. Despre ce anume risc vorbeşti? 
Doar nu te rog să conduci tu una din maşinile de 
curse. 

Simon interveni repede. 

— A... poate ştii că Nash... 

— Da, ştiu despre trecutul Claudiei şi mai 
ştiu că m-a asigurat că a trecut peste trauma de a- 
şi fi pierdut iubitul în urma unei curse de maşini. 
Dacă n-aş fi crezut asta, nu m-aş fi aflat acum aici. 


Dar nu cred că la un accident se referă Claudia... 


— Oh! 

Simon păru să rămână fără cuvinte. Claudia 
privea îngrozită când la un bărbat, când la altul, 
neştiind ce să facă şi ce să spună. 

— Poate dacă aş lua-o deoparte şi i-aş explica 
totul aşa cum ţi-am explicat ţie, aş putea să-i 
spulber nelămuririle, spuse Morgan. 

— Oh, ce idee bună, respiră uşurat Simon. 

— Nu e nevoie de asta, adăugă Claudia 
repede. Trebuia să scape cumva de o convorbire 
între patru ochi cu Morgan Stone. Bănuiesc că 
sunt nevoită să accept. Oricum, dacă stau să mă 
gândesc, cred că e o şansă de promovare pentru 
tot lanţul hotelier Baron, nu doar pentru acesta, 
din Harbour Point. De ce nu mă lăsaţi câteva zile, 
să vin cu nişte idei... 

— O să venim. 

— Poftim? întrebă ea, către Morgan. 

— N-o să vii tu cu idei, ci noi amândoi: eu şi 
cu tine, adică. 

— Bineînţeles că o să discut despre 


aranjamente cu personalul din compania ta înainte 


de a face... 

— Nu e nevoie. Personalul se va ocupa de 
alte aspecte ale concursului. Chiar i-am spus mai 
devreme şi lui Simon că vreau să mă ocup eu de 
acest eveniment. Personal. 

— Desigur, spuse Claudia repede, dar cu 
siguranţă mai sunt oameni cu care trebuie să te 
consulţi din conducerea companiei. Până la urmă, 
nu cred că poţi lua decizii de unul singur... 

— De obicei aşa fac, dar acum vreau să am 
controlul total asupra situaţiei şi eu voi fi cel care 
va lua cele mai importante decizii. Plus de asta, 
până la cursă mai sunt doar două luni, aşa că se 
va rezolva totul mai repede dacă vei fi nevoită să 
te consulţi doar cu mine. Sunt sigur că vom putea 
găsi împreună idei incitante. 

— În mod normal, va trebui să spun că sunt 
de acord cu ideile tale, fiindcă eşti clientul nostru. 
Dar de data asta îţi voi spune că greşeşti. 

— Nu sunt client. Sunt partener! spuse el, 
satisfăcut. Îi întinse o mână. Deci, ne-am înţeles? 


Tânăra acceptă, încercând să evite privirea 


curioasă a lui Simon. Dacă atunci când intrase în 
acel birou se simţea obosită şi somnoroasă, acum 
expresia feţei ei era una furioasă, cu ochi care 
aruncau scântei de mânie. Oare în ce se băgase? 
Ce avea s-o aştepte? Strânsoarea lui Morgan o 
făcu să creadă că este închisă într-o capcană din 
care cu greu poate scăpa... 

— Minunat! spuse Simon, bucuros că totul se 
terminase cu bine, din punctul lui de vedere. 
Acum, vă las să discutaţi detaliile. O să mă ţineţi 
la curent, da, Claudia? Bineînţeles, înainte de 
toate, va trebui să obţinem aprobarea directorului 
general, din moment ce acest eveniment va avea 
un impact asupra imaginii internaţionale a 
companiei. Dar nu cred că va fi dificil de obţinut 
asta, din moment ce este un concurs atât de 
prestigios. 

— Între timp, eu o să mă ocup s-o informez 
pe Claudia cu tot ce trebuie să ştie, spuse Morgan 
şi se ridică. Biroul tău sau al meu? 

— Mă tem că azi am o zi foarte ocupată, îl 


informă ea, satisfăcută. Trebuia să facă ceva ca să 


scape de acest bărbat. Îi trebuia timp să asimileze 
ce se întâmpla. 

— Oh, şi nu poţi pierde un minut sau două 
din programul tău încărcat pentru a sta de vorbă 
cu mine? întrebă Morgan. 

Claudia observă că Simon era din ce în ce 
mai neliniştit, aşa că se văzu nevoită să accepte. 

— Următoarea mea întâlnire este peste 
douăzeci de minute, spuse ea, încordată. Dar dacă 
e prea în scurt, pot face înainte câteva schiţe şi 
când o să ţi le arăt îmi poţi spune... 

— Oh, douăzeci de minute sunt mai mult 
decât am nevoie pentru ce vreau să-ţi spun, 
murmură el. 

Merseră alături până în biroul ei şi, de cum 
intrară, Claudia îl rugă pe Morgan să ia loc. Nu-l 
putea suferi când era mai înalt decât ea! Când 
trecu însă pe lângă el, acesta o prinse de braţ şi fu 
nevoită să-l privească în ochi. 

— O durere de cap? întrebă el, iar tânăra 
femeie îl privi surprinsă. Ştiu că aseară n-ai ieşit 


din cameră, aşa că astea - îi atinse el cu degetul 


cearcănele de sub ochi - sunt din altă cauză. Poate 
o mustrare de conştiinţă? Asta te-a ţinut trează? 

— Eu... nu. De fapt, am dormit ca un prunc, 
spuse ea furioasă, încercând să nu se lase 
intimidată de atingerea lui. 

— Uneori, copiii se trezesc plângând 
noaptea, adăugă el, cu amărăciune în glas. Şi tu 
plângi după copilul tău, Claudia, în nopţile în care 
eşti singură? 

Claudiei nu-i venea să creadă ce auzea. Nu 
înţelegea cum poate cineva să fie atât de crud 
încât să spună aşa ceva. Se retrase de lângă el, 
dar bărbatul n-o eliberă. Încă o mai ţinea posesiv 
de braţ. 

— N-ai niciun drept... 

— Dar cine are? întrebă el. Cine altcineva 
mai ştie despre copilul tău? Noi doi împărtăşim un 
secret. Tu nu l-ai uitat, şi eu cu atât mai puţin. 
Doar l-ai ascuns undeva, unde oamenii nu-l pot 
vedea, unde nimeni nu te poate răni, amintindu-ţi 
de el. Dar noi doi ştim că a existat. Şi într-o zi va 


trebui să vorbim despre asta, să rezolvăm acel 


conflict... 

— Nu! strigă ea, încercând să se elibereze, 
dar bărbatul o ţinu aproape de el. Nu face asta! 
imploră ea, cu capul în pieptul lui. 

— N-o s-o fac azi. Nici n-am spus asta. Am zis 
doar că într-o zi vom vorbi. Dar mai întâi, va trebui 
să stabilim nişte reguli. 

— Dă-mi drumul, strigă ea. 

Dar bărbatul nu făcu asta, ci o luă în braţe 
posesiv şi o forţă să se abandoneze îmbrăţişării 
lui. Tânăra se simţea bine lângă el. Îi dădea o 
senzaţie de confort şi siguranţă şi-şi dădu seama 
că niciodată nu mai avusese parte de o asemenea 
îmbrăţişare. Chris nu fusese niciodată lângă ea în 
felul acesta. N-o luase niciodată în braţe doar ca s- 
o liniştească. Era un bărbat care se dedicase mai 
mult sportului şi celebrităţii şi dacă vreodată îşi 
amintea s-o sărute sau s-o ţină în braţe, o făcea 
doar ca să ofere camerelor de filmat ceva frumos. 

Claudia se retrase uşor din braţele lui, 
dându-şi seama ce ar gândi un străin dacă ar intra 


acum în biroul ei. Respiră adânc. 


— Sunt bine acum, spuse ea, simțind că 
vocea îi sună ciudat. 

Merse şi se aşeză în faţa lui, pe scaun. 

— De unde ştii că aseară n-am ieşit în oraş? 

— Am întrebat, spuse el, simplu. 

— Pe cine? De ce? Cum îndrăzneşti să mă 
spionezi? întrebă ea, aproape pe nerăsuflate. 

— Ai grijă, Claudia, ştii cât de mult îmi plac 
provocările. Am îndrăznit s-o fac fiindcă îmi pasă 
de tine. Doar ţi-am spus că o să ne vedem mai des. 
Nu m-ai crezut. Ei bine, poate acum vei începe să 
crezi că tot ce spun e adevărat. 

— Şi eu parcă ţi-am spus că nu sunt o 
ameninţare pentru Mark. După cum cred că te-au 
informat şi spionii tăi, nu l-am mai văzut din seara 
aceea, de când am luat cina... 

Telefonul sună şi Claudia ridică receptorul, 
uşor enervată de întrerupere. 

Îngheţă când auzi cine era la celălalt capăt al 
firului. 

— Ştiu că îţi cauţi un apartament drăguţ şi 


am găsit unul pentru tine. E doar la un sfert de 


oră de mers cu autobuzul de locul tău de muncă. 
Ce zici dacă te-aş lua la prânz şi am merge să-l 
vedem? Sau poate diseară, după programul de 
lucru? Va trebui să ne grăbim, pentru că un 
apartament atât de frumos... 

Morgan apăsă pe spicher şi auzi tot. 

— Spune-i că nu vrei. 

Claudia acoperi receptorul cu o mână. 

— Mă descurc şi singură, dacă nu te superi. 

— Ba mă supăr. Se pare că rezistenţa ta nu 
prea există în ceea ce-l priveşte pe fiul meu. Se 
pare că e gata să-ţi dea orice doreşti, fără să ţină 
seama de consecinţe. Ei, la naiba cu asta! Acum, 
sunt eu aici. Poate tu nu eşti în stare să-l refuzi, 
dar eu pot s-o fac. Spune-i că de data asta 
răspunsul e nu. N-o să-i permiţi să-ţi asigure un 
apartament... 

— Cum îndrăzneşti? 

— Te-am avertizat în privinţa asta, Claudia. Îi 
luă receptorul din mână şi spuse: îmi pare rău, 
Mark, domnişoara are alte planuri pentru azi şi n- 


are nevoie de ajutorul tău pentru a-şi găsi o 


locuinţă, i-ai spus că săptămâna viitoare pleci în 
Italia? Nu? Ei bine, nu-ţi face griji pentru asta. O 
să am grijă s-o informez pe Claudia în legătură cu 
obligaţiile pe care le ai. Oh, şi ce ai spus tu acolo, 
Claudia? întrebă el, prefăcut. Oh, Mark, Claudia 
„vrea să-ţi transmită, că va fi foarte ocupată în 
următoarele zile, aşa că nu vă veţi mai putea 
vedea înainte de plecarea ta. Oh, şi apropo, nu mă 
aştepta, seara asta. Rămân la hotel peste noapte. 
Da, din nou. Nu, nu cred că trebuie să întrebi de 
ce. Se pare că eşti în stare să tragi şi singur 
concluziile. Da, cu siguranţă o să-i transmit toată 
dragostea ta, mai ales dacă e platonică, nu ca a 
mea. La revedere, Mark. 

Şi după asta închise, iar Claudia începu să 


tipe. 


Capitolul 5 


— Te pot ajuta cu ceva? 
Mâna Claudiei era aşezată pe maşina sport 


bine lustruită. Se întoarse zâmbind către tânărul 


care se apropia de ea. 

— N-am mai văzut niciodată una din astea, 
spuse ea, admirând în continuare liniile precise 
ale maşinii agresive cu două uşi. 

— E frumoasă, nu-i aşa? întrebă tânărul, fără 
să-şi ia însă ochii de la Claudia. Este o Bricklin. Un 
Ford cu motor V8 cu limitator de viteză la 190 
kilometri pe oră. Se potriveşte cu oja ta. 

Claudia se amuză de spiritul lui de 
observaţie. 

— Crezi că ar trebui s-o cumpăr din motive 
cosmetice? 

— E un motiv la fel de bun ca oricare altul, 
dar personal, nu cred că e stilul tău. Bărbatul era 
tânăr, abia trecut de douăzeci de ani şi, după 
părerea Claudiei, era nou la acel loc de muncă. 

— Oh? spuse Claudia, care începu să intre în 
jocul lui. Era singurul client din reprezentanţă şi 
probabil acest tânăr se gândise că ar putea să 
treacă timpul mai uşor dacă ar vorbi cu ea. Sau 
poate îmbrăcămintea ei de birou arăta destul de 


şic pentru a trece drept o femeie cu bani. Cu 


siguranţă, dacă ar fi purtat uniforma de serviciu n- 
ar fi considerat-o stilată şi nu s-ar fi repezit să-i 
acorde atâta atenţie. Şi care crezi că ar fi stilul 
meu? întrebă ea. 

— Poate ceva mai rapid? spuse el, cu ochii la 
picioarele ei lungi şi subţiri, dezgolite de fusta 
scurtă. Ce spui de un Ferrari? zise el şi o conduse 
către unul expus. 

— Oh, se prefăcu ea, dar un Ferrari e atât 
de... convenţional. N-ai ceva mai... spectaculos 
pentru mine? 

— Un Porsche 911. 

— Hm, prea comun, pufni ea, aproape să 
izbucnească în râs când văzu privirea uimită a 
tânărului din faţa ei. Privi în jur şi se îndreptă spre 
o maşină verde, decapotabilă. Oh, uite, asta e 
exact ce caut! 

— Corvette? întrebă el, cam surprins, 
cunoscând prea bine reputaţia femeilor care 
foloseau astfel de maşini. Spuse totuşi, încântat: 
urcă, să vezi dacă ţi se potriveşte. 


Tânăra nu refuză invitaţia şi se aşeză pe locul 


şoferului, simțind cum scaunul este parcă făcut 
special pentru curbura spatelui ei. Iar volanul era 
acoperit cu o piele atât de moale... 

Nu băgă de seamă că de când urcase în 
maşină fusta i se ridicase şi că tânărul care stătea 
lângă ea privea satisfăcut spectacolul oferit. 

— Este un model Greenwood, spuse el. E 
singurul de acest fel din ţară. Şi este puţin mai 
rapid ca un Ferrari. Cu toate astea însă, nu cred 
că vei putea să-l încerci prin împrejurimile 
Wellingtonului, doar dacă nu pilotezi la concurs. O 
privi cu interes în timp ce se aşeza mai confortabil 
în scaun şi studia comenzile de la bord. Se aplecă 
spre ea şi întrebă uşor: plăteşti cu numerar sau 
card? 

Claudia îi întoarse zâmbetul. Jocul se 
încheiase. Nu mai făcuse de mult ceva atât de 
nebunesc. Oftă, şi mângâie uşor volanul. 

— E minunată într-adevăr, nu-i aşa? E atât 
de... de... 

— Sexy este cuvântul care îţi trebuie. 


Tânărul reveni imediat într-o poziţie rigidă şi 


se depărta cu un pas de maşină, lăsând-o pe 
Claudia în faţa privirii amuzate a lui Morgan 
Stone. 

— A, domnule Stone, spuse tânărul, doar îi 
arătam doamnei maşina. 

— Iar doamna glumea cu tine, îl întrerupse 
Morgan Stone sec. Să-ţi fie ruşine, Claudia, să 
profiţi de lipsa de experienţă a lui Cari. Apoi se 
întoarse spre băiat: cu siguranţă, ea ştie mai 
multe lucruri despre maşina asta decât tine. 
Tânărul se îndepărtă jenat de ei şi Claudia 
deschise portiera şi vru să iasă, dar Morgan Stone 
îi bloca ieşirea. Aşa că rămase aşezată, privindu-l. 

— Nu crezi că e sexy? 

— E foarte drăguță, spuse ea, încercând să-şi 
ia privirea de la alura lui elegantă. 

— Drăguţă? Dar e ca şi cum ai spune că 
Fangio este un şofer bun. Se pare că ai standarde 
extrem de ridicate. Ce maşină conducea Nash 
când nu era pe pistă? 

— Un Boxer Berlinetta. 


— Un bărbat cu gust, spuse el. 


— Da, fu ea de acord şi îşi dori să ştie ce se 
ascunde în spatele acelui zâmbet atrăgător, să ştie 
de ce îi pune atâtea întrebări în legătură cu fostul 
ei iubit. 

— Îmi cer scuze că nu eram aici când ai sosit. 
Am avut o întâlnire importantă, dimineaţa asta. 
Dar văd că ai avut cu ce să-ţi ocupi timpul, zise el 
amuzat, referindu-se bineînţeles la care. 

— El doar îşi făcea treaba. 

— Care anume? Cea care presupune să 
flirteze cu clientele? 

— Nu e o parte a reuşitei în vânzări? 

— E adevărat. Te ajut să ieşi? Cred că fusta 
ta scurtă face până şi scaunul să se intimideze. 

Tânăra ar fi vrut să-i ignore mâna întinsă, dar 
ştia prea bine că nu putea face asta. Aşa că 
acceptă ajutorul şi când se ridică, bărbatul nu se 
mişcă din calea ei, ci stătu pe loc, astfel încât 
corpurile le rămaseră lipite câteva secunde lungi, 
până ce Morgan se îndepărtă cu un pas de ea. 

După asta, îi înmână geanta şi pălăria pe 


care Cari se oferise să i le ţină înainte să urce în 


maşină, o luă de braţ şi o conduse către partea din 
spate a reprezentanţei. 

Claudia se aştepta să fie condusă în biroul 
lui, dar rămase surprinsă când observă că 
bărbatul o scoate în curtea din spate, plină cu 
maşini noi. 

— Am crezut că mergem în biroul tău. 

Până atunci, întâlnirile dintre ei avuseseră 
loc în biroul ei de la hotel, dar acum, Morgan 
Stone insistase să vină la el, la firmă. 

— Este chiar vizavi, spuse Morgan, arătându- 
i o clădire din sticlă, care se ridica după parcare. 

Odată ajunşi acolo, Morgan petrecu câteva 
minute preluând mesajele primite de la o blondă 
înaltă şi fadă, care fu prezentată Claudiei drept 
secretara lui personală. Ea răspunse politicos la 
salutul feţei şi privirea curioasă îl făcu pe Morgan 
s-o lămurească: 

— Eu şi Claudia vom lipsi o oră, Irene. După 
ce o cântări cu privirea pe femeia de lângă el, 
adăugă: Poate chiar două... 


— Unde mergeţi? întrebă Irene, spre uimirea 


Claudiei. 

— Nu e treaba ta, i-o reteză bărbatul. 

— Dacă nu e treaba mea, înseamnă că nu e 
legat de muncă. Dacă nu te întorci până la cinci, 
trimit pe cineva după tine? zâmbi ea. Ai o întâlnire 
în seara asta, spuse ea. 

— Nu te obosi. Dacă nu ajung până la cinci, 
înseamnă că nu mai am cum să fiu salvat, spuse el. 

— Parcă ai spus că ne întâlnim aici, îşi 
recăpăta Claudia vocea. 

— Asta şi facem, nu? 

— Dar... am pregătit toate informaţiile pe 
care mi le-ai cerut. Trebuia să discutăm despre 
meniul de la mesele vedetelor, despre balul... 

Ideea ei cu un bal în noaptea de după cursă, 
în culorile alb-negru, tema preluată din materialul 
din care era făcut steagul care dădea startul, 
fusese foarte bine primită de Simon şi de Morgan. 

— Şi aşa vom face, spuse el calm. Dar există 
o altă prioritate, una pe care sunt sigur că o vei 
aprecia. Irene, să nu te gândeşti să redirecţionezi 


vreun apel pe telefonul din maşină, pentru că n-o 


să răspund la el, bine? Şi fără excepţii! 

— Ei bine, dacă se va ivi o criză şi toată 
compania va da faliment cât eşti plecat, să nu dai 
vina pe mine! 

— Hai să mergem de aici, spuse bărbatul 
spre Claudia, înainte ca Irene să înceapă să mă 
sâcâie. 

După câteva minute, Claudia fu condusă la 
maşina lui Morgan, una mică şi decapotabilă, 
neagră şi cu interior din piele crem, cu o alură 
clasică. 

— E a ta? întrebă Claudia. 

— Vrei să spui dacă e maşina mea, sau dacă 
e una pe care o aleg din depozit? Ei bine, şi una şi 
alta. Conduc mai multe maşini, dar Cobra e 
favorita mea. Am o atracţie câtre lucrurile 
speciale, zise el, zâmbindu-i. 

— Încerci cumva să mă impresionezi? 

— Eşti impresionată? 

— Nemaipomenit, spuse ea, plictisită. 

Bărbatul porni maşina şi spuse, printre dinţi: 


— Scorpie! 


— Ei bine, băieţii se aprind repede când 
vorbesc despre jucăriile lor. Dar Claudia ştia prea 
multe despre băieţi şi despre jucăriile lor, aşa că 
ştia şi la ce să se aştepte. 

Şi nu se înşelă. Când Morgan opri la primul 
semafor, Claudia aproape smulse centura din 
carcasă. 

— Mai eşti plictisită, Claudia? 

Tânăra stătea ţeapănă şi se uita pe geam. 

— Claudia? 

Ea nu răspunse. Nu putea. 

— Claudia? Bărbatul înjură şi o întoarse cu 
faţa la el şi mai înjură o dată când îi văzu paloarea 
şi ochii care priveau în gol. Mâna care o întorsese 
brusc, acum o mângâia cu blândeţe pe obraz. 
Claudia? îmi pare rău. Te-am speriat? Tânăra clipi 
repede, încercând să-şi ia ochii de la el şi să-şi 
revină din şoc. 

— A fost un gest neinspirat din partea mea să 
fac asta. Îmi cer scuze. Ai fost de faţă, pe pistă, 
când Nash a fost ucis, nu-i aşa? 


— Da, spuse ea, după o tăcere lungă. Nu mai 


vorbise niciodată despre ziua aceea. Era o altă 
amintire dureroasă pe care o lăsase undeva, în 
adâncul subconştientului ei. O trecu un fior. 

— Mai ai coşmaruri? 

De unde ştia că avea coşmaruri? Se uita la el, 
fără să-i vină a crede. 

— Uneori, dar acum nu mai sunt atât de 
dese, spuse ea, şi începu să-şi revină din starea 
aceea a amintirilor. 

— Cu excepţia situaţiilor când idioţi ca mine 
îţi reîmprospătează amintirile, nu-i aşa? întrebă el, 
cu amărăciune în glas. lartă-mă, Claudia. 

— E în ordine. Doar m-ai luat pe nepregătite. 
Asta e tot. Adică, de obicei mă simt bine, dacă mi 
se spune înainte că urc lângă un... 

— Împătimit al vitezei? continuă el, făcând o 
grimasă. Te asigur că de obicei nu mă port atât de 
rău când vine vorba de şofat. De obicei sunt chiar 
foarte atent la regulile de circulaţie. Dar acum se 
pare că egoul meu a gândit şi pentru mine, de asta 
am reacţionat aşa. Crezi că e de vină şi maşina? Ai 


prefera una mai... 


— Convenţională? întrebă ea, enervată. Dar 
ce credea, că e cumva vreo nebună? 

— Una nu atât de expusă, voiam să spun. Să 
ne întoarcem şi să schimbăm maşina? 

— Nu, e bună şi asta, atâta timp cât conduci 
cu mai multă grijă. 

— Poate ai prefera să conduci tu? întrebă el, 
oprind motorul şi înmânându-i cheile. 

Claudia nu făcu nicio mişcare să le ia şi 
maşinile din spatele lor începură să claxoneze, din 
moment ce la semafor apăruse culoarea verde. 

— Morgan, blocăm traficul. 

— Poate te-ai simţi mult mai relaxată dacă ai 
fi tu în spatele volanului. Îi flutură cheile prin faţă 
şi Claudia îi împinse mâna. 

— Nu, te rog, condu tu. Morgan, ne 
claxonează toţi! 

— Eşti sigură? Părea pregătit să stea acolo 
toată ziua, ignorând maşinile care începuseră să-i 
depăşească. 

— Da, sunt sigură. Nici n-aş şti cum să 


conduc o astfel de maşină. 


Făcu o pauză şi porni motorul. 

— E la fel ca orice maşină puternică. Nu 
conduceai Ferrariul lui Nash? 

— Glumeşti? Lui Chris nu-i plăcea deloc ca 
altcineva să se atingă de maşina lui, mai ales o 
femeie! Şi cu siguranţă nu mă lăsa singură, s-o 
conduc. Când nu ieşeam cu el, mergeam doar cu 
taxiul. 

— Vrei să spui că n-ai avut niciodată o 
maşină a ta, că nu te-a lăsat să conduci şi l-ai lăsat 
să facă asta? întrebă el, fără să-i vină a crede. 

— Nu trebuia să conduc, spuse ea. Eram mai 
tot timpul pe drumuri, aşa că dacă aş fi avut o 
maşină a mea, ar fi fost doar o extravaganţă 
inutilă. Hotelurile unde eram cazaţi aveau de 
obicei limuzine. Şi plus de asta, multă lume 
reuşeşte să supravieţuiască fără o maşină proprie, 
mai ales în oraşele mari, unde transportul în 
comun este atât de bine dezvoltat... 

— De obicei, oamenii nu-şi permit acest lux, 
dar nu cred că asta era o problemă pentru tine, 


cât Nash trăia... 


— Pur şi simplu nu voiam să conduc. E bine 
aşa? E cumva o problemă treaba asta pentru tine? 
Ar trebui să-mi cer scuze? E oare o ofensă adusă 
profesiei tale dacă întâlneşti pe cineva care să nu 
țină neapărat să conducă? Vrei să cobor şi să 
merg pe jos? Se pare că aş putea face asta, din 
moment ce ocupi degeaba locul din spatele 
volanului. 

— Bine, bine, nu deveni isterică, micuţo! 
Vezi, pornesc maşina, spuse el. 

— Era şi timpul! pufni Claudia. Hai, ce mai 
aştepţi? întrebă ea, când văzu că maşina totuşi nu 
pornise. Apasă acceleraţia! 

— Aş face asta, dar mai întâi aştept să apară 
din nou verde, indică el amuzat semaforul. Nu 
vreau să mai încalc vreo regulă de circulaţie. 

— Oh, spuse ea, observând că era roşu. Mai 
bine ai fi cu ochii pe el, fiindcă am stat destul aici, 
spuse ea iritată, când văzu că bărbatul n-o scapă 
din ochi. 

— Cred că ar merita să mai stăm aici puţin. 


Am aflat despre tine mai multe lucruri stând aici, 


în trafic, decât vorbind în biroul tău. 

În timpul şedinţelor dese pe care le avusese 
uneori cu Morgan şi Simon, alteori doar cu 
Morgan, bărbatul se comportase atât de oficial, 
încât Claudia începuse chiar să se simtă 
confortabil în preajma lui. 

— Ştiam eu că e o idee bună să te scot la aer 
curat, spuse el. Astfel, am aflat mai multe lucruri 
interesante despre tine şi sper că şi părerea ta e la 
fel. 

— Şi anume că eşti un şofer prost? 

Bărbatul păru ofensat. 

— În ciuda a ceea ce s-a întâmplat, să ştii că 
n-am vrut să te rănesc sau să te ofensez. 

— Înţeleg. De asta l-ai făcut pachet pe Mark 
şi l-ai trimis în Italia, nu-i aşa? Pentru că ţi-era 
teamă să nu cumva să mă rănească el? întrebă ea, 
cu sarcasm. 

— Mark a plecat din proprie iniţiativă. De 
fapt, a vrut să viziteze fabrica Ferrari. Când a 
primit invitaţia de la fabrică, nimeni nu l-ar fi 


putut opri, nici măcar caii sălbatici, iar eu, sincer - 


oricât de atotputernic mă consideri tu - nu sunt în 
stare totuşi să schimb programul constructorilor 
de maşini din Milano şi Torino. S-a întâmplat să fie 
o simplă coincidenţă... 

— Una chiar foarte convenabilă, zise Claudia. 

— Cât de suspicioasă, eşti! Ţi-e dor deja de 
el? Dar a plecat doar de douăzeci şi patru de ore... 

— Uite ce e... 

— Iertaţi-mă, domnule Stone. Vreţi să chem 
un mecanic? Aveam maşina parcată în josul străzii 
şi am observat că v-aţi oprit în mijlocul drumului, 
deci înseamnă că aveţi o problemă la maşină. 

Polițistul îi privea pe cei doi şi admira în 
acelaşi timp maşina condusă de Morgan. 
Semaforul se făcuse din nou verde şi niciunul din 
ei nu observase. 

— Problema e cu pasagerul, nu cu maşina, 
spuse Morgan, iar polițistul îşi mută privirea de la 
maşina strălucitoare la faţa îmbujorată a Claudiei. 
Şi maşina mea merge bine. la uite cum toarce, 
spuse el, şi porni motorul. 


— Oh, înţeleg, domnule. Atunci, mai bine aţi 


porni, nu cred că vreţi să provocaţi un ambuteiaj. 
Apropo, frumoasă maşină, o admiră el. 

— Mulţumesc, spuse Morgan, după care 
adăugă: şi vă rog să nu-mi chemaţi niciodată un 
mecanic, ştiu singur cum să-mi repar maşina. 

— Am înţeles, domnule. O zi bună! Şi 
dumneavoastră, doamnă. 

Morgan porni uşor, spre deliciul poliţistului şi 
pentru a calma teama de viteză a Claudiei. 
Aceasta însă nu luă de seamă efortul făcut pentru 
a-i face ei plăcere, fiindcă izbucni imediat: 

— De ce ai spus asta? Ştii ce o să creadă 
acum! 

— Deja îi treceau multe gânduri prin cap. 
Când a venit erai atât de îmbujorată, încât dacă nu 
eram într-o decapotabilă, ar fi crezut cu siguranţă 
că facem dragoste şi nu că pur şi simplu vorbeam. 
Să ştii că iar te-ai îmbujorat! Te gândeşti cumva la 
ultima oară când ai făcut dragoste într-o maşină? 

— Nu! spuse ea, îngrozită. 

— Să nu-mi spui că Nash n-a combinat cele 


mai mari plăceri din viaţa lui. Cel puţin, măcar o 


dată. 

— Cred că ar trebui să schimbăm subiectul, 
spuse Claudia, dar bărbatul nu părea dornic s-o 
asculte, pentru că adăugă: 

— Eu mi-am pierdut virginitatea într-o 
maşină. 

— Fascinant, spuse Claudia, cu ironie. 

— Să ştii că a fost, zise el. Dar n-a fost deloc 
confortabil. Era o maşină sport de două locuri, iar 
schimbătorul de viteze s-a încurcat în pantalonii 
mei. Prietena mea a fost impresionată! 

Claudia râse fără să vrea. 

— A fost, serios? 

— Mama lui Mark? Da, a fost. Marina a fost 
prima mea iubită, cu toate că eu, din fericire, n-am 
fost primul pentru ea. Era bine că măcar unul 
dintre noi ştia ce să facă! 

Claudia rămase şocată. 

— Vrei să spui că ea a... mai avut alţi iubiţi 
înainte de tine? 

Morgan era amuzat de întrebarea ei. 


— Avea optsprezece ani pe atunci. 


Bineînţeles că mai avusese de-a face cu băieţii, 
dar înaintea mea mai avusese doar un iubit. 

— Era cumva mai mare ca tine? 

— Da, cu doi ani, spuse el, şi, văzându-i 
expresia, zise: ce se întâmplă, Claudia, judeci o 
fată care seduce un băiat mai mic decât ea? 

— Hm, n-aş merge atât de departe încât să 
mă simt în stare să judec. 

— În locul tău, eu n-aş face asemenea 
acuzaţii, dar mă rog, oamenii simt nevoia să-i 
critice mereu pe alţii. 

— Ei bine, nici tu n-ai făcut nimic ca să 
înfrumuseţezi povestea asta, i-o întoarse ea. 

— Dar asta a fost realitatea. Marina era mai 
dezvoltată decât mine din punct de vedere sexual, 
dar eu eram mai practic şi mai afectuos decât ea. 
De aceea, în momentul în care a aflat că e 
însărcinată, i-am oferit sprijin total, cu toate că pe 
ea o speria de moarte aducerea pe lume a unui 
copil, la o vârstă atât de fragedă. 

— Ţi-a trecut vreodată prin minte că... 


— Că a rămas intenţionat însărcinată? Ca să 


se căsătorească cu mine? Da, m-am gândit la asta, 
mai ales când m-a forţat să accept ajutorul 
financiar oferit de părinţii mei. Dar după aceea, 
mi-am dat seama că era prea speriată să se 
căsătorească şi prea speriată ca să dea naştere 
unui copil, ca să fie în stare să rămână intenţionat 
gravidă. 

Urmă o tăcere. 

— Cum a murit? întrebă Claudia. 

— Într-un accident de maşină. 

— Oh, îmi pare rău... 

— Şi mie. Mi-a părut aşa de rău de ea! Era 
atât de tânără! Abia împlinise douăzeci şi trei de 
ani. Era atât de plină de viaţă şi de fericită că 
reluase cursurile de la facultate pe care le 
abandonase când rămăsese însărcinată! Nu 
conduceam eu. Nici măcar nu eram în maşină. 

— N-am întrebat, spuse Claudia. 

— Nu, dar te gândeai s-o faci. 

— De fapt, chiar n-avem de gând să întreb. 
Eşti un şofer bun. 


— Nu credeai asta cu zece minute în urmă. 


— E o diferenţă între a conduce cu viteză şi a 
conduce cu neatenţie. 

Chiar şi eu mai conduc cu viteză uneori. 

— Deci, conduci. 

— Bineînţeles. Nu sunt atât de nebună. 

— Doar uneori nu? râse el. Apoi, întrebă: 
Chris conducea cu neatenţie? 

— La drum deschis, da. Dar nu când muncea. 
Pe pistă era rapid, dar era rece şi calculat. 
Niciodată nu încălca regulile. Dar când conducea 
pentru plăcerea lui, el făcea regulile şi conducea 
cu  neînfricare. Se pare că ştia adânc, în 
subconştientul lui, că avea să moară pe pistă, aşa 
că în afara ei se simţea invincibil. 

— Era o atitudine grea cu care să poţi 
concura, spuse el. Apoi, adăugă: el a fost cel care 
n-a dorit să oficializeze relaţia voastră, sau tu? 

Asta era prea mult, gândi Claudia. 

Nu înţelegea de ce trebuia să poarte o 
asemenea discuţie cu acest bărbat. 

Deschise gura să spună ceva, dar exact în 


acel moment Morgan intra într-un cartier 


rezidenţial. 

— Ce facem aici? Unde mergem? 

— Credeam că n-o să mă mai întrebi. Din 
moment ce te tot îndoieşti de motivele mele, se 
pare că de data asta ai avut încredere deplină în 


mine. Mergem acasă... 


Capitolul 6 


— Nici nu intră în discuţie! spuse Claudia, cu 
mâinile în şolduri, în holul unui apartament luxos, 
mobilat elegant şi modern. 

Morgan o studie calm. 

— De ce? Mie mi se pare soluţia cea mai 
potrivită. Ai spus că eşti în căutarea unui 
apartament în care să locuieşti. De ce nu aici? Se 
ridică de pe canapeaua din piele şi deschise uşile 
de la balcon. E intim, e liber şi are o vedere 
extraordinară spre Golful Oriental. E foarte 
aproape de locul de muncă. Vara ai putea chiar 
merge pe jos până la serviciu. Ştiu că îţi place să 


mergi pe jos, fiindcă Simon mi-a spus că datorită 


acestei pasiuni, ai venit cu ideea de a iniţia un 
program de vizitare „la pas” a oraşului, pentru 
turişti. leşi pe balcon şi se aplecă puţin peste 
balustradă. Uite, poţi chiar să vezi de aici 

Hotelul Harbour Point. 

Claudia nu se mişcă, deoarece niciunul din 
aceste motive n-o făcea să ia decizia pe care o 
dorea Morgan. 

— Nu mă interesează. Putem reveni la 
afaceri, acum? 

Bărbatul se apropie de ea. 

— De ce nu, Claudia? Pe Mark nu l-ai refuzat 
imediat ce ţi-a propus să vezi un apartament. 
Consideră că astfel mă revanşez pentru că nu te- 
am lăsat să accepţi atunci. 

— Atunci a fost altceva, zise ea. 

— Oh, în ce sens? 

— Nu era apartamentul lui, începu ea. 

— Nici ăsta nu e al meu. 

— E al companiei, atunci. 

— Nici asta. Peter e pur şi simplu un prieten 


care se întâmplă să lucreze pentru mine. Ar fi 


foarte ofensat dacă te-ar auzi spunând că nu 
deţine el casa asta. Petrece patru luni în Germania 
şi tocmai a picat aranjamentul cu un student care 
voia să-i închirieze apartamentul... 

— Şi tu, bineînţeles, te-ai gândit imediat la 
mine! zise Claudia, cu sarcasm. De când mă 
onorezi cu atâta încredere? 

— Aşa consideri tu încrederea pe care ţi-o 
acord, Claudia? Ca pe o onoare? întrebă el, 
apropiindu-se periculos de mult de ea. 

— Eu... oricum caut un loc unde să stau mai 
mult timp. 

— Atunci, consideră asta ca un început. Plus 
că o să te ajut să te decizi mai uşor: gândeşte-te 
că, odată cu apropierea concursului, o să petrec 
din ce în ce mai mult timp la hotel. Aşa că, dacă în 
afara programului de lucru vrei să mă eviţi, aici ai 
mai multe şanse să reuşeşti asta. Aici nu trebuie 
să mă tratezi cu respect, ca pe un client valoros. 
Aici nu trebuie să te prefaci. Aici e singurul loc în 
care mă poţi vedea doar dacă mă inviţi tu... 


Claudia ştia că este manipulată ruşinos, dar 


asta nu schimba cu nimic adevărul pe care-l 
spunea el. Dintr-odată, începu să vadă avantajele 
acestui apartament. 

— Nu ştiu ce să spun, ezită ea, privind în 
jurul ei. Era un apartament minunat. 

— Îl vrei, aşa că acceptă-l, zise el, cu un 
zâmbet satisfăcut pe faţă. 

— Asta e filosofia ta de viaţă, nu-i aşa? 

— Atâta timp cât plăteşti pentru ceea ce iei, 
zise el, ridicând din umeri. 

— Dar ai spus că apartamentul ăsta e liber, îi 
reaminti ea, cu dulceaţă în glas. De fapt, fac un 
bine stând aici şi având grijă de această locuinţă. 
Aşa că nu tu ar trebui să mă plăteşti? 

— Numerar sau în natură? întrebă el, uşor. 
Spune-ţi preţul, Claudia. 

— Mi-ai plătit deja preţul, îi reaminti ea, cu 
gândul la ceea ce se întâmplase cu doi ani în 
urmă. Sau ai uitat? 

Bărbatul o atinse pe mână. 

— Credeam că tu ai plătit ultima dată. Nimic 


nu poate compensa pierderea unui copil. 


Consideră că favoarea asta e o parte din ceea ce-ţi 
datorez. 

— Nu-mi datorezi nimic, spuse Claudia, 
dorind ca toate astea să se termine odată şi să 
poată pleca undeva departe de tot ce trăia acum. 
Trecutul e pur şi simplu trecut. Mi-ai spus cât de 
rău ţi-a părut pentru ce s-a întâmplat şi am lăsat 
totul în urmă. Aşa că hai să lăsăm asta la o parte. 

— „Cuvintele nu plătesc datoriile”, cită el din 
Shakespeare. Ceea ce-ţi datorez nu poate fi 
stabilit în cuvinte sau în bani. Aşa că n-o să lăsăm 
baltă. Nu pot să fac asta... 

— Uite ce e, zise Claudia repede. O să iau 
apartamentul. Îţi sunt foarte recunoscătoare şi... 

— Nu vreau recunoştinţa ta... 

— Atunci, ce vrei? întrebă ea, furioasă. De ce 
îmi faci asta? Din răzbunare? 

— Răzbunare? De ce să mă răzbun pe tine? 
Ce crezi că mi-ai făcut pentru a mă determina să 
fac asta? 

Urmă o clipă de tăcere, timp în care Claudia 


îl privi palidă şi chinuită de un singur gând: 


trebuia să-i spună. Acum. Era ocazia perfectă 
pentru a clarifica totul. O puteau lua de la capăt 
sau puteau termina toate astea pentru 
totdeauna... 

— Eu... încercă să caute cuvintele potrivite şi 
îşi dădu seama că dacă reuşea să-i spună, nu mai 
exista şansa ca între ei să se mai dezvolte o relaţie 
normală, oricare ar fi natura ei. 

— Şi ce anume îţi fac? în afară de faptul că ți- 
am oferit o ocazie formidabilă de a te evidenția la 
noul loc de muncă şi te-am ajutat să-ţi găseşti o 
locuinţă într-un oraş străin, cerându-ţi iertare 
pentru greşelile din trecut şi prezent. Ce anume te 
face atât de îndârjită să nu accepţi nimic de la 
mine...? 

— Morgan... 

— E asta oare? 

De data aceea, bărbatul nu o atinse doar cu o 
mână ci cu amândouă îi trasă conturul corpului, 
pe sub taiorul bine croit. 

— Nu de asta te temi, micuţo? 


Gura lui se apropie de a ei şi sărutul fu unul 


înnebunitor, Claudia simțind că nu mai există 
nimic în afară de ea şi de acest bărbat. Lumea se 
pierdu când închise ochii şi se predă atingerilor 
lui, amintindu-şi doar privirea albastră care-i 
urmărea fiecare mişcare. Odată câştigată victoria, 
Morgan începu să-i mângâie spatele, apoi 
pântecul şi urcă uşor spre sâni, provocându-i 
Claudiei o senzaţie de căldură dogoritoare. 

Fără să vrea tânăra se arcui în braţele lui şi - 
înconjură gâtul începând să-i răspundă la sărut, 
lipindu-se tot mai mult de el, până ce trupurile lor 
aproape deveniră unul. 

— Nu... şopti ea, iar bărbatul, încă sub 
efectul atingerilor, îi dădu drumul, dar nu de tot, 
doar atât cât s-o poată săruta pe gât, să-i poată 
simţi sângele zvâcnind sub presiunea atingerii lui. 

— Da... 

— Morgan, şopti ea, şi se agăţă de cămaşa 
lui, simțind nevoia să se sprijine de ceva pentru a 
reuşi să mai stea în picioare. 

— Da... 


Tot sărutând-o, bărbatul o ajută să ajungă la 


canapea, unde o aşeză uşor şi continuă s-o 
înnebunească mângâind-o tulburător, excitant... 

Nu mai spuse nimic nici el, nici ea. Nu mai 
avea rost. Vorbele erau inutile. Ştiau amândoi ce 
doreau şi ce avea să se întâmple. Nu mai conta 
nici trecutul şi nici viitorul, ci doar acest prezent 
plin de o dorinţă ce trebuia potolită, spre 
satisfacția reciprocă... 

Claudia nu voia să ridice capul de pe pieptul 
lui, dar ştia că la un moment dat va trebui să-l 
privească din nou, să înfrunte ruşinea pe care o 
simţea acum. 

Se forţă să se poarte cât mai detaşat şi îşi 
ridică uşor capul, încercând să-i întâlnească 
privirea. 

Dar în locul unei satisfacţii arogante, zări în 
ochii lui Morgan blândeţe şi înţelegere. Probabil 
era scandalizat de ceea ce făcuse ea, dezgustat. 
Claudia se albi la faţă. Era sigur jenată şi nu se 
simţea deloc bine. Ce ar putea să mai spună acum, 
pentru a-l face să creadă că nu era femeia 


promiscuă pe care o considerase de la început? 


Liniştea se prelungea parcă la nesfârşit. N- 
avea de ce să-l lase pe el să rupă tăcerea. Se pare 
că el era mulţumit dacă putea rămâne acolo la 
nesfârşit, aşteptând ca ea să vorbească. Oare ce 
ar putea spune ca să iasă din această situaţie 
îngrozitoare? încercă să găsească ceva care să nu 
aibă nicio legătură cu ceea ce tocmai se 
întâmplase. 

Se ridică şi, spre surprinderea ei, Morgan nu 
făcu nicio mişcare s-o oprească. Începu să se 
îmbrace şi apoi se aşeză lângă el, pe canapea. 

— Parcă... începu ea, ezitând... parcă spuneai 
că eşti mecanic? Bărbatul o privi neştiind ce să 
zică. l-ai spus poliţistului că ştii să repari 
maşini...? Oh, Doamne, era teribil ce spusese. 
Parcă era o domnişoară bătrână, care încerca să 
facă conversaţie cu un străin, la o petrecere. 

Bărbatul izbucni în râs şi când se calmă, zise: 

— E cumva o critică, micuţo? Vrei să-mi spui 
că ceea ce am făcut cu câteva minute în urmă a 
fost mecanic? 


Vorbele lui o făcură să se îmbujoreze şi o şi 


enervară, iar râsul lui nu ameliora situaţia. 

— Te asigur, Claudia, că adineauri nu făceam 
nimic mecanic. Pur şi simplu îmi urmam 
instinctele! Nu puteam să mă gândesc decât la cât 
de incredibil de delicioasă erai, cât de dornică 
răspundeai atingerilor mele, cât de generoasă... 

— Nu sunt promiscuă! izbucni ea. 

— Nici n-am spus că ai fi! 

Oh, n-avea niciun drept bărbatul ăsta să stea 
acolo, atât de stăpân pe sine, când ea pur şi 
simplu înnebunea de nervi! 

— Şi nici eu nu sunt, spuse el. Nu văd de ce 
aş fi, pur şi simplu pentru că mi-a plăcut atât de 
mult să fiu cu tine! Ceea ce s-a petrecut aici este 
un lucru care se întâmplă în mod normal între 
bărbaţi şi femei. Supravieţuirea întregii specii 
depinde de asta! 

— Dar eu... tu... Claudia era confuză de 
aparenta lui bunăvoință. Oare era aşa fiindcă nu 
realizase ce trăise ea, de una singură? Sau poate 
şi plăcerea lui fusese la fel de mare ca a ei? 


— Mă bucur că s-a întâmplat asta, Claudia. E 


prima noastră dată împreună. 

Prima dată? Doar nu credea că avea să mai 
repete vreodată experienţa asta! 

— Dar eu nu... adică... a fost o greşeală. Eu 
de obicei nu... adică cu niciodată nu... Oh, 
Doamne! gemu şi îşi acoperi faţa îmbujorată cu 
mâinile. 

— Niciodată nu mergi atât de repede atât de 
departe? Sau niciodată n-ai mai avut orgasm? 

— Morgan! 

— Îmi cer scuze dacă te jenezi să vorbeşti 
despre asta. Dar eu nu regret nimic din ceea ce 
am făcut. Mi-a făcut plăcere să-ţi ofer satisfacţie şi 
sunt sigur că ar putea să devină obişnuinţă. 

Claudia îl privi să vadă dacă este serios. Era! 
Oh, ce ruşine! 

— Claudia, spuse el, n-are sens să mai 
ascundem atracţia pe care o simţim unul pentru 
celălalt. Eu te doresc pe tine, tu mă doreşti pe 
mine. Din punct de vedere sexual, suntem perfect 
compatibili. Odată acceptată treaba asta, ar trebui 


să discutăm celelalte posibilităţi pe care le oferă 


relaţia noastră. 

— Vrei să spui că nu... 

— Vreau să repetăm din nou şi din nou 
experienţa asta? Ei bine, nu. N-am venit aici ca să 
te seduc. Cel puţin, n-aş face-o ca să risc mai apoi 
să mă acuzi că nu te-am tratat cum trebuie şi nu 
ţi-am acordat timp de gândire. Pot să aştept. Ştiu 
că eşti o femeie care se consideră precaută. Sunt 
pregătit să te respect pentru asta. Ţi-e foame? 

— Ce-ai spus? 

— E ora prânzului, spuse el. Nu-i aşa că 
timpul zboară repede când te distrezi? 

— Dacă asta a fost distractiv, atunci de ce 
sunt atât de zgâriată şi sleită de puteri? 

— 'Ţi-aş putea da un răspuns foarte indecent 
la această întrebare, dar în loc de asta, o să te 
scot să mâncăm şi o să te las să-mi spui totul 
despre informaţiile pe care m-ai ameninţat că mi 
le vei oferi încă de dimineaţă. 

— Trebuie să... mă duc la baie. 

Dacă mergeau într-un restaurant, nu putea 


arăta ca şi cum tocmai coborâse din pat. 


Dar când ieşi din baie, îl găsi pe Morgan 
aşezând o măsuţă pe balcon şi două scaune şi 
scoțând mâncare dintr-o coş de picnic. 

— De unde a mai apărut şi ăsta? întrebă ea, 
ştiind că bucătăria pe care o văzuse mai devreme 
era goală. Nu se puteau livra toate produsele 
astea atât de repede! 

— Din portbagajul maşinii mele. 

— Mereu ai cu tine mâncare, în caz de 
urgenţă? Se apropie de delicatesele pe care 
Morgan le înşira pe masă. Sunt de la hotel! 
recunoscu ea eticheta. 

— Doar când încerc din greu să conving o 
doamnă bine să mă placă. 

— Chiar e nevoie să te plac? 

— E esenţial chiar, spuse el. Şi nu contează 
cât de bun e sexul. Nu pot face dragoste cu o 
femeie dacă nu mă place şi pentru cum gândesc. 
Nu m-ai mai respecta dacă asta s-ar petrece. 

— Acum, te rog, nu mă mai provoca şi hai să 
mâncăm. Şi spune-mi, te-ai gândit la cineva anume 


care să se ocupe de invitaţiile pentru bal? Cunosc 


un foarte talentat tânăr artist, care cred că îţi va 


plăcea... 


Capitolul 7 


Morgan turnă ultima parte din vin în paharul 
ei lung şi subţire şi Claudia îl luă în mână, 
întrebându-se cât de mult băuse, dar fiind totuşi 
prea ameţită ca să-i pese. Ştia bine că Morgan n- 
avea nevoie de alcool ca să seducă o femeie. Se 
pricepea să facă asta şi fără a apela la astfel de 
artificii. 

Nu fusese atât de relaxată cu două săptămâni 
în urmă, când prânziseră pentru prima dată în 
apartamentul de deasupra Golgului Oriental, când 
el îi turnase atunci vin în pahar. Şi atunci se 
convinsese că nu recurge la băutură pentru a o 
seduce, ci mai degrabă pentru a o face să se 
relaxeze după cee a ce se întâmplase. O antrenase 
într-o conversaţie despre planurile pentru bal, 
determinând-o să se concentreze mai mult pe 


partea asta, decât la ce se întâmplase între ei doi. 


Chiar şi aşa, Claudia nu uitase complet tot ce 
se petrecuse între ei, fiindcă de câte ori îi 
surprindea privirea, ştia că şi gândurile lui merg 
tot în aceeaşi direcţie. 

Astăzi, la fel ca şi atunci, Morgan încerca să-i 
distragă atenţia la lucruri mai concrete, făcând-o 
să se relaxeze şi să uite că de data aceasta nu se 
mai aflau pe balconul din apartamentul ei, ci pe 
cel din apartamentul lui, iar prânzul nu era 
încropit din produse luate de la hotel, ci gătit 
chiar de menajera lui. 

Mâncarea fusese uşoară şi  delicioasă, 
priveliştea deosebită, iar Claudia se simţea foarte 
încrezătoare în ea, crezând că s-ar putea descurca 
uşor cu orice în acel moment, chiar şi cu Morgan 
Stone. 

Aranjamentele din jurul competiţiei începeau 
să prindă contur şi Claudia trebuia să recunoască 
faptul că datora asta în mare parte implicării lui 
Morgan. Acesta se dovedise, pe lângă un afacerist 
bun, un om care ştia să-şi asculte subordonații şi 


care era foarte încântat când putea să-i ajute în 


anumite probleme. 

Cu toate astea însă, de multe ori Claudia 
primi critici constructive şi învăţă pe parcurs că 
era foarte important să comunice cu acest bărbat 
pe care doar astfel îl putea cunoaşte şi îndrăgi. 

Cu toate că pe zi ce trecea Claudia se simţea 
tot mai legată de el, nu-l mai invitase niciodată în 
apartamentul ei, nici la mica petrecere de casă 
nouă pe care o dăduse la câteva zile după ce se 
mutase acolo. Şi fusese foarte atentă să nu 
accepte nicio altă invitaţie în apartamentul lui, 
decât dacă era strict legată de afaceri. 

Cu toate astea însă, se pare că acest criteriu 
era extrem de flexibil, fiindcă Morgan reuşi în 
fiecare zi să găsească un motiv pentru ca ea să 
vină la el. Reuşise să-i facă cunoştinţă cu multe 
persoane importante din viaţa socială a 
Wellingtonului, persoane al căror ajutor îl putea 
folosi nu doar pentru această campanie de 
promovare a competiţiei sportive, ci pentru tot ce 
însemna munca de publicitate. Reuşise chiar s-o ia 


cu el la două petreceri date de ambasadă, la care 


ar fi fost nebună să nu meargă, chiar dacă asta 
însemna să-l aibă pe Morgan Stone ca escortă. 
Acolo cunoscuse o altă latură a acestui bărbat, 
una urbană, politicoasă şi serviabilă. Morgan 
Stone ştia întotdeauna ce e mai indicat să spună, 
era cunoscut de majoritatea oamenilor importanţi 
din oraş şi apreciat deopotrivă. 

La un moment dat, directorului hotelului se 
arătase atât de impresionat de munca prestată de 
Claudia, încât chiar sugerase să-l întrebe pe 
Morgan dacă nu cumva ar putea chiar să 
sponsorizeze o maşină din concurs. 

Acest lucru a necesitat bineînţeles o altă 
întrevedere cu Morgan Stone, care, negăsind 
timpul necesar vinerea, o chemase sâmbătă la el 
acasă, spunându-i că-i dădea acces la calculatorul 
lui personal, unde avea toate datele necesare 
despre concurenţi, maşini şi sponsori. 

Claudiei îi trebuia aceste informaţii şi era 
bucuroasă că le poate obţine atât de uşor. Cao 
măsură de precauţie însă, veni cu o maşină de la 


hotel, pentru a fi sigură că poate pleca oricând 


doreşte. 

— Să mai deschid o sticlă? 

Claudia reveni în prezent din gândurile ei şi 
îşi dădu seama că avea din nou paharul gol. 

— Nu sărbătorim nimic, nu-i aşa? 

La această întrebare, Morgan ridică paharul 
său şi spuse: 

— Doar începutul unui sfârşit de săptămână 
de vară. Îţi vine să crezi că am lucrat încontinuu 
săptămâna asta? Atunci mi-am dat seama că mi- 
am petrecut prea multe ore muncind şi ignorând 
plăcerile simple ale vieţii. Îmbătrâneam şi mă 
vedeam prins ca într-o capcană în ambiția de a 
face mai mulţi bani şi din păcate de a rămâne doar 
cu ei. Niciodată nu m-am gândit ce doresc cu 
adevărat de la viaţă. 

— Mie mi se pare că ţi-ai dat seama deja, 
spuse Claudia. 

— Mda, ai ghicit. Mi-am dorit dintotdeauna 
un loc unde să mă simt acasă, o persoană lângă 
care să mă simt acasă. Cred că ai putea spune că 


mi-am dorit să fiu iubit pentru ceea ce sunt. Dar 


bineînţeles că e mai greu ca asta să se întâmple. 
lar oamenii tind să judece după ambalaj şi să se 
aştepte să primească ceea ce văd. De multe ori, n- 
au răbdare să cerceteze amănunţit problema. 

Auzindu-l vorbind aşa, Claudia îşi dădu 
seama că ea era cauza pentru această schimbare 
de atitudine. Ea îl făcuse să fie aşa, sau mai bine 
zis minciuna spusă de ea. Îl privi îngrozită. 

— Ai tot dreptul să te uiţi aşa la mine, zise el. 
Dar te asigur că sunt total schimbat faţă de 
bărbatul pe care l-ai cunoscut în urmă cu doi ani. 
E adevărat că uneori îmi mai ies din fire, dar în 
general am învăţat să mă controlez şi să încerc să 
dau mai mult decât mă aştept să primesc. Ştiu că 
încă mai crezi că intenţionat te-am împins atunci, 
în acea zi, ca să cazi şi să pierzi copilul. Şi ştiu că 
poate crezi că nu m-am mai gândit niciodată de 
atunci la asta. Dar am făcut-o. Şi încă o mai fac. 
Am stat departe de viaţa ta şi l-am ţinut şi pe 
Mark departe de tine pentru că asta mi-am 
închipuit că-ţi doreai, că era cel mai puţin dureros 


pentru tine. Dar dacă vreodată ai fi avut probleme, 


aş fi ştiut. Te-aş fi ajutat. Dar tu nu mi-ai lăsat nici 
măcar acea portiţă mică de a-mi răscumpăra o 
parte din greşeală. Ai reuşit să te descurci de una 
singură. 

— Cum... cum ai fi ştiut dacă aveam nevoie 
de ajutor? 

— Aveam un prieten în Auckland, pe care-l 
rugasem să se intereseze ce faci. Dar nu era 
niciodată insistent, o asigură el repede. Voiam să 
aflu dacă ai unde să locuieşti, dacă ai o slujbă 
bună, dacă eşti fericită. 

Să afle că în toată perioada asta avusese 
grijă de ea, fu un şoc pentru Claudia. În timp ce el 
îşi asuma vina, ea încă se ascundea dea ei. 

— Sigur nu mai vrei vin? întrebă el. 

— Oh, nu, mulţumesc. Poate... nişte cafea. 
Mai devreme folosise calculatorul lui Morgan şi, 
cu ajutorul lui, alesese un pilot promiţător din 
Noua Zeelandă, pe care hotelul îl putea 
sponsoriza. Acum, îi mai trebuia doar ceva ca să 
echilibreze vina şi alcoolul băut. 


Morgan luă farfuriile goale şi le duse în 


bucătărie, scuzându-se pentru câteva momente. 
Claudia privi marea care se odihnea liniştită, sub 
razele soarelui şi încercă să se relaxeze. Casa lui 
Morgan era amplasată pe o stâncă, balconul având 
vedere spre Marine Drive şi spre apa mării. 

— Vezi, puţină căldură e bună pentru toată 
lumea. Pari foarte mulţumită aici, în lumina 
soarelui. Întoarcerea lui Morgan cu tava de cafea 
o luă pe nepregătite. Nu-i aşa că îţi pare bine că ai 
venit aici? întrebă el. Ne înţelegem bine, nu-i aşa? 
În ultimele două săptămâni, nu ne-am spus nimic 
Tău. 

— Dar asta din cauză că... Claudia se opri şi 
se aşeză mai confortabil în scaunul ei. 

— Din cauză că...? întrebă el. 

— Pentru că te-ai străduit să fii... cooperant, 
spuse ea. 

— Cooperant? întrebă el, amuzat. 

— Mai plăcut, îl lămuri ea, conştientă că 
acum, în bătaia soarelui de vară, îl găsea şi mai 
atrăgător decât până atunci. 


— Doar plăcut? înseamnă că mi-am pierdut 


îndemânarea. Eu mă consideram chiar fermecător. 

— Am experienţă cu oamenii care se prefac 
fermecători, spuse ea. 

— Te referi la perioada în care erai cu Nash? 
Presupun că într-o astfel de situaţie sunt mulţi cei 
care încearcă să profite... 

— Lui Chris îi făcea păcere să aibă o mulţime 
de oameni în jurul lui. lubea petrecerile şi 
aglomeraţiile de oameni. 

— Dar tu nu, ghici el. 

— N-am spus asta, zise ea repede. Dar eram 
tânără şi îndrăgostită de un bărbat celebru. Îmi 
plăcea să mă distrez, să cunosc oameni noi. 
Puteam merge oriunde în lume şi eram asaltaţi de 
invitaţii... 

— De asta te-ai îndrăgostit? De faimă, mai 
degrabă decât de bărbat? 

— De fapt, când m-am îndrăgostit de el, 
habar n-aveam că e celebru. Se refăcea după un 
accident şi se ascundea de presă. A venit să stea 
la ţară, la hanul pe care-l aveau părinţii mei. A stat 


acolo trei săptămâni. 


— Şi când a plecat? 

— Am plecat şi eu cu el, spuse ea. 

În ciuda a ceea ce se întâmplase după asta, 
Claudia n-a regretat niciodată decizia luată. Dacă 
ar fi rămas în lumea mică şi îngustă în care trăiau 
părinţii ei, niciodată nu ar fi descoperit plăcerea 
de a trăi. Privind în urmă, realiză că perioada 
copilăriei n-a fost tocmai, fericită. Iar adolescenţa 
era marcată de permanenta încercare de a-şi ruga 
fără folos părinţii s-o lase să facă lucruri simple, 
pe care aceştia le considerau păcătoase. Trăiau 
după conceptul că femeia trebuie să fie supusă şi 
serviabilă şi cum Claudia era singurul lor copil, 
încercaseră s-o crească în spiritul acestei doctrine. 
Era mereu mustrată şi niciodată nu i se adresa o 
vorbă bună. lar dovada supremă de dragoste pe 
care o primeau de la ea, ar fi fost doar supunere şi 
tăcere. 

Chris apăruse ca un înger în această lume 
fadă a ei şi perspectiva de a putea pleca de acolo i 
se păruse mai mult decât ar fi putut spera 


vreodată. Pentru el, dragostea însemna distracţie 


şi fericire, iar Claudia fusese imediat cucerită. 

— Şi nici atunci nu ţi-ai dat seama cine era? 

— Bineînţeles că am aflat. Nu m-a minţit, 
dacă la asta te referi. Mi-a spus cine era, cu ce se 
ocupa, cum avea să fie... 

— Trebuie să ţi se fi părut incitant. Cu toate 
astea însă, realitatea cred că a fost un şoc, mai 
ales pentru o fată crescută la ţară. 

— M-am adaptat. Ştii, n-a fost doar o chestie 
de moment. N-a fost un flirt, un capriciu ca să-i 
treacă plictiseala din timpul perioadei de refacere. 
N-a trebuit să mă roage să merg cu el. Mă iubea. 

— Eşti foarte loială, nu-i aşa, Claudia? 
murmură el. Dar era oare un bărbat atât de bun? 
Genul ăsta de femeie eşti tu, cea care trăieşte 
pentru a venera un bărbat? 

— Nu, bineînţeles că nu, răspunse Claudia, 
înfierbântată, dar mi se pare că încerci să spui că 
a profitat de mine. Eu am vrut să-l însoțesc. Aveam 
douăzeci de ani şi poate că eram inocentă în 
anumite privinţe, dar din punct de vedere 


intelectual eram mai matură faţă de majoritatea 


fetelor de vârsta mea... Ştiam că dacă făceam 
pasul ăsta şi plecam, nu mă mai puteam întoarce. 
De fapt, din unele puncte de vedere, mă simţeam 
chiar mai în vârstă decât Chris, spuse ea cu ciudă 
în glas. El a dus mereu o viaţă atât de 
fermecătoare. Niciodată n-a ştiut cum e să pierzi 
ceva. Şi era şi atât de... optimist în ceea ce 
priveşte viaţa lui, atât de deschis în privinţa 
sentimentelor... atât de încrezător că lucrurile se 
vor sfârşi cu bine în cele din urmă, ca şi cum viaţa 
era pentru el un joc minunat care-i oferea o 
plăcere imensă. Cred că trebuia să fie aşa, altfel n- 
ar fi rezistat stresului incredibil din curse, dar 
uneori era enervant, mai ales atunci când voiam 
să ia ceva în serios şi el doar zâmbea şi-mi spunea 
să nu-mi fac griji, fiindcă totul se va rezolva, în 
cele din urmă. 

— Te-ai întrebat vreodată dacă nu cumva 
după moartea lui ai început să-l vezi cu alţi ochi? 
Să-l supraapreciezi? 

— Nu, bineînţeles că nu! Urma să ne 


căsătorim... 


— Nu s-a scris despre asta în ziare. 

— Era un secret. Chris aranjase să mergem 
în Las Vegas, în ziua de după cursă. Nimeni nu 
ştia de asta. Aveam de gând să anunţăm după ce 
ne căsătoream. Îi plăcea la nebunie să facă asta, 
să ofere subiecte de genul ăsta presei, să-şi 
surprindă prietenii. Dar în loc de o căsătorie, în 
acea săptămână a avut loc o înmormântare. 

Se simţise vinovată şi din cauza asta. Simţise 
că, odată cu moartea lui parcă i's e deschisese uşa 
de la colivie. În ultima vreme, îl acuzase pe Chris 
că petreceau din ce în ce mai puţin timp 
împreună, pe măsură ce succesul lui creştea. Cu 
metoda lui de a rezolva rapid problemele, el îi 
spusese că-i lipseşte siguranţa, aşa că decisese să 
se căsătorească cu ea, crezând că asta rezolva 
totul. Dar Claudia nu era atât de sigură. În urmă 
cu doi sau trei ani, ar fi acceptat imediat 
propunerea lui, dar acum începea să se îndoiască 
de faptul că dragostea pentru el nu era atât de 
puternică pentru a supravieţui o viaţă întreagă în 


faţa reflectoarelor şi a presei, de frică să nu-l 


piardă pe bărbatul care cu siguranţă n-ar fi 
renunţat în mod voluntar la cariera lui. 

Sarcina neaşteptată îl bucurase foarte mult 
pe Chris şi Claudia se liniştise o perioadă, simțind 
că bărbatul de lângă ea îşi va iubi copilul şi-i va 
asigura tot ce va avea nevoie. Claudia simţise 
nevoia să asigure copilului nenăscut confortul unei 
familii, aşa că se decisese să încerce să 
supravieţuiască unei căsnicii cu Chris. 

— Nici nu mă mir că ai încercat să scapi de 
circul provocat de presă după accident. Cred că 
te-ai simţit foarte vulnerabilă... 

— Morgan, eu... 

— Ţi-a trecut prin cap să te întorci vreodată 
la părinţii tăi? 

— Părinţii mei erau persoane foarte 
îndoctrinate, foarte sigure pe principiile lor. 
Pentru ei, oamenii decenţi nu se atingeau de faţă 
cu alţii, nu se sărutau, chiar dacă erau căsătoriţi, 
chiar dacă cei din jurul lor erau membri ai 
familiei. De fapt, s-au simţit atât de umiliţi de 


comportamentul meu, încât nu şi-au mai putut ţine 


capul sus în localitate. Au vândut hanul pe care l- 
au avut şi s-au mutat în Australia. N-am mai vorbit 
cu ei de ani de zile... 

— Ce părinţi şi-ar pune copilul mai prejos de 
mândrie? întrebă Morgan, ca pentru el. Şi cu toate 
astea, l-ai încurajat pe Mark să reia legătura cu 
mine, adăugă el. 

— Parcă nu credeai asta. 

— N-o făceam, la momentul acela. Dar mai 
târziu, Mark mi-a spus că din cauza a ceea ce-i 
spuneai tu a reluat legătura cu mine. Urmă o 
tăcere scurtă. Ai mai încercat să mai vorbeşti cu 
părinţii tăi, recent? 

— Te referi la perioada de când am devenit 
respectabilă? 

Întrebă Claudia, cu cinism în glas. N-o să mai 
fiu niciodată aşa, din punctul lor de vedere. Eu... 
le-am scris când am rămas însărcinată. Mi-au 
trimis înapoi scrisoarea deschisă, într-un alt plic, 
fără niciun alt mesaj. Cred că a fost o respingere 
foarte convingătoare, după părerea mea. 


Presupun că un copil nelegitim e ceea ce se 


aşteptau mai puţin de la mine. Poate credeau că 
dacă îmi oferă o încurajare cât de mică, voi merge 
la uşa lor şi le voi lăsa copilul într-un coş... se opri. 
Îi venea greu să creadă că nu mai exista pentru 
părinţii ei. 

— A fost pierderea lor, Claudia. Copilul tău ar 
fi fost unul minunat. lar tu ai fi fost o mamă 
grozavă. 

Comentariile lui o răscoliră. Îi apărură 
lacrimi în ochi şi se prefăcu că din cauza soarelui. 
Plecă privirea şi simţi că se apropie de ea. 

— N-ai de unde să ştii asta, spuse ea, încet. 
Ai avut dreptate când ai spus că într-o zi o să mă 
bucur că l-am pierdut... 

— N-am spus asta, zise el calm. Şi tu n-ai 
pierdut copilul. Asta implică nepăsare, iar tu n-ai 
fost deloc aşa. 

— A fost o lipsă de precauţie să rămân 
gravidă, spuse ea, lăsând lacrimile să şiroiască pe 
obraji. 

— A fost? Cine avea grijă de contracepţie? El 


sau tu? 


— Eu, spuse ea, în cele din urmă. Şi am uitat. 
Niciodată nu s-a întâmplat. Dar atunci a fost o 
întâmplare... Nu-mi doream să rămân gravidă. Nu- 
mi doream nici măcar un copil. 

— Atunci, cu siguranţă nu a fost din cauza 
neatenţiei. Poate nu-ţi doreai un copil, Claudia, 
dar îţi doreai copilul tău, nu-i aşa? 

Bărbatul se aplecă şi începu s-o sărute uşor. 

— Nu face asta, te rog... 

— Ai fost bolnavă până să rămâi însărcinată, 
nu-i aşa? Mark mi-a spus că nu te-ai simţit deloc 
bine în primele luni. Doctorul ţi-a spus că ai putea 
avea complicaţii? 

— Nu mi-a spus asta, dar mi-a spus că 
sănătatea mea era şubredă încă dinainte să rămân 
gravidă. Iar după ce s-a întâmplat... m-a asigurat 
că n-ar trebui să am vreo problemă dacă voi 
concepe un alt copil. 

— Şi vrei să faci asta? Sau eşti încă 
înspăimântată de amintiri cumplite... Ţi-e frică să 
mai rămâi gravidă? Ţi-ar plăcea să mai ai un copil, 


Claudia? insistă el, mângâindu-i ceafa, îi puse o 


mână pe pântece. Un băiat, sau poate o fată... 

— Într-o zi, poate da. Nu cred că va mai fi... 
la fel. 

— Bineînţeles că nu. De data asta, ţi-ai 
planifica atent sarcina. Ai fi sigură că eşti 
sănătoasă înainte să rămâi gravidă. Ai avea 
siguranţă emoţională şi financiară. 

— Da, probabil aşa aş face, spuse ea. 

— N-ar fi un înlocuitor, dar dacă ai alege tatăl 
din acelaşi câmp genetic cu cel cu care ai 
conceput primul copil, poate ar putea avea 
aceleaşi calităţi pe care le-ar fi putut avea şi 
primul... 

Claudia începea să se lupte cu o migrenă. 
Doar bărbatul de lângă ea nu sugera ceea ce 
credea ea? îl ascultă şocată, spunând mai departe: 

— 'Ţi-am spus că ţi-am rămas dator, o datorie 
care nu poate fi plătită în cuvinte. În ceea ce mă 
priveşte pe mine, singurul mod în care te-aş putea 
răsplăti pentru ceea ce ţi-am făcut este acesta: o 
viaţă pentru o viaţă. Nu ţi-aş putea aduce fiul 


înapoi, dar ţi-aş putea face altul. Dar de data asta 


nu aş fi bunicul, ci chiar tatăl copilului. Şi dacă şi 
tu ai fi la fel de sinceră pe cât încerc eu să fiu, ai 
recunoaşte că la conceperea lui vom fi amândoi 


plăcut satisfăcuţi... 


Capitolul 8 


Claudia deschise ochii. 

— Ce s-a întâmplat? 

— Nu ştiu sigur, dar mi se pare că ai leşinat. 

Încercă să se ridice de pe pernele pe care era 
aşezată pe canapea, recunoscând vag camera în 
care se afla. Era încă în casa lui Morgan. Cu 
siguranţă totul fusese un coşmar, unul imposibil 
chiar. Îşi trecu o mână prin păr şi-l privi pe 
bărbatul care aştepta liniştit lângă ea. 

— Eu... cum am ajuns aici? murmură ea, 
confuză. Nu-şi amintea nimic. 

— Te-am adus eu. Îi ridică spre buze un 
pahar cu o băutură rece. 

Apă. Bău, însetată. Îşi duse o mână la gât şi 


observă că gulerul şi câţiva nasturi de la cămaşă 


fuseseră descheiaţi. Nu mai avea nici cureaua de 
la fustă. Începu să îşi încheie repede nasturii. 

— Am fost inconştientă mult timp? 

— Destul de mult ca să nu mă sperii. i-am 
descheiat nasturii şi ţi-am stropit faţa cu puţină 
apă, ca să-ţi revii mai repede. 

— Mulţumesc, spuse ea, fără să ştie cum să- 
şi ceară scuze. 

— Plăcerea mea, zise el. 

Claudia încercă să-şi şteargă cu mâna apa de 
pe piept. 

— Lasă-mă pe mine, spuse bărbatul care, 
scoțând o batistă din buzunar, îi şterse, cu atingeri 
delicate bluza şi pielea. Părea să-i trebuiască mult 
timp pentru a o usca pe placul lui, iar Claudia îl 
lăsă. 

Adună şi ultima picătură şi o privi lung în 
ochi. Se aplecă peste ea şi o sărută uşor. 

— Eu... spuse ea. 

— Tot ce trebuie să faci tu, îi tăie el vorbele, 
e să răspunzi da. 


— La ce întrebare? se eschivă ea. 


— Ştii bine... 

— Oh, dar nu puteai vorbi serios! 
Intensitatea privirii lui îi dădea fiori. 

— Crezi că nu? Atunci de ce ai leşinat? 

— Din cauza... vinului şi a soarelui... 

— Şi a şocului. Te laşi şocată uşor, Claudia, 
nu-i aşa? După toată experienţa pe care o ai... îi 
studie cu atenţie faţa palidă, ochii speriaţi. Se 
apropie de ea şi-i spuse uşor, abia şoptii: te 
şochează atât de mult ideea de a avea un copil cu 
mine? 

Claudia întoarse privirea. Era atât de 
aproape de ea, încât doar dacă întindea buzele, îl 
putea atinge. 


— Orice femeie s-ar simţi şocată să fie... să 


fie... 

— Dorită? 

— Ceea ce spui tu nu e dorinţă, începu ea, cu 
rigiditate. 


— Adevărat. Asta e dorinţă, spuse el, şi o 
sărută. Aşa că, să nu crezi că mă ofer să fac 


dragoste cu tine din altruism, o avertiză el, 


şoptind aceste cuvinte aproape de urechea ei. Te 
vreau, Claudia, destul de mult încât să fac orice ca 
să obţin asta. Ştiu că şi tu mă vrei, zise el şi-i 
mângâie sânii prin materialul subţire al rochiei. 
Dar crezi că greşelile trecutului sunt mult prea 
importante pentru a le putea ignora. Astfel, nu 
trebuie să te simţi vinovată pentru că mă ai ca 
iubit. Poţi să le ai pe amândouă: şi pe mine şi 
răzbunarea... 

— Nu trebuie să faci asta, spuse ea, cu 
disperare. Nu vreau răzbunare. N-a fost vina ta. 
Nu poţi să... ai un copil cu mine... 

— De ce nu? Prima dată munceam atât de 
mult, încât am pierdut cea mai mare parte din 
copilăria lui Mark. Eram atât de preocupat să 
dovedesc că sunt un afacerist bun, încât am uitat 
să fiu părinte. Nu m-am străduit să fiu tatăl 
obişnuit de care orice copil are nevoie. Ştiu însă 
că de data asta voi fi un părinte mult mai bun... 

— Dar Mark... 

— Ah, da, Mark. Subiectul la care apelezi de 


câte ori vrei să scapi de mine. Ei bine, hai să 


vorbim despre Mark. Crezi că încerc să 
experimentez o latură întunecată a sexualităţii 
mele, care ar fi satisfăcută dacă m-aş culca cu 
fosta amantă a fiului meu? 

Cuvintele lui erau crude, dar Claudia nu se 
lăsă intimidată şi întrebă: 

— Aşa e? 

— Că te doresc? Da, aşa e. Dar şi tu şi eu 
ştim că între noi doi e mult mai mult de atât. Un 
bărbat nu oferă un copil fiecărei femei pe care o 
doreşte. Poate nu de motivele mele, ci de potenta 
mea ţi-e teamă, nu? 

— Nu cred că mă pot îndoi de asta, nu? 

— Bărbatul o privi cu intensitate. 

— E adevărat. 

— Mă... refeream la faptul că deja ai un copil, 
pe Mark. 

— Asta a fost de mult, dar se poate ca anii de 
abstinenţă să-mi fi diminuat fertilitatea. 

— Abstinenţă? 

— De la a avea copii, o lămuri el. M-am 


protejat întotdeauna şi am evitat încă o sarcină 


neaşteptată. Aşa am făcut şi noi prima oară, îţi 
aminteşti, nu? Desigur că îţi aminteşti, altfel n-ai 
mai fi atât de îmbujorată acum. Sunt atât de decis 
ca de data asta să nu mai folosesc protecţie şi să 
fie cu tine... Ai făcut... adică, recent, ai folosit 
contraceptive? 

— Nu dar... 

— E bine, atunci înseamnă că nu există 
niciun risc pentru fertilitatea ta. A trecut mult 
timp... 

— Mult timp? 

— Da, adică de când ai permis unui bărbat 
să... adică, bineînţeles înainte de data trecută 
când am fost împreună pentru prima oară... 

Tânăra îi duse o mână la buze, pentru a-l 
împiedica să mai spună ceva. 

— Poţi să mă opreşti din a spune asta acum, 
dar ştim amândoi cât de mult o vrem, nu-i aşa? 
Nu-i aşa că e frumos să ne imaginăm că am putea 
fi împreună, iubindu-ne şi realizând un lucru 
preţios şi delicat... De fapt, până şi sarcina ta mi 


se pare un lucru erotic. Să te iubesc în timp ce 


copilul nostru se dezvoltă în interiorul tău. Mi-ar 
plăcea să-ţi privesc trupul crescând, pregătindu-se 
să aducă pe lume un nou început... 

Claudia se încordă. 

— Vrei să spui că o să aştepţi? Dar am 
crezut... 

— Ce? Că o să te las însărcinată şi apoi o să 
plec? Că o să avem o aventură, după care o să 
dispar? 

Tânăra se îmbujoră. 

— La naiba, micuţo, dacă aş fi intenţionat să 
fiu un simplu donator de spermă, aş fi sugerat 
inseminarea artificială. N-am de gând să te las 
gravidă, după care să fug ca un copil speriat! 
Bineînţeles că o să am grijă de tine pe timpul 
sarcinii şi o să-ţi aduc orice ai nevoie şi... ei bine, 
se ştie că gravidele au poftă de sex, aşa că o så mă 
asigur că nu-ţi va lipsi nici asta... 

— Oh, cât de mult te-ai sacrifica! reuşi ea să 
spună, cu voce tremurată. 

— Nu-i aşa? Cum poţi să refuzi un bărbat 


care e în stare să facă atâtea? 


— Morgan...? 

— Nu-ţi face griji, micuţo. Nu-ţi face griji 
pentru nimic. Lasă-mă să am grijă de tine şi de 
copilul nostru... Îţi promit că o să fie bine pentru 
noi... 

— Copilul... 

— O să fie perfect. Şi chiar dacă n-o să fie 
aşa, o să-l iubim oricum. 

— Nu, nu! Mă refeream la celălalt copil! 
Copilul meu. Fiul meu... l-am văzut după... le-am 
cerut să mi-l arate... 

— Oh? 

— Avea părul negru şi... şi nu ştiu ce culoare 
aveau ochii, pentru că nu i-am văzut niciodată 
deschişi. Era serios şi ciudat la trăsături... Astea 
erau imaginile care o urmăriseră mult timp. A fost 
şi o slujbă de înmormântare... 

— Şi tu ai participat de una singură la ea. Îmi 
pare rău... 

— Şi un botez... Am vrut ca mai întâi să-l 
botez ca apoi să poată fi îngropat cu un nume, nu 


doar aşa, ca pe un lucru oarecare, ci ca pe o 


persoană, o fiinţa care aparţinea cuiva. 

— Claudia... 

— Vrei să ştii cum l-am numit? întrebă ea. 

— Doar dacă vrei să-mi spui. 

— Christopher! spouse ea, repede. L-am 
numit Chris! 

— E un nume frumos pentru un băiat, zise el, 
calm. 

— L-am numit aşa după tatăl lui, spuse ea şi- 
şi feri privirea. Nu primi un răspuns imediat de la 
el. Christopher Nash Lawson! Eu şi Mark nici 
măcar n-am fost iubiţi! Oh, la naiba! Chiar nu 
înţelegi? 

— Ba înţeleg perfect. Îmi spui că Mark nu era 
tatăl copilului tău. 

Acum veni rândul ei să stea liniştită, să nu 
vorbească. Ceva din vocea lui o făcuse să creadă 
că bărbatul nu părea deloc impresionat de ceea ce 
aflase. Ba chiar că... 

— Ştiai! Tot timpul ăsta ai ştiut! 

— Nu tot timpul, spuse el. La câteva luni 


după ce ne-am cunoscut noi. Am revenit în 


localitate ca să văd ce mai faci. Tu te mutaseşi şi 
am aflat de la un vecin foarte vorbăreţ că ţi-a fost 
foarte greu că ai pierdut o sarcină după... şapte 
luni. 

— Ştiai, continua ea să spună, încă în stare 
de şoc. Ce mai ştiai...? 

— Totul. 

— Nu puteai să ştii ca... tot ce ai spus... şi 
chiar acum, înainte să leşin, ai vorbit de genele 
tatălui... 

— Ştiam că dacă îţi dau destule ocazii s-ar 
putea să profiţi de una dintre ele şi să-mi 
mărturiseşti adevărul. 

— Vrei să spui că tot ce ai zis a fost 
intenţionat? Şi în toată perioada asta, cât se 
străduia să nu-l rănească, el ştiuse tot? Ai încercat 
să mă prinzi în capcană! 

— Cum poate adevărul să fie o capcană, 
Claudia? începu s-o mângâie pe faţă. Ştii că voiai 
să-mi spui... 

— Mi-ai fi putut spune! 


— Era treaba ta să spui, nu a mea. 


— Şi dacă nu ţi-aş fi spus niciodată? 

— Ei bine, atunci ţi-aş fi respectat tăcerea. 

— Şi cum e cu toată treaba asta cu a avea 
copilul tău? Era cumva doar o modalitate de a mă 
face să-ţi spun...? 

— Nu fac promisiuni pe care nu intenţionez 
să le păstrez, zise Morgan. În ceea ce mă priveşte, 
nu s-a schimbat nimic. Dar pentru tine? 

— Trebuie să mă urăşti... Ştia că ea asta ar 
simţi dacă situaţia ar fi inversată. 

— Eu te-am rănit şi tu ai făcut ce puteai la 
momentul potrivit, îi spuse el, înţelegător. 
Bineînţeles că am fost supărat! Am fost extrem de 
furios la început, acesta fiind motivul pentru care 
am continuat să vreau să aflu lucruri despre tine. 
Nu mi-am dat seama că va fi nevoie de doi ani ca 
destinul să ne apropie din nou... Până la urmă, 
oricine ar fi fost tatăl copilului, din cauza mea ai 
căzut şi l-ai pierdut... 

— Oh! spuse ea şi simţi cum pământul se 
prăbuşeşte la picioarele ei. 


— Nu ţi-a fost greu să provoci altora durere, 


nu-i aşa? continuă Morgan. Ei bine, poate acum ar 
fi timpul să provoci şi plăcere... Nu? 

Spunând asta, îi sărută gura şi Claudia se 
gândi că nu era deloc momentul potrivit pentru a-l 
lămuri cum stăteau lucrurile. N-ar fi vrut pentru 
nimic în lume, să spună ceva care l-ar fi făcut să 
creadă că este o persoană cu adevărat imorală. 
Avea nevoie de el, de pasiunea lui, care ar fi putut 
s-o vindece, de dorinţa prin care şi-ar fi putut 
exprima remuşcarea. 

Morgan o luă în braţe şi o aşeză pe genunchii 
lui. Claudia se agăţă de gâtul lui şi, după ce Îi 
răspunse la sărut, îi scoase cămaşa, dezgolindu-i 
pielea fină, care acoperea muşchii bine dezvoltați. 

— Dezamăgită? întrebă el. 

Privirea ei surprinsă cobori către gura lui 
arcuită într-un zâmbet. 

— Unor femei nu le plac bărbaţii care au 
grijă de aspectul lor... 

Claudia credea că glumeşte. Doar nu insinua 
că ea s-ar putea plânge de construcţia perfectă a 


corpului lui... Sau asta făcea? 


— Ştiu, spuse ea. Dar mie îmi place aşa cum 
eşti. Îi mângâie pieptul dezgolit, coborând 
degetele spre centura de la pantaloni. 

— Acum, e rândul meu, zise el şi imediat îi 
ridică rochia şi o ajută s-o dezbrace. 

Întinse mâna după o şuviţă din părul ei şi se 
jucă astfel câteva clipe, în timp ce-i privea silueta 
zveltă. Apoi îi cuprinse gâtul într-o mână şi, ca şi 
cum căldura lui i-ar fi topit vertebrele coloanei, 
capul ei se lăsă ascultător într-o parte. 

El îşi apăsă buzele pe acea unduire 
vulnerabilă, sărutând-o îndelung. După aceea, 
privindu-i chipul, îi atinse buzele cu degetul cel 
mare şi le trasă conturul. Răspunzând atingerilor 
lui, buzele ei se desfăcură singure şi el îşi trecu 
vârful degetului peste dinţii ei. 

Cu îndrăzneală, ea îşi lipi mâinile de pieptul 
lui şi-i mângâie pielea, părul uşor ondulat şi 
sfârcurile. 

El scoase atunci un geamăt de plăcere şi cu 
un gest brusc o lipi şi mai mult de el. Claudia îi 


văzu capul apropiindu-se de al ei. Ochii i se 


închiseră cu o secundă înainte ca buzele lui să le 
acopere pe ale ei. Morgan înclină capul şi se 
cufundă în căldura gurii ei. 

Claudia se topi sub atingerile lui. Niciodată 
nu mai fusese sărutată şi mângâiată atât de 
complet. Niciodată. Sărutul lui părea să scoată şi 
ultima picătură de viaţă din corpul ei, umplând-o 
totodată cu un foc nou. 

Gura lui porni apoi pe gât, apoi spre curbura 
sânilor acoperiţi de sutienul cu dantelă fină. Îl 
desfăcu fără greutate cu o singură mână şi clicul 
pe care-l făcu îi sună plăcut Claudiei în urechi, 
decizând să închidă ochii, pentru a se bucura mai 
bine de ce i se întâmpla. 

Dar nimic nu se întâmplă şi ea deschise ochii, 
puţin speriată. Oare de ce se oprise Morgan din 
chinul dulce la care o supunea? Deschise ochii cu 
greu şi observă că bărbatul îi studia faţa cu o 
privire plină de dorinţă. 

Când bărbatul avu atenţia ei completă, 
începu să-i sărute sânii, s-o mângâie cum n-o mai 


mângâiase nimeni, niciodată. 


— Pot să-ţi simt inima bătând, spuse el, 
privind-o adânc în ochi. 

Dar n-o lăsă să răspundă, pentru că o sărută 
din nou şi din nou, parcă fără să se mai sature de 
ea. 

— Vezi, câteva momente sunt tot ce trebuie, 
spuse el câteva ore mai târziu, când amândoi se 
priveau epuizați şi mulţumiţi. Câteva momente 
repetate la intervale regulate. 

— Da, dar concepţia nu se produce de prima 
dată. Şi oricum, acum nu era momentul propice să 
rămân însărcinată. 

— Ştiam că nu vrei să facem dragoste. Pentru 
asta era momentul potrivit, nu-i aşa? Acum, ai 
avut parte de plăcere şi să nu încerci să-mi renegi 
responsabilitatea pe care mi-o datorezi... 

— i-o datorez...? Claudia abia se putea 
concentra la cuvinte. 

— Oh, e o datorie veche. În legătură cu banii 
aceia pe care ţi i-am dat cu câţiva ani în urmă şi tu 
i-ai cheltuit pe toţi... Banii cu care mi-am 


cumpărat obligaţia de la mama nepotului meu... 


— Oh, acei bani... murmură Claudia. O să... 
ti-i dau înapoi, se oferi ea, vinovată. 

— Bineînţeles că aşa ai să faci. Dar în cel mai 
intim şi potrivit mod. Îşi pecetlui cuvintele cu 
sărutări scurte şi dese pe pântecul ei. Copilul 
acesta va fi cadoul nostru reciproc. Şi astfel, poate 


vom reuşi să uităm ce s-a întâmplat... 


Capitolul 9 


— Şi cam ce planuri concrete ai făcut? Ce ai 
de gând să faci cu serviciul tău, atunci când se va 
naşte copilul? Să angajezi o armată de bone? 
Creşă? Sau te aştepţi ca eu să plătesc pe cineva 
care să stea permanent cu el? 

Claudia înghiţi cu greu ouăle pe care le 
gătise şi încerca să găsească o linişte după care 
tânjea, dar părea să fie un lucru prea greu de 
obţinut acum. 

— Ce-i ăsta? Un interogatoriu? 

Se întoarse spre masă, de unde îşi luă 


cafeaua şi scoase pâinea din prăjitor. Îi dădu 


ambele felii lui Morgan şi mai puse una pentru ea, 
dar nu fiindcă îi era foame, ci pentru a zăbovi mai 
mult cu altă îndeletnicire, până va trebui să 
înfrunte din nou privirea albastră, pătrunzătoare, 
a bărbatului aşezat în faţa ei. 

N-avea de gând să-i dea ocazia s-o tachineze 
din cauză că nu-şi făcuse planuri pe termen lung. 
Asemenea precauţii nu fuseseră luate în seamă cu 
o săptămână în urmă, în clipa în care cedase în 
faţa seducţiei lui, iar acum, Claudia încerca să le 
amâne cât de mult posibil. Singurul ei gând de 
atunci fusese că bărbatul promisese să-i iubească 
bebeluşul şi astfel exista o posibilitate ca, în timp, 
să înceapă să iubească şi mama bebeluşului... 

Era o fantezie nebunească. Nu putea crede 
că dorinţa şi vina pot constitui un fundament 
pentru dragoste. La cât de sincer era în felul lui de 
a acţiona, Claudia era sigură că, dacă Morgan ar fi 
iubit-o, i-ar fi spus-o fără să ezite. Dar din relaţia 
lor lipsea un amănunt vital: încrederea. De partea 
lui era greşit plasată, iar a ei era reţinută. Ca 


iubit, Morgan era incitant, pasional, tandru, dar 


Claudia nu putea uita că fusese atâţia ani un 
conducător, un ambițios brutal, un încrezut, aşa că 
partea maleabilă şi înţelegătoare pe care o 
prezenta acum era doar o faţadă. Claudia ştia că 
niciodată firea lui dictatorială şi cinică nu va putea 
fi reprimată în totalitate. Cu atât mai mult când 
ştia că avea să-i mărturisească într-o zi câteva 
lucruri pe care era sigură că nu le va vedea cu 
ochi buni. 

Cântărind riscurile, Claudia îşi spusese că 
era mai indicat să amâne momentul adevărului, 
dorind să se încarce de fericire sufletească pentru 
iarna care va veni. 

Cel puţin, atunci când va avea copilul, va 
avea o legătură mult mai puternică cu el, una 
emoţională, care îi va putea permite să-l revadă şi 
poate să-l şi recâştige. Morgan era în stare să 
ajungă s-o renege pe ea, dar Claudia ştia că 
niciodată nu-şi va renega copilul. Era un gest 
egoist din partea ei şi probabil unul imoral, dar 
avea de gând să înşele soarta. 


— Doar din pur interes: dimineaţa eşti 


morocănoasă, nu-i aşa? întrebă Morgan, cu 
blândeţe, în timp ce-şi savura micul dejun. Cu 
cămaşa descheiată şi nebărbierit de o zi, arăta 
incredibil de sexy şi de stăpân pe sine, în timp ce 
Claudia, îmbrăcată deja în uniforma ei de serviciu, 
se simţea prea formală pe lângă el. De asta nu m- 
ai lăsat până acum să petrec noaptea aici? Ți-era 
teamă că aş fi fost dezamăgit dimineaţă? 

Nu, îi era teamă că va deveni din ce în ce mai 
ataşată de el. Îi era teamă că, după o noapte de 
dragoste cu el, va dezvălui mai multe lucruri decât 
dorea şi decât era necesar. Atâta timp cât reuşea 
să se menţină mai rece în ceea ce priveşte relaţia 
cu el, lucrurile se aflau încă sub control. Dacă era 
independentă şi uşor detaşată de ceea ce se 
petrecea între ei şi pe el îl ţinea oarecum în 
suspans pentru ceea ce se va întâmpla, Claudia 
ştia că va reuşi astfel să menţină interesul unui 
bărbat care era mereu stârnit de o nouă 
provocare. 

În noaptea care trecuse, după o partidă de 


amor, Morgan adormise în braţele ei şi ea îşi 


spusese că îşi poate permite luxul de a rămâne 
trează, pentru a-l privi dormind, pentru a se 
bucura o clipă în linişte de trupul lui, de somnul 
lui frumos. Dar adormise şi ea şi se trezise abia 
dimineaţa, sub mângâierile lui experimentate, în 
faţa râsului lui satisfăcut. Ştia prea bine că astfel 
încălcase regulile ei nescrise şi mai ştia că 
Morgan dorise să facă acest lucru parcă pentru a 
evidenția faptul că regulile trebuie stabilite cu 
voce tare şi de comun acord. 

— Poate tu îţi permiţi să hoinăreşti de colo- 
colo dimineaţa, dar te rog să nu uiţi că eu sunto 
simplă angajată. Dimineaţa sunt foarte grăbită şi 
n-am timp să... să... 

— Să te bucuri de o trezire minunată? De 
aceea te-am trezit înainte ca soneria ceasului să se 
declanşeze. Şi din câte îmi amintesc eu, am 
calculat fiecare clipă şi nu cred că din cauză că am 
făcut dragoste cu tine vei întârzia la muncă. De 
fapt, cred că ai putea să te mai odihneşti câteva 
minute, altfel vei ajunge chiar foarte devreme. Nu- 


ţi face griji în legătură cu vasele, o să le spăl eu. 


Nu vrei să mai mănânci şi altceva în afară de o 
singură felie de pâine? întrebă el. 

Acum se părea că încearcă să-i stabilească 
dieta, aşa cum făcea şi cu programul de somn. 

Claudia simţi cum se înfurie. Oare era 
pregătită să-i acorde acestui om imposibil care îi 
făcuse ultimii doi ani un calvar, un colţ din viaţa 
ei? Ei bine, răspunsul era da. 

— Doar atât mănânc dimineaţa. 

— Dar acum va trebui să-ţi suplimentezi 
dieta. Va trebui să mănânci cereale cu lapte şi 
fructe proaspete. 

— Am o dietă perfect echilibrată, dacă te 
interesează. Plus de asta, încă n-am rămas 
însărcinată. 

— Cum ştii asta? 

Claudia se îmbujora în timp ce încerca să 
rămână calmă şi să ronţăie din felia de pâine 
prăjită. 

— Metoda clasică. 

— În dimineaţa asta? spuse el, după o tăcere 


scurtă. 


— Da. 

Luă o înghiţitură de cafea şi încercă să-şi dea 
seama dacă lui Morgan îi pare bine sau rău că nu 
rămăsese însărcinată. Cine ştie? Poate dorea să 
dea înapoi. Încă mai era timp... 

— Ar fi trebuit să spui ceva. Te... simţi 
incomod? Pentru Dumnezeu, Claudia, să ştii că nu 
sunt disperat după sex. Poţi să-mi spui când nu 
vrei; poţi... să... 

Vocea lui era iritată şi se vedea că era 
deranjat de situaţia creată. Claudia îl privi şi 
constată cu bucurie că se simţea jenat şi chiar 
roşise uşor. 

— Mă bucur să aud asta, spuse ea 
satisfăcută, când îl observă că se colorează şi mai 
mult în obraji. 

— Puteai să-mi spui că te doare capul sau... 
să inventezi altceva, dacă nu voiai să facem 
dragoste, spuse el. 

— Eufemisme, Morgan? Nu credeam că eşti 
genul care să dorească să audă lucruri false. 


— Eu nu vreau asta, dar m-am gândit că 


poate tu te-ai simţi mai bine astfel. Oricum, de ce 
nu mi-ai spus că eşti în perioada aceea? 

Oh, la naiba cu bărbatul ăsta afurisit! 

— N-am ştiut pană nu am făcut duş 
dimineaţa asta! 

O altă greşeală, îşi spuse ea, fiindcă figura lui 
se coloră şi mai mult. 

— Şi pentru că şi tu doreai să facem 
dragoste. Vezi, instinctele mele nu m-au păcălit în 
privinţa asta, nu-i aşa? Aşa că, ce se întâmplă? 
Spune-mi. Vrei să afli ce simt eu referitor la treaba 
asta? Te aştepţi să-ţi spun că n-o să mai fiu în 
preajma ta decât atunci când vei redeveni 
disponibilă din punct de vedere sexual? 

— Morgan... 

— Pentru că dacă asta gândeşti, Claudia, să 
ştii că mă insulţi pe mine şi te insulţi şi pe tine. Ţi- 
am spus încă de la început că relaţia asta nu va fi 
o aventură. Nu contează nicio perioadă din lună 
pentru mine. Dacă nu vrei să facem dragoste, 
putem petrece timp împreună şi să ne putem 


bucura totodată şi de apropiere fizică. 


— N-am vrut să... 

— Bine, spuse el, luând ceaşca de cafea în 
mână. Atunci, rămâne stabilit. Luă o înghiţitură şi 
făcu o grimasă. E nescafe? întrebă el. 

— Dacă nu-ţi place, ştii ce ai de făcut, spuse 
ea, înţepată. Poţi să nu te mai autoinviţi la micul 
dejun. 

— Se pare că va trebui să-ţi cumpăr un 
aparat automat şi să te învăţ cum se face cafeaua 
adevărată. 

— Dacă o să consider că am nevoie de aşa 
ceva, o să-mi cumpăr singură, spuse ea, cu ochii 
scăpărând. 

— Atunci, va trebui să mă asigur că alegi 
unul bun. Claudia, de ce ne tot certăm? Crezi că 
astfel mi-ai lua gândul de la lucrurile importante? 
Ca de exemplu, de la ce vei face atunci când vei 
rămâne însărcinată, în cele din urmă? 

În cele din urmă! O spusese de parcă era o 
sarcină grea, care necesita mult timp pentru a fi 
dusă la îndeplinire. 


— Ei bine, atunci de ce n-aş renunţa la slujbă 


şi m-aş muta la tine? spuse ea. Doar te-ai oferit să 
mă susţii atât material cât şi fizic pe toată 
perioada sarcinii. Din moment ce eu o să duc toată 
greutatea sarcinii, e normal ca tu s-o duci pe cea 
financiară. Mi se pare practic astfel. 

— De acord, spuse el. 

— De acord? O clipă, răspunsul lui o 
deconcertă, după care înţelesul i se limpezi. Eşti 
de acord? 

— Cred că e o idee excelentă. Dar de ce să 
aşteptăm până rămâi gravidă? continuă el. De ce 
să nu te muţi de acum? 

— Să mă mut? Cu tine? Adică... să trăiesc cu 
tine? 

Claudia era atât de neîncrezătoare, încât 
Morgan o privi mai atent când spuse: 

— De ce nu? Mie mi se pare o idee chiar mai 
bună decât a ta. Nu doar că ar rezolva problema 
şederii tale, dar te-ar ajuta să te şi acomodezi, 
până ce hormonii tăi n-or s-o ia razna. Dacă vei 
locui cu mine, n-o să mai fie nevoie să plăteşti 


chirie, să faci piaţa sau curăţenie prin casă... nu 


va trebui să mai munceşti deloc. Gândeşte-te la 
avantejele pe care le vei avea. Slujba ta e una 
stresantă şi solicitantă, îţi trebuie energie şi 
devotament ca să faci lucrurile bine, iar treaba 
asta te slăbeşte. Te-am văzut la lucru. Eşti foarte 
meticuloasă. Uiţi să mănânci atunci când eşti 
ocupată şi te concentrezi mereu să anticipezi 
următoarea problemă. Să ştii că am mai trecut 
prin asta şi sunt familiarizat cu faptul că o viaţă 
lipsită de griji asigură o concepţie cât mai rapidă. 
Plus de asta, te asigur că îţi voi da tot ce este 
necesar, plus libertatea de a te bucura de un venit 
lunar, doar al tău. Ai mânca la ore potrivite, 
mâncare gătită în casă, ai dormi bine şi ai fi 
relaxată... 

Douăzeci de minute mai târziu, Claudia se 
holba la uşa apartamentului ei, care fusese închisă 
în mare grabă de Morgan. Simţea că picioarele n-o 
mai susţin. Crezuse că bravează, când îi oferise 
acest rol de amantă plătită. Oh, da! Ea aşa văzuse 
totul. Cum s-o fi făcut? Doar îi spusese clar ce voia 


de la ea şi pentru ce o lua în casa lui. 


Şi el se răzbuna, îşi dădea seama. Şi el se 
răzbuna pentru faptul că nu-i spusese de la 
început că nu aştepta copilul lui Mark. Şi el se 
răzbuna, dar ea avea să-i deturneze planurile. 

Acceptase. Şi nu doar fiindcă voia să-l 
enerveze şi să-i arate că nu se joacă uşor cu ea. 
Voia să-l aibă aproape, pentru că simţea că-l 
iubeşte tot mai mult, cu fiecare clipă care trece. 

— Dar Claudia, am crezut că eşti fericită aici! 
spuse Simon Moore, când Claudia îi înmână 
demisia ei. Şi ce se va întâmpla cu publicitatea de 
la competiţie? Totul este pregătit şi va ieşi bine 
doar datorită contribuţiei tale. A fost ideea ta încă 
de la început! 

— Am o lună de preaviz, după cum prevede 
contractul meu de muncă. Aşa că voi fi aici pe 
perioada concursului şi chiar câteva zile după... 
dacă nu cumva găseşti pe cineva care să mă 
înlocuiască mai repede... 

Simon se încruntă. 

— Eu cred că o să dureze chiar mai mult, 


spuse el. Şi oricum, nu vreau să te flatez 


spunându-ţi asta. E un fapt dovedit. Încă nu mi-ai 
spus de ce pleci. 

— Este o problemă personală. Vreau să ştii 
că m-am simţit foarte bine lucrând aici, dar acum 
se întâmplă ceva important în viaţa mea şi vreau 
să mă concentrez asupra acelui lucru... 

— Ai câştigat cumva la loterie? Sau ai intrat 
cumva în posesia vreunei averi...? 

— Oh, nu, nimic de genul ăsta, spuse ea, 
simțindu-se vinovată că nu este în stare să-i 
destăinuie şefului ei ce se întâmpla de fapt. Ştia că 
oricum va afla curând. Şi el şi toată lumea. S-ar 
putea ca pe viitor să lucrez ca reprezentant în 
relaţii publice pe cont propriu, adăugă ea. 

Morgan îi sugerase că ar putea face asta. Îi 
spusese că dacă traiul alături de el avea să se 
dovedească plictisitor şi fără perspective pentru 
ea, putea profita de ceea ce-i punea el la dispoziţie 
şi putea amenaja un birou acasă la el, de unde 
putea desfăşura o muncă în relaţii publice pe cont 
propriu. 


— Dar ştii, nu cred că putem face asta, spuse 


Simon, stânjenit. Munca noastră se desfăşoară în 
hotel şi... 

— Oh, nu, nici nu mă gândeam la asta. 
Speram doar să-mi poţi da o recomandare, dacă va 
fi cazul, bineînţeles. 

Morgan o sună mai târziu în ziua aceea, dar 
nu ca să-i şoptească cuvinte dulci, ci ca s-o 
informeze că a vorbit cu un jurnalist, căruia i-a dat 
ştirea relaţiei lor. 

— Dar eu n-am fost de acord... 

— Ai spus că o să laşi toate detaliile în seama 
mea. Eu sunt o ştire de senzaţie. De obicei sunt 
sincer cu presa şi prefer ca veştile să se afle direct 
de la mine. Oricum, s-ar fi aflat în scurt timp de 
legătura noastră. 

— Doar pentru asta m-ai sunat? întrebă ea, 
nervoasă. 

— Da, minţi el. În afară de faptul că am 
angajat o firmă de transport să te ajute să-ţi muţi 
lucrurile în seara asta. N-ar trebui să dureze mult, 
mai ales pentru că n-ai avut timp să-ţi cumperi 


mobilă. Aş veni eu să te iau, dar am o întâlnire 


târzie, aşa că îţi voi trimite o maşină pe care poţi 
s-o conduci până aici. Ne vedem la cină pe la ora 
opt, bine? Sun-o pe menajera mea şi spune-i dacă 
ai vreo preferinţă în ceea ce priveşte mâncarea. 

Era prea rapid pentru ea. Închisese înainte 
să aibă şansa de a-i trânti telefonul în nas. 

Claudia nu avea cunoştinţe în Wellington, cel 
puţin nu unele destul de apropiate, încât să le facă 
confidente în ceea ce priveşte viaţa ei. Treaba asta 
o făcea să se simtă ciudat, într-un fel, dar îi 
permitea să fie şi izolată de părerile celorlalţi, să- 
şi permită luxul de a lua decizii pe cont propriu şi 
de a suporta de una singură consecinţele. 

Bineînţeles că îi va fi foarte greu să se 
obişnuiască să fie din nou în ochii presei, dar îşi 
spuse că va trece şi perioada asta. Până la urmă, 
conta doar că va locui cu Morgan, bărbatul pe 
care începuse să-l iubească atât de mult. 

Uitase cu totul de maşina promisă de el, dar 
cheile care îi fură livrate acasă, în momentul în 
care aştepta ca băieţii de la transport să-i ridice şi 


ultima cutie. Împachetă ultimele lucruri pe care le 


avea şi cobori să vadă maşina. 

În loc de una modestă şi obişnuită, în faţa 
clădirii o aştepta aceeaşi Corvette, de culoare 
verde pe care Claudia o admirase în reprezentanța 
sa. Deja trecătorii erau atraşi de ea. 

La început a crezut că e doar un vis de-al ei, 
dar îşi dădu seama că e realitate când se aşeză în 
spatele volanului şi căută în torpedo, după 
scrisoarea pe care băiatul care-i livrase maşina îi 
spusese că este acolo. 

Dacă n-ar fi fost deja îndrăgostită de Morgan, 
s-ar fi îndrăgostit acum cu siguranţă, când ar fi 
văzut scrisul provocator din bilet: 

„De câte ori mă uit la maşina asta, mă 
gândesc la tine. Nu-mi pot închipui că altcineva ar 
putea s-o aibă şi din cauza asta, se joacă prea 
mult cu puterea mea de concentrare. O maşină 
sexy pentru o tipă şi mai sexy. Bucură-te de ea!” 

Şi aşa avea să şi facă. Cu neruşinare! 

La început, încercările ei fură unele timide, 
dar se obişnui curând cu manevrele şi o conduse 


în fiecare zi pe Marine Drive, descoperind 


plăcerea de a conduce o maşină seducătoare şi 
puternică. În spatele volanului, înţelese obsesia 
care pusese stăpânire pe Chris. Dar, spre 
deosebire de el, încercă să rămână cât mai sigură 
pe ea şi să conducă cât mai corect. 

Primele săptămâni în care se făcu publicitate 
pe seama faptului că era amanta lui Morgan 
Stone, nu fură chiar atât de greu de îndurat 
precum crezuse. 

În primul rând, din cauză că maşina luxoasă 
a Claudiei şi nu statutul ei actual, atrăsese mai 
mult atenţia presei, spre amuzamentul lui Morgan 
şi spre nefericirea ei. Cea mai provocatoare 
speculație a fost aceea că Morgan îi dăruise 
Claudiei o astfel de maşină pentru a o antrena să 
participe la competiţia Concursul 500. 

În acele câteva săptămâni, Claudia trăi 
plăcut, într-un glob subţire de fericire, 
considerând fiecare zi ca pe un dar nemeritat, pe 
care Morgan i-l făcea mereu cadou. Cu cât se 
apropia mai mult competiţia, cu atât era mai 


înverşunată în munca ei, mai exigentă, şi regreta 


tot mai mult timpul pe care aceasta i-l răpea din 
viaţa de basm pe care o trăia alături de Morgan. 

Bineînţeles, lucrurile nu puteau rămâne aşa 
pentru totdeauna, astfel că inevitabilul se produse 
într-o după-amiază, când Claudia reveni mai 
devreme de la muncă, dorind să folosească 
calculatorul lui Morgan, pentru a lucra într-un 
program ultima prezentare pentru concurs. 

Intră în dormitor şi-şi aruncă jacheta pe un 
scaun, începând să-şi descheie nasturii de la 
cămaşă, gândindu-se în ce rochie să-l întâmpine în 
seara aceea pe Morgan. Din moment ce el lucra 
mai puţin decât ea, ajungea de obicei primul 
acasă, iar acum abia aştepta să-l surprindă. 
Simţea tot timpul că trebuie să menţină elementul 
surpriză, fiindcă altfel ar pieri noutatea relaţiei şi 
odată cu ea şi ea din viaţa lui. 

În acel moment, Mark ieşi din baie şi Claudia 
îngheţă, privindu-i vinovată trăsăturile frumoase. 

Bărbatul o privea supărat. 

— Mi-au spus, dar eu n-am crezut, spuse el, 


cu ciudă în glas. Am crezut că era o glumă 


proastă. Dar e adevărat, nu? Locuieşti aici. Te 
culci cu el... 

— Eu... nu mă aşteptam să te întorci aşa 
curând, spuse ea repede. Tatăl tău a spus că vei 
petrece încă o săptămână în Europa... 

— Vrei să spui că treaba asta e doar 
temporară? Aveai de gând să te muţi de aici până 
la venirea mea, astfel încât eu să nu ştiu nimic 
despre tot ce se întâmplă acum? 

— Nu! spuse ea, oripilată. Abia acum îşi 
dădea seama de complicațiile acestei relaţii. Până 
acum nu voise să se gândească mai departe de 
clipa pe care o petrecea la pieptul lui Morgan, dar 
acum era clar că ar fi trebuit s-o facă. Eu... sunt 
aici doar de câteva săptămâni... S-a întâmplat, 
explică ea, simțind cum mâinile îi tremură 
frenetic. 

— Nimic nu se întâmplă pur şi simplu, în 
ceea ce-l priveşte pe tata. El are întotdeauna un 
motiv bun pentru a acţiona. Se uită prin cameră. 
Pentru numele lui Dumnezeu! Am fost plecat o 


singură lună! Când am plecat, nici măcar nu vă 


cunoşteaţi. 

— Eu n-am dat de înţeles asta, protestă ea. 

— Atunci, cum ai pus tu problema? întrebă el, 
furios, împingând-o spre pat. N-a mai adus nicio 
femeie aici, deci cred că vi s-au aprins serios 
călcâiele unul după altul. Nu puteţi sta unul fără 
altul nici măcar o zi, nu-i aşa? Sau poate 
cunoscând mania tatălui meu de a schimba 
femeile... 

— Mark! Claudia era îmbujorată, iar Mark îşi 
trecu o mână prin păr. 

— Nu credeam că eşti atât de... Cum ai 
putut, Claudia? Pentru numele lui Dumnezeu! Tata 
e destul de bătrân ca să... 

— Dacă spui că e destul de bătrân ca să-mi 
fie tată, să ştii că o să te plesnesc. Şi în primul 
rând, să ştii că nu e adevărat. E tatăl tău, nu al 
meu, Mark. Pentru mine e un bărbat matur, 
inteligent şi foarte incitant. 

— Dar... tata? Doar ţi-am spus că aşa e el! 
Pentru el, femeile sunt doar un alt mod de a se 


relaxa. Niciodată nu se implică mai mult de atât. 


Până la urmă, după agonia în care ai trăit cu 
Chris, mă mir că ai acceptat să te implici într-o 
asemenea relaţie. Când am vorbit cu prietena ta 
care a preluat sarcinile de la hotel, mi-a spus că ți- 
ai dat demisia. 

— Pot să-mi găsesc o altă slujbă, Mark! 

— Ce Dumnezeu l-ai lăsat să-ţi facă? 

— Nimic, murmură ea. Am făcut totul din 
proprie iniţiativă. 

— Oh, Doamne, eşti îndrăgostită de el! Părea 
mai îngrozit ca niciodată. Oh, Claudia, prostuţo! 
Cât crezi că va dura? 

— Nu contează... 

— Ba da, contează, spuse el, luând-o în braţe 
şi, lipind-o de trupul lui, o lăsă să se elibereze de 
lacrimi. O îndepărtă puţin ca s-o privească şi, 
văzându-i nasturii decheiaţi de la bluză, începu să 
i-i închidă, aşa cum face un părinte unui copil 
ascultător. O iertase. Oh, Claudia, dacă tot te 
îndrăgosteai de cineva, de ce n-o făceai de cineva 
care să nu-şi bată joc de sentimentele tale? De ce 


naiba nu te-ai putut îndrăgosti de mine? 


— Pentru că tu nu eşti îndrăgostit de mine, 
spuse ea, aproape zâmbind. 

— Nici el nu e. 

Fără să-şi dea seama ce se întâmplă cu ea, 
Mark termină să-i încheie nasturii şi se aplecă să-i 
sărute buzele care tremurau. 

Câteva secunde mai târziu, Claudia privea 
îngrozită ochii albaştri ai lui Morgan, care intra 


exact în acel moment în cameră... 


Capitolul 10 


— Ia-ţi mâinile de pe ea! 

Mark avea mâinile pe umerii Claudiei, atunci 
când văzuse că tatăl lui intrase în cameră. Şi nu şi 
le retrase nici când ea începuse să explice de ce 
venise mai devreme acasă. 

În spatele ei, Mark rămase tăcut, ca şi cum 
mâinile pe umerii ei erau un fel de tachinare 
adusă tatălui său. 

— Şi am intrat aici, spuse Claudia şi l-am 


găsit pe Mark. 


— Înţeleg, spuse Morgan, şi se apropie de cei 
doi, parcă aducând cu sine pericolul. Chiar mă 
întrebam de ce te-ai comportat aşa ciudat în după- 
amiaza asta, spuse el către fiul lui. Irene mi-a zis 
că te-a informat că eram în reprezentanţă. I s-a 
părut ciudat să suni în drum spre aeroport şi nici 
măcar să nu te deranjezi să treci pe la birou ca să 
mă saluţi... 

— Ştiai prea bine unde mă duc. 

Morgan se crispa şi Claudia îşi dădea seama 
că se află între cei doi bărbaţi, pe post de scut. 

— De ce nu ne-ai anunţat că ţi-ai mutat 
venirea cu o săptămână? întrebă Morgan. 

O săptămână? Claudia înghiţi cu greu. Oare 
de ce Morgan n-o avertizase şi pe ea că Mark va 
veni aşa repede? Oare intenţionase, aşa cum 
spusese Mark, că vrea să scape de ea înainte de 
venirea lui? 

— M-am gândit să te surprind. În schimb, eu 
am fost cel surprins. 

— 'Ţi-am spus să-ţi iei mâinile de pe ea. 


Comanda lui Morgan nu mai era un ordin. 


Devenise o ameninţare. 

— Morgan, doar vorbeam... 

— Oh, aşa se numeşte acum? întrebă el 
sarcastic, arătându-i un nasture pe care Mark nu-l 
încheiase bine. 

— Mă schimbam... 

— În ceva mai confortabil pentru Mark? 

— Nu, bineînţeles că nu. El... habar n-aveam 
că o să ne întâlnim... 

— Tremuri, Claudia. Eşti nervoasă? 

— Bineînţeles că e nervoasă, dacă stai aşa 
lângă ea, ameninţând-o ca un gigant, spuse Mark 
nervos: ce naiba se întâmplă cu tine? Dă-te la o 
parte! 

— De ce nu faci tu asta? 

Claudia văzu cum mâna care îi arătase 
nasturele zvâcni în pumn spre Mark. 

— Nu, Morgan, nu face asta, spuse ea. Îşi 
ridică ambele mâini şi-i prinse pumnul. N-avea de 
gând să fie răspunzătoare pentru o ceartă între ei. 

— Nu, ce? Să nu-i dau băiatului ce merită? 


întrebă el. 


— Nu te purta prosteşte. Nu e ceea ce crezi... 

— Mark nu te săruta şi nu te dezbrăca pe 
pat? Pe patul meu? Pe patul nostru? 

— El doar încerca să fie drăguţ... 

— La naiba cu asta! Morgan o trase pe 
Claudia de mână şi o luă lângă el. 

— Nu, Mark, nu face asta... Claudia îl opri 
când el făcu un pas în faţă. Morgan, te rog, măcar 
tu să nu faci asta, îi spuse ea acum bărbatului care 
o ţinea lângă el. Gândeşte-te ce faci... 

— Ştiu exact ce fac. Încerc să clarific situaţia 
tuturor. Tu poţi avea prietenia, Mark. Dar orice 
altceva e al meu. Ea ea mea! 

Ca să ilustreze asta, Morgan o luă în braţe şi 
o sărută pasional timp de câteva secunde. Claudia 
încercă să protesteze, dar  atingerile lui 
experimentate o făcură să capituleze şi să se lase 
în voia lui. O eliberă şi o privi satisfăcut cum se 
îmbujorase, după care îşi concentră din nou 
atenţia către fiul lui. Suntem amanți de săptămâni 
întregi. Acceptă asta. Orice speranţă ai avea în 


sensul ăsta e deja pierdută. 


— Claudia? Mark încerca să afle şi părerea 
ei. 

— Haide, micuţo, spune-i cât de mult îţi place 
să faci dragoste cu mine. Spune-i că nu e atracţie 
doar dintr-o singură parte. Spune-i că sunt cel mai 
important bărbat din viaţa ta şi din viitorul tău... 

În tăcerea care se aşternuse, Mark părea să 
se mai fi calmat. Spuse: 

— De ce nu-i dai drumul? Nu vezi că o 
răneşti? 

— Nu, n-o rănesc. Nu-i aşa, micuţo? O trase 
spre el. Îi place să fiu agresiv cu ea. Şi ca să 
evidenţieze treaba asta, o sărută din nou, dur, 
după care atingerile lui se transformară în 
mângâieri. 

— Încă mai purtăm o discuţie, sau ar trebui 
să mă simt să plec? întrebă Mark, când simţi că 
cei doi uitaseră de prezenţa lui. 

— Bună idee, spuse Morgan, gutural. Închide 
uşa în urma ta. 

— Morgan! Claudia încercă să se retragă din 


îmbrăţişarea lui, dar bărbatul n-o lăsă. Mark, îmi 


pare râu... 

— Pentru ce? Că ai ales un bătrân nebun în 
locul unui tânăr viril? E în regulă. Dacă te 
răzgândeşti, ştii unde să mă găseşti. 

Claudia se simţi ofensată de îndemnul lui, 
dar pe Morgan îl amuză toată treaba asta. 

— Stai departe de ea, fiule. Asta dacă ştii să- 
ţi pui în evidenţă latura ta virilă. 

— Ei bine, acum va fi cam dificil s-o fac, 
spuse Mark. Şi eu locuiesc aici, dacă n-ai uitat. N- 
ar fi frumos, ca noi trei... un ménage à trois...? 
ridică o mână a Claudiei şi i-o sărută. 

— Mark... 

Dar avertismentul Claudiei fu ignorat. 

— Ei, haide, tată, nu te-ai împotrivit niciodată 
să împarţi. Claudia se holbă la el, nevenindu-i să 
creadă ce auzea. 

— Din moment ce n-am împărtăşit niciodată 
acelaşi gust la femei, nu văd de ce am face asta 
acum, mai ales că aduci în discuţie vârsta mea. Şi 
chiar dacă am fi avut aceleaşi gusturi la femei, 


niciodată nu mi-a păsat atât de mult încât să-mi 


fac griji. 

— Dar cu Claudia, e diferită situaţia? 

— În ceea ce o priveşte pe Claudia, nici nu se 
poate pune problema de una ca asta. Cred că nici 
virilitatea ta nu te-ar ajuta să-i faci avansuri 
mamei tale vitrege însărcinate. 

— Însărcinată? Mamă vitregă? Mark îl privea 
perplex. 

— Nu ţi-a spus Claudia în timp ce vorbeai cu 
ea că a acceptat să fie mama copilului meu? 

— Eşti însărcinată? Mark îi privea cu o 
grimasă pe faţă. Te-ai căsătorit cu ea pentru că e 
însărcinată? 

— Se pare că fac un obicei din căsătoriile 
astea fulger, nu-i aşa? întrebă Morgan. 

— Opriţi-vă! Amândoi! ordonă ea. E ridicol ce 
se întâmplă! Şi tu, Mark, nu te mai holba atât! 
Bineînţeles că nu suntem căsătoriţi! spuse ea. 

— Dar vom fi, până când se va naşte copilul, 
spuse Morgan. 

— Nici nu se ştie dacă există vreun copil! 


— Asta înseamnă nu? întrebă el. Gândeşte-te 


înainte să vorbeşti, Claudia, pentru că nu 
reacţionez foarte bine la respingeri. S-ar putea să 
nu mai întreb din nou. 

— Numeşti asta întrebare? 

— Ai vrea să mă închin privilegiului pe care 
ţi-l ofer de a face din tine o femeie cinstită? 
întrebă el, rece. 

Claudia simţea că explodează de furie. 

— Ideea de a-ţi vedea faţa la acelaşi nivel cu 
al meu are o altă însemnătate pe moment, spuse 
ea. 

— Înseamnă că acum te-aş putea arunca pe 
pat şi te-aş putea dezbrăca. În fond, nu refuzi 
niciodată nimic din ce vreau eu în pat. După 
câteva minute de mângâieri, tu eşti cea care 
imploră să primească mai mult... 

— A, tată... 

Morgan nici măcar nu-l privea. Avea toată 
atenţia îndreptată către Claudia. 

— leşi de aici, Mark! Asta nu te priveşte pe 
tine. Ei bine, Claudia, acum poţi alege. 


— Vrei să spui că îmi oferi într-adevăr 


posibilitatea asta? întrebă ea, ironic. 

— Eu cred că o să merg la birou, spuse Mark, 
ieşind din cameră. Felicitări, apropo... 

leşi fără ca cei doi să-l ia în seamă. 

— Cum îţi permiţi să crezi că sunt atât de 
promiscuă încât să am o aventură pe la spatele tău 
cu oricine îmi iese în cale? Mai ales cu Mark? 
continuă Claudia să spună, chiar şi când, spre 
uimirea ei, Morgan o luă în braţe şi o depuse pe 
pat, aşa cum ameninţase să facă. Să nu-ţi închipui 
că o să poţi...! 

Dar cuvintele ei rămaseră neterminate, 
fiindcă Morgan se aşeză peste ea cu toată puterea 
corpului său, trimiţându-i fiori pe şira spinării. 
Chiar şi prin îmbrăcăminte, contactul cu pielea lui 
era devastator de excitant. 

Nu mai reuşi să spună nimic, pentru că gura 
lui o acapară pe a ei într-un sărut voluptuos şi 
pasional, abia lăsându-i putere să mai respire. O 
dezbrăcă uşor de haine şi se dezbrăcă şi el. Erau 
goi, întinşi pe pat, unul peste altul, mângâindu-se 


frenetic, cu o foame nebună unul pentru altul. 


— Să nu crezi că asta dovedeşte ceva... abia 
reuşi să spună Claudia, gâfâind uşor. 

— Dovedeşte că mă ierţi, zise bărbatul şi 
începu să-i muşte uşor lobul urechii, coborând 
apoi spre curbura gâtului şi spre sâni. 

— Să te iert... pentru ce...? încercă ea să-şi 
amintească, dar în mintea ei era o ceaţă totală, o 
confuzie care se amesteca acum cu privirea lui 
tulburătoare şi cu sărutările lui ameţitoare. 

— Pentru orice... Pentru tot... 

Începu să-i sărute sânii şi Claudia simţi că 
înnebuneşte de plăcere. Îl lipi şi mai mult de 
trupul ei, simțind că vrea să-l ţină aproape de ea 
pentru totdeauna. 

— Da... oh, da...! 

— Mă ierţi pentru că am fost gelos fără 
motiv? întrebă el, prelungind la nesfârşit plăcerea 
de a o avea în braţele lui atât de supusă şi 
excitată. 

— Da, te iert... 

— Eşti a mea. La naiba, o sărută din nou pe 


gură, de data aceasta posesiv, aproape violent. 


Spune că mă vrei! Spune că vrei să facem 
dragoste în fiecare zi, pentru tot restul vieţii 
noastre! 

— Da! Vreau! 

Spunând asta, se lăsă în voia plăcerii pe care 
Morgan i-o oferea cu atâta generozitate... 

Când se trezi după câteva ore, Morgan 
plecase. Pe noptieră exista şi o altă dovadă, pe 
lângă cea a trupului ei secătuit de puteri, că totul 
nu fusese doar un vis. 

„A trebuit să mă întorc la birou. Să nu te 
aştepţi la o logodnă lungă în cazul nostru. O să am 
grijă să fac programarea la biserică. Restul te 
priveşte pe tine...” 

Ceea ce a făcut-o să tremure de plăcere n-a 
fost conţinutul în sine al biletului, ci semnătura, 
care era diferită faţă de ceea ce-i adresase până 
atunci: 

„Cu dragoste, Morgan”. 

Dragoste? Dintre toate cuvintele pasionate 
care fuseseră spuse între ei, dragostea fusese un 


subiect tabu. 


Dar dacă era adevărat? 

Şi-ar vinde şi sufletul, doar ca aceste cuvinte 
să fie adevărate! Morgan n-avea nicio nevoie să se 
căsătorească cu ea. Căsnicia l-ar face vulnerabil, i- 
ar oferi ei o putere publică şi privată asupra lui, 
putere pe care, ca amantă, niciodată n-avea cum 
s-o obţină. Aşa că, de ce să rişte un bărbat bogat, 
atrăgător şi puternic să se expună atât? Doar 
dacă... 

„Cu dragoste, Morgan” 

Claudia se holbă în continuare la aceste trei 
cuvinte, cu gândurile  răvăşite. Acum era 
momentul pentru destăinuire. 

Dacă Morgan avea să se căsătorească cu ea 
chiar şi după ce îi va spune motivele morţii 
copilului ei, ei bine, atunci va şti cu exactitate că o 
iubeşte cu o tărie şi o pasiune care ar dura o viaţă. 

Se îmbrăcă cu grijă şi conduse până la biroul 
lui Morgan, repetând în gând ce avea să-i spună. 

Ajunsă acolo, secretara, afişând un zâmbet 
conspirativ, o lăsă să intre, fără să-şi mai anunţe 


şeful. 


Bărbatul stătea la biroul lui, studiind un 
dosar. Claudia ezită în cadrul uşii. 

— Morgan? 

El se crispă şi ridică privirea spre ea. Claudia 
intră şi închise uşa în urma ei. Îşi umezi buzele, 
încercând să înceapă să vorbească. Trebuia să 
aibă putere să facă asta. Trebuia să-i spună 
adevărul acestui bărbat care ar fi renunţat la 
multe lucruri importante pentru a oficializa 
legătura cu ea. 

— Morgan, eu trebuie să... 

— Scorpie! izbucni el, ridicându-se de pe 
scaun şi venind spre ea. Scorpie  sadică, 
răzbunătoare şi calculată! 

Claudia nu ştia cum să reacționeze. De ce-i 
spunea vorbele astea? Ce făcuse ca să le merite? 
Nu găsea nimic potrivit de spus şi nu făcea altceva 
decât să se holbeze la el, albă la faţă. 

— Oh, da, se poate să arăţi ca şi cum ţi-ar fi 
rău, scorpie! Eşti o fiinţă care provoacă rău! Ar 
trebui să fii închisă! M-ai lăsat să cred că sunt 


responsabil pentru moartea copilului tău! 


Claudia nu ştia de unde aflase adevărul, dar 
era sigură că, dacă aflase din altă parte şi nu de la 
ea, nu era un deloc lucru bun. 

— Ce dracului ai sperat că o să obţii cu asta? 
Răzbunare? Pentru ce? Pentru mândria rănită? 
Niciodată nu l-ai vrut pe Mark, aşa că să nu-mi 
spui că ţi l-am luat eu! Eu n-am fost niciodată o 
fiinţă pentru tine, nu-i aşa? M-ai folosit atunci, ca 
să negi responsabilitatea ta şi încă încercai să te 
foloseşti de mine! Şi, Doamne sfinte! Cum rămâne 
cu copilul ăsta pe care spui că-l doreai de la mine? 
Era doar o etapă din jocul ăsta macabru al tău: 
„hai să-l facem pe Morgan să sufere?” Sau poate 
nici măcar n-aveai de gând să rămâi însărcinată? 
Poate aveai de gând să mă torturezi cu ceva ce 
ştiai că niciodată n-o să-mi dai? Ei bine, poţi arde 
în iad, înainte ca eu să mai fac ceva în jocul ăsta al 
tău! Mă auzi, Claudia? Poţi putrezi în iad! 

Şi zicând asta, aruncă dosarul pe care-l ţinea 
în mână şi tot conţinutul lui se răspândi pe jos. 
Claudia privi înmărmurită toată această scenă şi 


nu ştiu cum să reacționeze. Se aplecă automat şi 


începu să strângă hârtiile de pe jos, dându-și 
seama că de fapt încerca să se adune pe ea. 

— Ăsta e dosarul meu medical de la spital, 
spuse ea. O zisese în şoaptă, dar el auzi. Cum ai 
reuşit să-l obţii? Niciodată nu-i trecuse prin minte 
că el ar putea afla într-un mod atât de crud ceea 
ce se întâmplase. Parcă doctorii nu eliberau o 
astfel de informaţie. 

— Da, o altă întorsătură a jocului tău de 
răzbunare, spuse el crispat, cu pumnii încleştaţi. O 
să râzi de ce o să-ţi spun: am tras nişte sfori. M- 
am gândit că o să mă ajute să ştiu... ce fel de 
probleme ai putea avea în timp ce mi-ai purta 
copilul în pântec. Mă gândeam să nu te pun în 
dificultatea de a încerca să faci asta, dacă nu erai 
capabilă să duci sarcina până la capăt... 

Oh, Doamne, chiar o iubise! 

— Dar ţi-am spus... 

— Mi-ai spus multe lucruri, Claudia, zise el, 
furios. Nimic din ce mi-ai spus nu e însă demn de 
a fi luat în seamă. 


— Morgan, de asta am venit aici. Am venit 


să-ţi spun... 

— Asta voiai să faci? Ce drăguţ! Ce aveai de 
gând să spui? Hei, Morgan, ia ghiceşte! Până la 
urmă, nu eşti un criminal. le-am minţit tot timpul 
ăsta, doar din plăcerea de a te vedea chinuindu-te! 

— Morgan, te rog, nu vrei să mă asculţi, 
măcar...? 

— Ca să-mi spui mai multe minciuni? Mai 
multe lucruri pe jumătate adevărate? explodă el, 
înfierbântat. A fost greu să aflu şi cine era tatăl 
adevărat al copilului. Dar asta... asta? Pentru o 
clipă, părea gata să vomite, dar se calmă. Nu mai 
vreau să aud nimic, Claudia. leşi afară din casa 
mea. leşi din viaţa mea! 

— Morgan, te iubesc... începu ea să spună, 
cu disperare, iar bărbatul înjură. 

— leşi afară, Claudia! Cât încă mai poţi! Dacă 
n-o faci, să ştii că n-o să mai fiu răspunzător 
pentru faptele mele! Te-aş putea omori foarte uşor 
pentru ceea ce mi-ai făcut! 

Tremurând, ştiind că lăsase totul pentru 


ultima clipă, că pentru ei era acum prea târziu, 


Claudia se întoarse şi merse spre uşă. 

— Şi, Claudia, pleci din relaţaia asta cu 
mâinile goale, ai înţeles? Nu iei nimic! Dacă o faci, 
o să te dau în judecată pentru fraudă şi o să am 
grijă să-ţi distrug toată reputaţia rămasă. Aşa că 
lasă cheile maşinii pe biroul de la recepţie. Ai fost 
bună pentru o vreme, dar nu destul încât să meriţi 
vreo roată, fără să mai pomenesc de toată maşina! 

Claudia se crispa şi se întoarse ofensată spre 
bărbat. Maşina fusese un simbol al fericirii lor 
împreună. N-avea de gând să-l lase să-i răpească 
şi amintirile! 

— Du-te dracului, Morgan Stone! 

Nu-şi amintea cum condusese pe bulevard 
până la casa lui, dar era conştientă că în 
momentul în care coborâse din maşină îi tremurau 
genunchii şi mâinile. Încă mai tremura ca o frunză 
când intră în casă şi ridică receptorul de la 
telefonul care suna. 

— Alo? 

— Ai noroc că mai eşti încă în viaţă, la felul în 


care ai plecat de aici! 


— Tu numeşti asta viaţă? întrebă ea isteric, şi 
îi închise, luând telefonul sus, cu ea, în dormitor. 

În următoarele două zile, Morgan nu mai 
sună şi nici nu apăru pe acasă, iar Claudia nu ieşi 
din dormitor. Sună la hotel şi anunţă că are gripă 
şi transmise toată munca ei înlocuitoarei care 
fusese trimisă. 

Mark veni acasă şi o asaltă cu întrebări, 
arătându-se îngrijorat, dar ea nu voia să vorbească 
cu el, nu putea să-i explice stările prin care trecea. 
Nu putea decât să stea şi să aştepte, ca un animal 
în capcană, căruia îi e teamă să se mişte, îi e 
teamă să nu atragă atenţia prădătorului asupra 
lui... 

În a treia dimineaţă, înainte de a merge la 
birou, Mark făcu presiuni asupra ei. 

— Ce ai de gând să faci, Claudia? Tata stă la 
hotel şi explodează când aude numele tău. lar tu 
stai aici, ca şi cum ai fi ameninţată cu moartea. 
Dacă... va trebui să pleci, unde te vei duce? 

Să-l părăsească pe Morgan? 


Claudia se întrebă dacă el ştia cumva că încă 


se mai află în casa lui. Nu, probabil că dacă ar fi 
ştiut, până acum ar fi angajat câţiva bărbaţi care 
să-l scape de ea. 

— Să plec? N-avea unde să se ducă, realiză 
ea, panicată. Nu putea rămâne la Harbour Point. 
Slujba ei de acolo era pe sfârşite şi, plus de asta, 
el era acolo. Aşa cum îi prezisese că se va 
întâmpla, Morgan o lăsase fără nimic, fără 
nimeni... 

Dintr-odată, în bezna în care erau gândurile 
şi speranţele ei, zări o mică lumină. După câtă 
luptă dăduse pentru a fi cu Morgan, de ce să 
renunţe la el atât de uşor? Doar văzuse cât de 
mult îi respecta pe cei care-l înfruntau, chiar dacă 
n-aveau dreptate. Făcuse un lucru greşit, e 
adevărat. Dar până şi celor mai sângeroşi 
criminali, li se dădea dreptul la apel. Poate că 
acum, când avusese la dispoziţie câteva zile, timp 
în care se putuse calma, Morgan ar fi poate dispus 
să stea de vorbă cu ea... 

Până la urmă, ce pierdea dacă se confrunta 


cu el? Nimic. Dar cum să facă asta, din moment ce 


era atât de hotărât s-o evite? Trebuia să găsească 
o posibilitate de a-l convoca la o întâlnire. Îngustă 
privirea. Tocmai îi venise ceva în minte. 

— Mark, ştii vreun avocat bun? 

— Sigur, dar de ce? întrebă el, nedumerit. 

— Vreau să intentez o acţiune pentru 
nerespectarea unei promisiuni. 

— Nerespectare? Vrei să spui... Tata? 

— Nimeni altcineva nu m-a mai cerut recent 
de soţie, spuse ea, cu o grimasă. 

— Dar, Claudia... Doamne Sfinte! Niciodată 
n-ar... 

— Frai de faţă! insistă ea. L-ai auzit spunând 
că are de gând să se căsătorească cu mine! 

Mark făcu ochii mari. 

— Vrei să fiu martorul tău? Claudia, m-ar 
omori! 

Tânăra îl privi provocator. 

— Dar sunt lucruri pentru care merită să 
Mori, nu-i aşa? 

— Da, da, cred că sunt, zise băiatul. Şi nu 


doar cunosc câţiva avocaţi buni. Unii dintre ei 


chiar îmi sunt datori... Se gândi puţin, după care 
spuse: tu stai aici, Claudia, şi lasă totul în seama 
mea! 

După plecarea tânărului, Claudia reveni cu 
picioarele pe pământ. Nerespectarea promisiunii? 
îi venea să râdă, acum. Nu era deloc un lucru 
serios. Mai ales că Morgan şi cuvântul lui 
cântăreau mai mult decât ea. 

Cu gândul că avocaţii se mişcau întotdeauna 
încet, din cauză că doreau să scoată un profit mai 
mare, se gândi că avea destul timp să se 
răzgândească, în caz că o părăsea curajul. Între 
timp, avea cel puţin impresia că încearcă să-şi ia 
din nou viaţa în mâini. 

Pentru prima dată de câteva zile, reuşi să 
mănânce la micul dejun şi să ciugulească puţin şi 
la prânz. 

După-amiază ieşi pe terasă şi încercă să 
capete o nuanţă aurie peste paloarea pe care o 
avea pielea ei. Aţipi puţin şi o uşă de maşină 
trântită o trezi. Oare era Mark? Se întorsese mai 


devreme, fiindcă se hotărâse să lase totul baltă? 


Ar trebui să-i spună că nu mai e nevoie să facă 
nimic. Se ridică în picioare şi se uită peste 
balustradă, observând îngrozită maşina neagră a 
lui Morgan. În acelaşi timp, auzi: 

— Claudia! Claudia, ştiu că eşti aici! Să nu 
cumva să te ascunzi de mine! 

Îngrozită, încercă să caute ceva cu care să se 
acopere peste costumul de baie, dar îşi aminti că 
nu adusese cu ea halatul. Exact când se gândea să 
intre în dormitor după el, apăru bărbatul. 

— Parcă ţi-am spus să pleci din casa mea! 
urlă el. O măsură cu privirea din cap până-n 
picioare. Văd că mă aşteptai. 

— Nu te flata singur! zise ea. 

— Ce altceva ar putea gândi un bărbat când 
e adus în tribunal de o femeie frumoasă? îi arătă o 
hârtie pe care o ţinea în mână. Ştii ce mi s-a 
întâmplat azi, Claudia? 

Claudia se gândea că poate mai descoperise 
încă o fişă din dosarul ei medical. 

— Doi bărbaţi corpolenţi au dat buzna în 


biroul meu în timp ce acordam un interviu unui 


post TV, interviu pe care tu mi l-ai aranjat. Şi ştii 
de ce au venit? Ca să-mi aducă citaţia de la 
tribunal. Au insistat să spună că mă dai în 
judecată pentru nerespectarea promisiunii şi n-au 
uitat să menţioneze că Mark este martorul tău la 
proces. 

— Serios? întrebă Claudia, care nu îndrăznea 
să-l privească în faţă. Oare ce Dumnezeu făcuse 
Mark? De când erau rezolvate atât de repede 
problemele legale? 

— Acum, spune-mi ce fel de femeie face un 
lucru atât de prostesc? 

O femeie îndrăgostită. 

Tăcerea se prelungea, iar ea îşi dădea seama 
că se îmbujorează din ce în ce mai mult. 

— Una furioasă. 

— Furioasă? întrebă el, cu voce blândă, pe 
când încordarea corpului trăda o stare opusă 
calmului afişat. Nu cred, Claudia. Cu o mână, 
începu să-i traseze linii uşoare deasupra 
decolteului de la costumul de baie. Cred că ştii că 


promisiunea asta nerespectată nu merită atâta 


caz, nu? 

— Morgan, eu... 

— Nu face asta. Nu mă mai minţi! Să nu mă 
mai minţi niciodată! Eşti însărcinată? 

— Cum? întrebă ea, uimită. 

— Costumul ăsta, felul în care arăţi acum, 
vrei să mă pedepseşti pentru că te-am părăsit într- 
o situaţie delicată... 

Oh, Mark! 

Îl privi şi spuse cu sinceritate. 

— Nu. 

— Cum poţi fi sigură? Eşti la ciclu abia 
săptămâna viitoare. 

Niciodată, niciodată nu se va obişnui cu felul 
lui direct de a fi, în cele mai delicate momente. 
Îmbujorată, îi îndepărtă mâna de pe pielea ei. 

— Sunt sigură că probabil nu sunt 
însărcinată. 

„Probabil” şi „sigură” sunt doi termeni 
care se contrazic. 

— De asta ai venit aici? Să discutăm despre 


termeni? 


— Tu m-ai chemat şi eu am venit, spuse el. 

— Eu n-am... 

— Claudia, toată treaba asta e o porcărie, 
spuse el. O să aflu cine e avocatul tău şi o să am 
grijă să fie exclus din Barou. Şi în ceea ce-i 
priveşte pe malacii ăia care au venit azi la mine... 

— Eu... Mark a fost cel care... în dimineaţa 
asta i-am sugerat, dar n-aveam de gând să duc 
asta până la capăt... 

Nu voia să plângă, chiar nu voia, dar 
zâmbetul lui zeflemitor era prea mult pentru ea. 

— Te urăsc, şopti ea, iar el o trase la pieptul 
lui. 

— Şi eu te urăsc. 

O sărută ca să-i arate cât de mult, şi lacrimile 
ei începură să curgă şi mai multe. Oare astfel îi 
demonstra că o ierta pentru tot? Claudia încă nu 
ştia. 

— Îmi pare rău, îmi pare rău, îmi pare rău, 
murmură ea. Am fost nebună - ai avut dreptate, 
am fost nebună să fac asta, dar când mi-am 


pierdut copilul, am înnebunit de durere. Şi chiar 


când m-am vindecat de tot ce s-a întâmplat, n-am 
avut curajul de a te privi în faţă şi a-ţi spune ce s-a 
întâmplat. Şi când... când ne-am întâlnit din nou, 
tot n-am reuşit să-ţi spun. Ştiam că vei fi 
dezgustat. Aveai tot dreptul să te porţi urât cu 
mine şi eu n-aveam nicio scuză pentru ceea ce 
făcusem. De aceea am venit la biroul tău, atunci. 
Aveam de gând să-ţi spun tot. Nu puteam să te las 
să te căsătoreşti cu mine fără să ştii ce s-a 
întâmplat. Nu puteam să te las să crezi că... 

— Eram un ucigaş de copii? 

— Nu, oh, nu spune asta! îl privi în ochi. Îmi 
pare rău! N-o să mă iert niciodată pentru ce ţi-am 
făcut. O să te înţeleg dacă nici tu nu mă vei putea 
ierta... 

— Ba nu, n-o să înţelegi, zise el. 

— O să încerc să te înţeleg... O să fac orice 
doreşti ca să-mi râscumpăr greşeala faţă de tine... 

— Orice, în afară de a pleca şi de a mă lăsa în 
pace. 

— Chiar şi aşa... 


— Şi dacă eşti gravidă? 


— Orice doreşti. 

— Chiar şi un avort? 

Şocul îi îngheţă sângele în vene. Îl privi cu 
ură. 

— Nu! 

— Hm, asta însemnă că n-ai fi în stare să faci 
orice. 

Oare cum putea vorbi cu atâta cruzime cu ea 
şi în acelaşi timp s-o ţină şi în braţe atât de blând. 
Oare asta avea să fie pedeapsa ei eternă? 

— Nu, nu chiar orice, admise ea. 

— Parcă ţi-am mai spus să nu mă minţi, 
Claudia. 

— Încerc! se plânse ea. 

— Încearcă mai mult, spuse el. Mă iubeşti? 

— Da! 

— Poţi să crezi că şi eu te iubesc? 

— Da, spuse ea, în cele din urmă. Altfel n-ai fi 
acceptat să mă mai vezi. Dar asta nu înseamnă că 
o să profit de situaţia asta... 

— Pot să cred asta acum, micuţo, dar sunt 


sigur că în curând toată treaba asta se va 


transforma într-o minciună. O să profiti cu 
neruşinare de slăbiciunea pe care o am pentru 
tine... 

— Să iubeşti nu este o slăbiciune, Morgan, 
protestă ea, nerăbdătoare. Te face mai puternic. 

— E destul de puternică încât să cucerească 
demonii îndoielii, fu el de acord. Chiar şi când te 
uram, Claudia, nu m-am îndoit niciodată că vei fi a 
mea... 

— Morgan... 

— Nu, lasă-mă să spun asta, ca să nu mai 
existe neînţelegeri între noi şi astfel să lăsăm totul 
în urmă. Mi-ar plăcea foarte mult să rămâi 
însărcinată cu copilul meu. Încă îmi doresc să mă 
căsătoresc cu tine, să ştii. Te-am urmărit până aici 
şi te-am prins. N-o să renunţ la tine aşa uşor. Nu 
putem schimba greşelile trecutului, dar cu 
siguranţă putem avea un viitor mai frumos pentru 
noi, dacă amândoi suntem doritori. Am petrecut 
ultimele zile, gândindu-mă, cât de nedreaptă este 
viaţa. Dar până la urmă, mi-am dat seama că 


nimeni n-a spus despre ea că ar fi altfel. În 


dimineaţa asta am început să iau din nou contact 
cu realitatea, Claudia. Am început să funcţionez 
din nou la parametri normali. Şi mi-am dat seama 
că încă mai aveam puterea de a face aceeaşi 
alegere, ca în momentul dinaintea citirii dosarului 
medical. Puteam alege viaţa alături de Claudia sau 
viaţa fără Claudia. Aceeaşi alegere. Aceeaşi 
Claudia. Am început să te cunosc destul de bine şi, 
vezi tu... unul dintre obiceiurile tale enervante 
este să pretinzi că eşti dură şi blazată în ceea ce 
priveşte sexul, pe când tu eşti doar o romantică 
incurabilă care n-ar fi în stare să se culce cu un 
bărbat decât dacă l-ar iubi. Îşi aplecă gura spre a 
ei şi-i atinse buzele. Nu voiai să te căsătoreşti cu 
Nash, dar aveai de gând s-o faci, totuşi; nu voiai 
să-l răneşti pe Mark, aşa că nu i-ai spus cât de 
mult te-a insultat; nu voiai să mă râneşti pe mine, 
aşa că ai încercat să mă protejezi cât de mult ai 
putut, crezând că astfel mi-ai putea provoca mai 
puţină durere... 
— Chiar îmi pare rău, Morgan... 


— Ştiu. Şi mie. Pentru tot timpul ăsta pe care 


l-am pierdut. Probabil ţi-ai fi permis să te laşi 
sedusă de mine chiar mai devreme, dacă n-aveai 
un secret de protejat, murmură el privindu-i 
amuzat roşeaţa din obraji. Când am primit hârtiile 
alea, m-am pierdut cu firea şi aproape i-am pocnit 
pe băieţii ăia. Dar mi-am dat seama că nu puteai 
vorbi serios, nu tu, pasională mea, Claudia. Mi-ai 
spus că n-ai să fugi. Că o să fii acolo dacă încă te- 
aş mai dori. Dacă? O privi în ochi. Orice rău mi-ai 
făcut, m-ai învăţat o lecţie foarte importantă: că 
viaţa e fragilă şi fiecare moment care ne este 
dăruit trebuie prețuit de noi şi de către cei din 
jurul nostru. Datorită ţie, m-am redescoperit pe 
mine şi pe fiul meu şi capacitatea de a iubi. Te 
iubesc, micuța mea, şi ăsta e un motiv demn de 
sărbătorit. Aşa că, mărită-te cu mine şi hai să 
redescoperim împreună magia dragostei. Îţi 
promit că o să te fac să te simţi atât de iubită, 
încât niciodată n-o să-ţi mai aminteşti că a existat 
vreodată ceva între noi... 

Deja se simţea iubită, cu sărutările lui care o 


făceau să se simtă în al nouălea cer, cu atingerile 


lui care o făceau să uite de tot şi de toate din jurul 
ei. 

Nouă luni mai târziu, micuța Sarah Stone fu 
adusă acasă, într-o Corvette verde. Plânsetul ei 
trăda că moştenise de la tatăl său tăria de 
caracter şi încăpăţânarea, iar de la mama - 
talentul de a atrage privirea tuturor. Era o fetiţă 
frumoasă şi vioaie, un simbol viu al dragostei 
dintre Morgan şi Claudia, era începutul unei vieţi 
împreună, ca o adevărată familie unită şi 
binecuvântată de Dumnezeu. 

Sfârşit 


